
I 

Va  putea  oare  să  conteste  cineva  că  cele  mai  pro¬ 
funde  realităţi  ale  vieţii  noastre  duhovniceşti  sunt  ignorate 
adeseori  de  cei  mai  mulţi  dintre  noi  ?  Că  Dumnezeul  întru 
carele  viem,  ne  mişcăm  şi  suntem,  pentru  destui  creştini 
a  încetat  să  mai  fie  altceva  decât  „Zeul  necunoscut*  care 
culegea  omagiile  Atenienilor  cercetaţi  oarecând  de  lucea¬ 
fărul  soborului  apostolesc?  Că  lisus  Hristos,  pâinea  cea  de 
toate  zilele  a  milioane  de  oameni  cari  au  călcat  aspra 
scoarţă  a  pământului  însufleţiţi  de  nădejdea  dobândirii 
vieţii  de  veci,  nu  mai  reprezintă  pentru  unii  decât  un 
ctitor  de  vremuri  noui,  rânduit  în  galeria  istoriei  laolaltă 
cu  atâtea  alte  personalităţi  de  înaltă  talie  spirituală  cari 
au  stors  vremelnic  din  îmbătrânîtul  butuc  al  omenirii  vlaga 
unor  elanuri  proaspete? 

Iată  întrebări  pe  cari  ni  le-a  răscolit  nu  numai  lec¬ 
tura  recent  repetată  a  uneia  din  puţinele  cărţi  pe  cari  le 
răsfoieşti  de  fiecare  dată  cu  neîmpuţinată  plăcere  şi  cu 
tot  atâta  folos,1  ci  şi  observarea  atentă  a  curgerii  acestui 


1  Vezi  prefaţa  lui  J,  Lebreton  la  lucrarea  lui  Emile  Mersch:  Le  Corps  mys- 
tique  du  Christ.  Tom  i,  ed.  II,  Paris  1936,  p.  VII, 

fluviu  leneş,  cu  alvia  în  perpetuă  mutare,  pe  care-1  numim 
viaţa  cea  de  toate  zilele. 

E  marea  şi  păgubitoarea  eroare  a  veacului  nostru  — 
şi  a  câtorva  din  cele  ce  l-au  precedat  —  de-a  fi  minima¬ 
lizat  dumnezeeasca  vrere  a  Celui  ce  s'a  întrupat  şi  pentru 
potolirea  durerilor  lui:  „Rămâneţi  întru  mine  şi  eu  întru 
voi “  /  (Ioan  15,  4).  E  o  eroare  care  crează  răspunderi  ce  se 
întind  mai  vârtos  asupra  ştiinţei  teologice  şi  a  misiunii 
preoţeşti,  ori  de  câte  ori  cea  dintâi  uită  că  misterul  şi 
dogma  sunt  în  primul  rând  puteri  de  viaţă  dătătoare,  punţi 
de  aur  asvârlite  peste  abisul  ce  separă  lumea  văzută  de 
splendorile  vieţii  neapuse  de  pe  celălalt  tărâm,  iar  cea¬ 
laltă  pregetă  să  târască  sufletul  obştesc  pe  cărările  de  lu¬ 
mină  cari  sue  la  cer,  descoperite  şi  deschise  de  ele. 

Avem  impresia  —  şi  ne-am  bucura  peste  măsură  dacă 
ni  s'ar  dovedi  contrarul!  —  că  teologia  şi  preoţia  s'au 
„specializat11  în  vremurile  mai  noui  până  la  separare  to¬ 
tală.  Pare  că  a  apucat  fiecare  din  ele  pe  drumuri  deose¬ 
bite  şi  uitând  că  au  purces  din  aceeaşi  tulpină,  întârzie 
să  se  întâlnească  şi  să-şi  continue  lucrarea  în  lume  împle¬ 
tite,  unificate,  colaborând  armonic  şi  intens  în  una  şi  ace¬ 
eaşi  persoană,  care  trebue  să  rămână  mai  presus  de  toate 
vestitor  intru  cuvânt  şi  faptă  a  Evangheliei  Domnului,  in¬ 
diferent  de  funcţiunea  ce-o  îndeplineşte  în  Biserică.  Prea 
adeseori,  un  preot  sau  altul  se  socoteşte  dispensat  de-a  mai 
revizui  cultura  sa  teologică,  sporind-o,  aprofundând-o  şi 
primenind-o  prin  lectură  metodică  şi  prin  meditaţie  in¬ 
tensă,  Contactul  său  cu  noutăţile  de  ştiinţă  teologică  se  re¬ 
duce  la  înregistrarea  cărţii  în  catalog  şi  eventual  la  tăierea 
filelor.  Teologii,  la  rândul  lor,  deşi  în  posesiunea  darului 
preoţiei  —  pe  alocurea  mai  sunt  şî  nehirotoniţi,  şi  nu 
totdeauna  din  impedimente  binecuvântate  —  nu  practică 
bucuros  îndatoririle  împreunate  cu  starea  lor  harică,  so¬ 
cotind  că  „asta-i  treaba  preoţilor-parohi".  Nu  generalizăm. 
N’am  pute-o  face  atâta  vreme  cât  ştim  că  reaua  voinţă  e 
absentă  şi  într'o  parte  şi  în  cealaltă.  Noi  vizăm  excepţiile. 
Ştim  că  sunt  puţine.  Dar  atâtea  câte-s,  sunt  prea  multe 
pentru  tagma  noastră  întemeiată  exclusiv  pe  vocaţie  du¬ 
hovnicească.  Lupta  pentru  nivelarea  lor,  pentru  stârpirea 

lor,  e  necesară  şi  de  aceea  nu  poate  să  supere  pe 
nimeni. 

Preotul  nu  trebue  să  uite  că  biblioteca  personală  sau 
parohială  este  un  nesecat  isvor  de  înţelepciune,  un  povă- 
ţuitor  fidel,  de  fiecare  zi,  întru  purtarea  cu  vrednicie  şi 
cu  spor  a  sfintei  sale  misiuni  sfinţitoare.  Greşeşte  cumplit, 
deci,  dacă  o  preface  într’o  fântână  cu  apă  stătută,  astupată 
şi  ferecată  vârtos  cu  zăvoarele  indiferenţei.  Iar  teologul, 
ori  cât  de  încărcată  i-ar  fi  masa  de  trudă,  să  nu  nesoco¬ 
tească  deprinderile  liturgice  şi  duhovniceşti. 

Altarul  şi  catedra,  pastoraţia  şi  învăţătura  luminată, 
molitvelnicul  şi  cărturăria  savantă  se  întâlnesc  în  faţa  sfân¬ 
tului  potir  şi  se  rânduesc  la  amvon.  Laolaltă  săvârşesc 
Sfânta  Jertfă,  laolaltă  primesc  pe  Mirele  ceresc  în  lăun- 
trul  lor,  laolaltă  chiamă  şi  pe  alţii  să  vină  şi  să  vadă  cât 
de  bun  este  Domnul,  trăind  prin  cuvânt  şi  faptă  misterul 
împreunării  noastre  cu  Hristos. 

Intr'aceasta  zace  toată  teologia  şi  suprema  frumuseţe  a 
preoţiei;  Să-l  ofere  pe  Hristos  celor  ce  îl  caută,  iar  pe 
cei  ce  îl  ignorează  să-i  convingi  să  se  lase  aflaţi  de  El.  E 
o  identitate  de  ţel  între  acestea  două,  ţel  servit  prin  slu¬ 
jiri  diferite  numai  sub  raport  pur  formal. 

II 

Sfântul  Apostol  Pavel,  fără  îndoială  cel  mai  cult  — 
în  înţelesul  laic  al  cuvântului  —  dintre  fruntaşii  primei 
generaţii  creştine,  oferă  şi  în  această  privinţă  o  pildă  ine¬ 
galabilă  de  îmbinare  fericită  în  aceeaşi  neodihnită  alergă¬ 
tură  pentru  sporul  Evangheliei  în  lume,  a  ştiinţei  înalte  cu 
o  viaţă  neprihănită,  cufundată  cu  Hristos  în  Dumnezeu, 
Compătimitoarea  apostrofă  a  lui  Porcius  Festus:  „Pavele, 
Pavele,  învăţătura  ta  cea  multă  te  duce  la  nebunie!"  (F. 
Ap.  26,  24),  dovedeşte  că  pregătirea  sa  cărturărească  nu 
mai  era  o  taină  nici  pentru  un  atât  de  înalt  dregător  al 
Cezarului.  Iar  tehnica  epistolografică  a  scripturilor  sale, 
bogăţia  vocabularului  său,  ca  şi  corectitudinea  şi  colora¬ 
tura  vioae  a  limbii  eline  în  care  îşi  îmbracă  gândul  aţintit 

r. 

pururea  spre  viaţa  fără  de  moarte  a  dumnezeescului  Fiu 
întrupat,  tot  aşa. 

Pentru  el,  Hristos  era  mai  puţin  obiect  de  cunoaştere 
mintală  şi  mai  mult  model  de  trăire  reală  în  duh  şi  adevăr. 
Cu  câtă  reţinută  bucurie  le  vorbea  neastâmpăraţilor  creş¬ 
tini  din  Corint  despre  „căile"  sale  „cele  ce  sunt  în  Hristos" 
(I  Cor.  4,  17),  neuitând  să  precizeze,  cu  acelaş  prilej,  că 
aşa  învaţă  pretutindenea,  în  orice  biserică.  Şi  de  fapt,  cu 
doi  ani  înainte  de  aceea,  făcea  Galatenilor  această  cutre¬ 
murătoare  mărturisire :  „Nu  eu  mai  trăiesc,  ci  Hristos  tră¬ 
ieşte  întru  mine"  (Gal,  2,  20).  A  rămas  acelaş  incorigibil 
hristofor  până  la  sfârşitul  vieţii  sale  în  trup.  Filipenilor 
le  scria  în  pragul  eliberării  din  prima  captivitate  romană : 
„Mie  a  vieţui  este  Hristos"  (Fii,  1,  21),  iar  a  doua  epis¬ 
tolă  către  Timotei  —  care-i  şi  ultima  sa  scriptură  —  mus¬ 
teşte  de  spovedanii  analoage. 

S’a  discutat  cu  aprindere  într’o  vreme  —  până  astăzi 
n'am  isbutit  să  înţeleg  rostul  acestei  zarve  inutile  —  dacă 
sf.  Apostol  Pavel  a  fost  sau  nu  teolog  ?  Răspunsul  nu  poate 
fi  decât  acesta:  a  fost  teolog  practicant .‘  Frecvenţa  verbe¬ 
lor  compuse  cu  auv  (=  împreună  cu)  în  originalul  scriptu¬ 
rilor  pauline,  o  dovedeşte  cu  prisosinţă. 

E  adevărat  că  aceste  râuri  de  apă  vie  pot  fi  exploa¬ 
tate  pentru  scopuri  pur  ştiinţifice,  în  vederea  formulării 
cutărui  sau  cutărui  articol  de  credinţă.  Dar  această  sepa¬ 
rare  a  elementului  dogmatic  de  cel  moral  a  încurajat  atâ¬ 
tea  abuzuri.  Cunoaşteţi  erezie  veche  sau  nouă  care  să  nu 
revendice  cu  ostentaţie  paternitate  paulină?  Răspunsul  li 
lăsăm  la  latitudinea  cititorilor.  Noi  am  răspuns.  Am  răs¬ 
puns  negativ. 

Teologia  paulină  —  am  subliniat  şi  altă  dată  acest 
adevăr1 2  —  nu  este  scop  în  sine,  ci  mijloc  de  împreunare 
cu  Hristos,  unealtă  de  altoire  a  omului  păcătos  pe  butucul 
viţei  neveştejite  a  Trupului  Său  mistic.  E  ceea  ce  reiese 
cât  se  poate  de  limpede  mai  ales  din  deasa  întrebuinţare 

1  Amănunte  în  lucrarea  noastră  Studii  Biblice.  Sibiu  1940,  p,  2  urm. 

2  In  lucrarea  Antropologia  Paulină  („Seria  Teologică"  nr,  20).  Sibiu  1941,  p. 

pe  care  o  fac  scripturile  pauline  de  formula  „în  Hristos “ 
(ev  Xptcroji)  ca  şi  de  inversa  ei  „Hristos  în  noi “  (ca  in  Col. 
1,  27).  Din  clipa  în  care  a  fost  înfruntat  pe  drumul 
Damascului  de  întristata  bunătate  a  Fiului  lui  Dumnezeu 
preaînălţat  întru  mărire,  cel  mai  zelos  stegar  al  Evangheliei 
mântuirii  neamurilor  din  câţi  au  existat  vreo  dată  sub 
soare  nu-şi  mai  poate  încrucişa  privirea  cu  nici  un  creştin 
fără  să  vadă  în  ochii  lui  pe  însuşi  Hristos.  Sufletele  con¬ 
vertite  sunt  pentru  sf.  Apostol  Pavel  tot  atâtea  temple  ale 
Duhului  Sfânt,  sălaşe  bucuroase  oricând  să  primească  tri¬ 
umfal  pe  Mirele  ceresc,  Hristos  sălăslueşte  în  ele  şi  suprema 
lor  bucurie  nu-i  alta  decât  orientarea  tuturor  detaliilor 
vieţii  personale  după  voinţa  Mântuitorului.  Sf.  Apostol 
Pavel  tinde  în  ultimă  instanţă  la  reaşezarea  tuturor  în 
Hristos.  Dumnezeu  însuşi  n'a  urmărit  altceva,  când  l-a  trimis 
pe  Fiul  Său  în  lume,  decât  superba  împlinire  despre  care 
se  vorbeşte  în  Efeseni  1,  10. 

Nimeni  n’a  înţeles  mai  bine  decât  Apostolul  neamurilor 
rostul  întrupării.  Nimeni  nu  i-a  precizat  mai  răspicat  va¬ 
loarea  religioasă.  Hristologia  paulină,  această  culme  care 
străpunge  cerul  Teologiei  neotestamentare,  ca  să  nu 
mai  vorbim  de  celelalte  articulaţii  ale  gândirii  religioase 
a  Apostolului,  are  un  caracter  eminamente  antropocen¬ 
tric.  Cine  se  încumetă  să  facă  exegeza  marelui  text  hris- 
tologic  din  epistola  către  Filipeni  (2,  5 — 11)  fără  să 
ţină  seamă  de  acest  amănunt,  nu  va  brodi  niciodată  gândul 
dens  pe  care  Apostolul  l-a  aşternut  acolo.  Excepţionala  sa 
valoare  dogmatică  rămâne  de  sigur  mai  presus  de  orice  dis¬ 
cuţie.  Hristos  Dumnezeu  adevărat  din  Dumnezeu  adevărat  s'a 
deşertat  fsxivwaevj  pe  Sine,  chip  de  rob  luând.  El  cel  necu¬ 
prins,  a  acceptat  să  se  lase  strâmtorat  vremelnic  într’un 
trup  finit,  A  devenit  om  deplin  fără  a  înceta  să  fie  tot¬ 
deodată  Dumnezeu  deplin.  Sau,  cum  se  rosteşte  strălucita 
elocvenţă  a  sf,  Grigorie  de  Nazianz,  în  a  doua  oraţiune 
teologică  a  sa:  „a  rămas  ceea  ce  era  şi  şi-a  asumat  ceea 
ce  nu  era"  (8  iaIv  TjV  Siejietvev  8  5s  oOx  TjV  TtpoaeXaJjEv). 

Dar  mai  important  este  scopul  cu  care  s'a  săvârşit 
această  pogorâre  în  trup  mărginit  şi  muritor  a  Celui  ce 
era  însăşi  Viaţa  fără  de  moarte  :  ca  să  fie  El  însuşi  întâia 

pildă  de  smerire  care  a  fost  dată  oamenilor  —  şi  cea  mai 
cutremurătoare.  Cuvântul  care  serveşte  de  vehicol  acestei 
biruitoare  virtuţi  e  absent  în  vocabularul  elinei  profane  şi 
chiar  şi'n  Septuaginta.  Antichitatea  nu  ştia  ce-i  aceea 
taitstvo^poaiivTj.  O  raită  prin  istoria  religiunilor  necreştine,  cu 
scopul  identificării  eventualelor  ei  paralele,  este  infructu¬ 
oasă.  Omenirea  avea  să  înveţe  dela  Hristos  că  adevărata 
demnitate  umană  o  conferă  numai  smerenia,  Ea  te  înalţă 
în  ochii  lui  Dumnezeu  şi-ţî  agoniseşte  preţuirea  deaproa- 
pelui,  recunoştinţa  lui,  pentru  generoasa  promptitudine  cu 
care  uitându-te  pe  tine  însuţi,  îl  ajuţi  pe  el  să  se  înalţe 
la  Dumnezeul  care  te-a  zidit  şi  te-a  mântuit  şi  pe  tine  şi 
pe  el.  Sf,  Pavel  ţine  ca  dragii  lui  Filipeni  să  ştie  acest 
lucru.  Numai  acestei  griji  delicate  pentru  îmbunătăţirea 
condiţiei  morale  a  celor  mai  cumsecade  dintre  convertiţii 
săi  îi  datorim  favoarea  de-a  putea  discuta  în  opuri  savante 
aşa  numită  Kenoză.  Şi  tocmai  de  aceea  am  păcătui  grav 
faţă  de  stilul  hristologic  al  Paulinismului  dacă  i-am  neglija 
esenţialul :  Hristos  s'a  deşertat  pe  Sine  întrupându-se, 
pentru  ca  să  ne  poată  oferi  un  model  de  vieţuire  conformă 
cu  voia  lui  Dumnezeu.  Ori,  modelul  trebue  imitat,  trebue 
copiat  cu  fidelitate.  Aici  nu  încap  adaptări,  transformări 
sau  altceva  de  acest  fel.  Dumnezeu  însuşi  oferă  modelul. 
Omul  nu  putea  crea  ceva  mai  bun  sau  ceva  tot  atât  de 
bun.  Dacă  putea,  nu  mai  era  nevoe  să  se  întrupeze  Hristos. 
Ca  atare,  corecturile  sau  adausurile  sale  sunt  cel  puţin 
inutile  —  ca  să  nu  rostim  alt  cuvânt  mai  greu. 

III 

Sfinţii  Părinţi  de  după  aceea,  cari  s’au  inspirat  mai 
ales  din  slova  fremătătoare  şi  energică  a  scripturilor 
pauline,  n’au  fost  nici  ei  altceva  decât  teologi  practicanţi 
şî  n’au  gândit  altfel  despre  semnificaţia  întrupării.  Este 
cu  neputinţă  să-i  anchetăm  aici  şi  ancheta  ar  fi  de  prisos 
când  se  ştie  că  pentru  ei  creştinismul  este  dearândul  o 
chestiune  de  trăire  personală  —  în  primul  rând  aceasta  şi 
mai  ales  aceasta, 

„Iată  ce  reprezintă  pentru  noi  marea  taină,  iată  ce 
este  pentru  noi  Dumnezeul  întrupat,  devenit  sărac  pentru 

noi"  —  spune  sf.  Grigorie  de  Nazianz. 1  „El  a  venit  ca 
să  reabiliteze  trupul,  să  salveze  chipul  Său,  să-l  direagă 
pe  om.  El  a  venit  ca  să  ne  facă  desăvârşit  una  în  Hri- 
stos,  în  Hristosul  carele  s'a  pogorât  desăvârşit  şi  complect 
întru  noi,  ca  să  aşeze  întru  noi  tot  ceea  ce  este  ET‘. 

Este  prea  elocventă  insistenţa  cu  care  cel  mai  stră¬ 
lucit  teolog  al  „Epocii  de  aur"  a  creştinismului  subliniază 
caracterul  antropocentric  al  întrupării.  Pentru  el,  minunile 
Mântuitorului  sunt  fapte  contimporane.  Ele  se  repetă  în 
sufletele  noastre.  Noi  suntem  bolnavii  pe  cari  i-a  tămă¬ 
duit  şi-i  va  tămădui  cât  va  fi  lumea,  suntem  îndrăciţîi  pe 
cari  îi  uşurează  de  povara  demonului,  suntem  Lazăr  pe 
care-1  scoală  din  morţi,  Hristos  este  realitate  prezentă 
activ  în  fiecare  dintre  noi.  „Iată  că  El  a  vrut  să  doarmă 
ca  să  binecuvinteze  somnul  nostru,  să  se  ostenească  pentru 
a  sfinţi  ostenelile  noastre,  să  plângă  pentru  a  da  un 
sens  lacrimilor  noastre".  Hristos  sufere  încă  şi  astăzi  şi  va 
suferi  cât  va  fi  lumea.  Pătimirea  Sa  este  pururea  activă  : 
păcătoşii  o  reîmprospătează  fără  răgaz  şi  o  prelungesc  la 
nesfârşit.  Marile  sărbători  ale  creştinătăţii  nu  sunt  numai 
simple  comemorări  ale  unor  evenimente  consumate  de 
mult,  ci  prăznuiri  ale  unor  realităţi  prezente.  Crăciunul 
de  pilda,  nu  ne  spune  numai  atât  că  oarecând  s'a  născut 
Hristos:  naşterea  Sa  se  continuă  şi  acum  în  noi.  întru¬ 
parea  este  aşa  dar  nu  numai  evenimentul  care  ni  l-a  dat 
pe  Hristos,  sorocul  înoirii  Cerului  şi  al  pământului,  ci  şi 
un  fapt  de  trăire  personală,  un  motiv  de  transformare 
lăuntrică.  „Să  devenim  ca  Hristos,  pentru  că  şi  Hristos 
s'a  făcut  asemenea  nouă.  Să  devenim  dumnezei  din  pri¬ 
cina  Lui,  pentru  că  şi  El  s'a  făcut  om  din  pricina  noa¬ 
stră".  Aşa  gândeşte  teologul,  aşa  îndeamnă  preotul,  aşa 
trăieşte  sfântul... 

Hristos  nu  este  obiect  de  studiu  —  sau  nu-i  numai 
atât.  El  e  prezenţă  reală  în  Biserică  şi  în  sufletele  credin¬ 
cioşilor.  E  viaţă,  mai  ales  viaţă.  E  Viaţa  însăşi. 


i  Citatele  din  sf.  Grigorie  de  Nazianz  le  transcriem  constant  din  E-  Mersch : 
O.  c.  tom.  1,  p,  438  urm,  A  se  compara  şi  comentariile  autorului  citat,  privitoare 
la  ele. 

S'a  înţeles,  de  sigur,  că  pomenirea  Naşterii  Lui,  în 
pragul  căreia  ne  aflăm,  trebue  să  fie  ceva  maî  mult  decât 
prăznuirea  evenimentului  fără  egal  care  s'a  petrecut  acum 
două  mii  de  ani  în  cadrul  de-o  augustă  simplicitate  al 
staulului  din  Betleem :  prilej  de  contemporaneizare  a  pogo¬ 
rârii  lui  Dumnezeu  în  lume,  actualizare  fidelă  a  restau¬ 
rării  demnităţii  umane  săvârşite  de  Cer,  întrupare  a  lui 
Hristos  în  noi,  cufundare  a  fiinţei  noastre  în  Hristos- 

E  datoria  teologilor  şi  a  preoţilor  să  umplă  de  stră¬ 
lucire  nouă  sorocul  festiv  al  „plinirii  vremii11,  valorifi- 
cându-1  pentru  sporul  împărăţiei  lui  Dumnezeu  în  lume 
—  cum  au  făcut  Apostolii  şi  sfinţii  creştinătăţii. 


DESPRE  VALOAREA  SUFLETULUI 


de 

Prot.  Dr.  SPIRIDON  CÂNDEA 

Coasiticr  srhiepiseopeac 

Peniru  ca  să  fiu  în  cea  mai  deplină  armonie  cu  actuala 
formă  de  exprimare,  cu  limbajul  zilei,  iată,  vă  anunţ  cel 
mai  proaspăt  comunicat  de  războiu,  comunicat  pe  care 
Cerul  îl  vesteşte  pământului,  pe  care  Dumnezeu  îl  trimite 
oamenilor,  şi  anume :  In  ţinutul  Gadarenilor,  care  este  din¬ 
colo  de  mare,  drept  în  faţa  Galileii,  s'a  dat  o  luptă  crân¬ 
cenă  între  o  oaste  întreagă  de  duhuri  ale  întunerecului  şi 
Stăpânul  luminii,  Stăpânul  vieţii  şi  al  lumii  întregi-  Scopul 
ultim  al  acestei  lupte  a  fost  ca  Dumnezeu  să  arate  pentru 
toate  veacurile  şi  pentru  toate  neamurile  pământului  —  şi 
încă  într’un  chip  cu  totul  impresionant  —  valoarea  extraor¬ 
dinară  a  sufletului  în  comparaţie  cu  valoarea  trecătoare  a 
lucrurilor  pământeşti. 

Despre  uriaşa  inegalitate  a  valorii  acestor  două  reali¬ 
tăţi  încerc  să  rostesc  câteva  cuvinte  aici. 

Mie  mi  se  pare  că  noi  oamenii  avem  toată  mintea  şi 
toată  puterea  fiinţei  noastre  concentrate  în  ochi  şi  în  ce¬ 
lelalte  simţuri  ale  noastre.  Din  această  pricină,  foarte  ade¬ 
seori  cinstim  şi  preţuim  chiar  mai  mult  de  cât  se  cuvine 
lucrurile  pe  cari  le  vedem,  le  pipăim  sau  le  gustăm  şi  nu 
dăm  nici  un  fel  de  cinstire  şi  mai  ales  nici  un  fel  de 
înaltă  preţuire  lucrurilor  pe  cari  nu  le  vedem  şi  în  special 
sufletului  nostru - 

In  această  atitudine  se  cuprinde  o  cumplită  rătăcire, 
o  mare  greşală  a  noastră,  pentrucă  —  după  cum  vom  vedea 
—  mai  presus  de  toate  lucrurile  văzute  şi  mai  presus  de 
toate  valorile  trecătoare  stau  valorile  nepieritoare,  valorile 
spirituale  şi  în  special  sufletul  nostru. 

Dacă  vom  analiza  actul  creării  lumii  întregi  de  către 
Dumnezeu  şi  vom  medita  asupra  lui,  vom  vedea  cu  uşu¬ 
rinţă  cât  de  superior  şi  cât  de  valoros  este  sufletul  în 

comparaţie  cu  tot  ceea  ce  Dumnezeu  a  creat  atât  în  lumea 
văzută  cât  şi  în  lumea  cea  nevăzută.  Prin  cuvânt  Dum¬ 
nezeu  a  plăsmuit  şi  cele  cereşti  şi  cele  pământeşti.  A  zis 
numai  şi  îndată  s'au  făcut  îngerii,  soarele,  luna,  stelele, 
sburătoarele,  plantele,  animalele  şi  tot  ceea  ce  noi  vedem. 
Când  să  zidească  însă  pe  om,  Creatorul  a  stat  mai  întâi 
şi  s'a  gândit.  A  ţinut  apoi  un  fel  de  sfat  cu  celelalte  feţe 
ale  Sfintei  Treimi  şi  a  zis:  „să  facem  om  după  chipul 
şi  asemănarea  noastră “  {Facere  1,  26).  După  aceea,  ca  să 
plăsmuiască  trupul,  a  luat  cu  dumnezeeştile  Sale  mâini 
ţărână  din  pământ  şi  a  zidit  trupul  omului.  Iar  ca  să  dea 
suflet  acestui  trup,  însuşi  Dumnezeu  a  suflat,  în  faţa  chi¬ 
pului  de  lut,  suflare  de  viaţă,  făcându-1  astfel  după  chipul 
şi  asemănarea  Creatorului,  Pe  toate  Dumnezeu  le-a  făcut 
numai  prin  cuvânt,  dar  la  zidirea  omului  Dumnezeu  a 
gândit,  a  ţinut  sfat,  a  spus  cuvânt,  a  săvârşit  lucrare  şi  a 
suflat  viaţă,  deosebind  prin  aceasta  pe  om  de  toate  cele¬ 
lalte  creaturi. 

Cu  drept  cuvânt  s’a  putut  spune,  deci,  că  prin  suflet 
omul  covârşeşte  chiar  şi  pe  îngeri,  pe  aceste  fiinţe  spiri¬ 
tuale,  pentru  că  îngerilor  nu  li  s'a  spus  că  sunt  zidiţi  după 
chipul  şi  asemănarea  lui  Dumnezeu,  aşa  după  cum  s'a 
spus  despre  oameni  şi  după  cum  de  fapt  suntem,  „Su¬ 
fletul  este  lucrul  cel  mare  al  sfatului  dumnezeesc,  este 
icoana  lui  Dumnezeu,  este  o  vie  închipuire  a  Sf,  Treimi."  1 2 

Valoarea  extraordinară  a  sufletului  în  comparaţie  cu 
toate  celelalte  bunuri  şi  frumuseţi  ale  lumii  acesteia,  reiese 
în  chip  lămurit  şi  din  suferinţele  dreptului  Iov,  Pentru 
încercarea  răbdării  şi  a  credinţei  acestui  om  drept,  Dum¬ 
nezeu  a  îngăduit  diavolului  să  se  atingă  de  toate  avuţiile 
lui,  de  copiii  lui  şi  chiar  de  sănătatea  trupului  lui,  dar  a 
poruncit  ca  nicidecum  să  nu  se  atingă  de  sufletul  acestui 
drept:  „Iată  toate  câte  are  el  le  dau  ţie,  dar  de  sufletul 
lui  să  te  fereşti V 

Tot  ceea  ce  a  avut  bogatul  Iov  s'a  pierdut  sub  atin¬ 
gerea  diavolului,  căci  i  s'au  furat  nenumăratele  turme  de 


1  Ilie  Miniat  t  Didahii  sau  cuvinte  de  învăţătură,  Bucureşti  1897,  p,  127. 

2  Iov  2,  6. 

vite,  i  s'au  dărâmat  palatele,  i-au  murit  feciorii  şi  fetele  şi 
el  însuşi  s’a  îmbolnăvit  cumplit.  Sărac,  fără  de  copii,  fără 
de  casă,  zăcea  în  afara  cetăţii,  plin  de  bube  din  creştet 
până  în  tălpi.  Totul  a  pierdut  dreptul  Iov  şi  totuşi  n’a 
pierdut  nimic  atâta  vreme  cât  nu  şi-a  pierdut  împreună 
cu  aceste  bunuri  şi  sufletul  său.  Vedem  acest  lucru  din 
faptul  că  prin  suferinţă,  prin  răbdare,  prin  virtute  şi  cre¬ 
dinţă  vie,  Iov  a  ajuns  să  aibă  îndoită  şi  întreită  avere,  să 
aibă  feciori  şi  fete  mai  mulţi  şi  mai  buni  şi  chiar  sănătate 
mai  multă. 

Dar,  în  acelaş  timp,  din  această  întâmplare  constatăm 
că  Dumnezeu  însuşi  atât  de  mult  cinsteşte  şi  atât  de  mult 
preţueşte  valoarea  sufletului  omenesc,  încât  chiar  şi  atunci 
când  ne  Ispiteşte,  ne  ceartă  sau  ne  pedepseşte  şi  permite 
diavolului  să  ne  vatăme  în  toate  lucrurile  preţioase  ale 
lumii  acesteia,  îi  porunceşte  să  nu  se  atingă  de  suflet. 

Valoarea  excepţională  a  sufletului,  în  comparaţie  cu 
alte  valori,  reiese  şi  din  faptul  că  fiecare  din  noi  n'avem  decât 
un  singur  suflet.  In  legătură  cu  aceasta,  sf,  Ioan  Gură  de 
Aur  spune:  „In  lume  sunt  multe  bunuri  şi  multe  frumu¬ 
seţi  şi  de  ne  va  lipsi  una  rămâne  cealaltă ;  de  se  va  strica 
una  din  acestea,  ne  mângăiem  prin  averea  celeilalte  şi  iar 
de  se  vor  pierde  azi,  se  vor  afla  mâine,  precum  îndoit  şi 
întreit  le-a  aflat  şi  dreptul  Iov.  Dar  sufletul  este  unul  şi 
de-1  vom  pierde  pe  acesta,  toate  le-am  pierdut.  De-1  vom 
pierde  pe  acesta  cum  vom  vieţui?  Pentru  aceea,  de  vom 
pierde  comorile  noastre,  moşiile  noastre,  casele  noastre, 
părinţii,  fraţii,  copiii,  sănătatea,  mărirea  şi  cinstea  şi  nu 
vom  pierde  sufletul,  nimic  n’am  pierdut.  Şi  invers:  chiar 
de  le  vom  avea  pe  toate  acestea  şi  am  pierdut  sufletul, 
am  pierdut  totul.  Şi  acelea  să  fie  pierdute,  de  se  va  do¬ 
bândi  sufletul,  nimic  nu  păgubim,  când  din  potrivă  pe 
acelea  avându-le,  de  se  va  pierde  sufletul  nimic  nu 
folosim. 1 

Şi  mai  evidentă  apare  valoarea  extraordinară  a  sufle¬ 
tului  din  faptul  că  din  tot  ceeace  există  în  lumea  aceasta, 
singur  sufletul  este  nemuritor. 


t  Uit  Miniat :  O.  c.  p.  129. 

Gândiţi-vă  câtuşi  de  puţin  la  faptul  că  tot  ceea  ce 
există  în  lume,  că  toate  comorile  şi  toate  frumuseţile 
pământului,  că  toată  arta  şi  cultura,  că  toate  măririle  şi 
toate  puterile,  că  trenuri  şi  împărăţii,  oraşe  şi  cetăţi,  pă¬ 
duri  şi  grădini,  munţi  şi  văi,  soarele  şi  luna  şi  întreg  uni¬ 
versul  se  vor  pierde  odată  în  nefiinţă,  rămânând  în  veş¬ 
nicie  numai  două  lucruri:  Dumnezeu  ca  să  judece  şi  su¬ 
fletul  ca  să  dea  seamă  de  faptele  noastre.  Pentru  aceea 
adevărat  este  cuvântul  Scripturii;  „Că  ce  va  folosi  omului 
de  va  dobândi  lumea  toată  şi-şi  va  pierde  sufletul?  Sau  ce 
va  da  omul  în  schimb  pentru  sufletul  său“?  (Marcu  8,  36). 

Căci  de  vom  pierde  toate  bunurile  vieţii  şi  chiar  viaţa 
însăşi,  nu  este  lucru  prea  mare,  pentrucă  noi  credem  şi 
mărturisim  că  „ aşteptăm  învierea  morţilor  şi  viaţa  veacului 
ce  va  să  fie",  dar  de  vom  pierde  sufletul,  am  pierdut  şi 
învierea  şi  toată  fericirea  vieţii  viitoare.  Atunci  am  pierdut 
absolut  totul  şi  pentru  totdeauna. 

Pentru  suflet,  pentru  această  unică  valoare  în  toată 
existenţa  creată  şi  pentru  mântuirea  lui,  Dumnezeu  n'a  so¬ 
cotit  lucru  nevrednic  ca  să  trimită  pe  însuşi  unul  născut 
Fiul  Său,  pe  Domnul  nostru  lisus  Hristos,  carele  s’a  coborât 
din  ceruri,  s'a  umilit,  luând  trup  omenesc,  a  pătimit,  s'a 
răstignit  şi  şi-a  vărsat  sfânt  sângele  Său,  numai  şi  numai  ca  să 
salveze,  să  mântuiască  sufletul  omenesc.  Vedeţi  prin  urmare 
cât  de  mare  este  valoarea  acestui  suflet,  pentru  care  în¬ 
suşi  Dumnezeu  a  adus  jertfa  supremă! 

Pentru  a  vă  face  să  înţelegeţi  şi  mat  bine  valoarea 
unică  a  sufletului,  socotesc  că  nu  este  lucru  de  prisos  a 
vă  istorisi  şi  următoarea  întâmplare; 

Când  păgânul  Momie  a  cucerit  Corintul,  n'a  dat  nici 
un  fel  de  atenţiune  operelor  de  artă  din  oraş.  Ba  ceea  ce 
a  fost  şi  mai  tragic,  în  nebunia  lui,  cuceritorul  a  dat  ordin 
ca  totul  să  fie  distrus,  A  reţinut  doar,  la  întâmplare,  o  sin¬ 
gură  icoană,  care  s’a  întâmplat  să  fie  de  o  foarte  mare 
valoare  artistică.  Pe  această  icoană  văzând- o  împăratul 
Attal,  a  voit  s'o  cumpere.  Şi  el  a  întrebat  pe  posesorul  ei : 
,,Cu  cât  vinzi  această  icoană“.  Iar  Mcmie  a  zis:  ,.Preţu- 
eşte-o  singur !“  împăratul  a  răspuns;  „Iţi  dau  un  talant,,, 
îţi  dau  doi...  trei,.,  patru,,,  cinci,  îţi  dau  zece  talanţi, 

pentru  această  capodoperă**. . . .  Momie  a  rămas  foarte 
uimit  la  auzul  acestor  cuvinte.  La  început  a  crezut 
că  împăratul  îşi  bate  joc  de  el,  dar  văzând  stăruinţa  în 
ofertă  şi  faptul  că  e  dispus  să  urce  şi  mai  mult  preţul 
oferit,  Momie  a  făcut  nişte  ochi  mari  şi  a  strigat:  „în¬ 
ţeleg,  înţeleg!  Nu  pânza,  nici  ramele  şi  nici  culorile  nu 
constitue  valoarea  cu  totul  excepţională  a  acestei  icoane, 
ci  concepţia  ei  unica  şi  valoarea  artistica  cu  totul  deo¬ 
sebită.  Pentru  aceste  lucruri,  împăratul  nu  ezită  să-şi  dea 
toată  comoara  aurului  său,  tot  ceea  ce  posedă  el,  numai  şi  numai 
să  aibă  icoana.  Dar  dacă  el  o  socoteşte  atât  de  valoroasă 
încât  nu  există  aur  ca  s'o  poată  plăti,  atunci  de  ce  s’o 
vând  eu?  De  ce  să  no  reţin  pentru  mine?  De  ce  să  nu 
fie  a  mea  şi  numai  a  mea?'*  Şi  Momie  na  mai  vândut 
icoana. 

Vreţi  acum  tâlcuirea  acestei  istorioare?  Iat-o!  Neîn- 
ţeleptul,  nepriceputul  şi  nebunul  Momie  suntem  fieştecare 
din  noi.  Icoana  unică  a  „Corintului**,  concepţia  unică  a 
lumii  întregi  e  sufletul  nostru.  împăratul  Attal  reprezintă 
pe  împăratul  împăraţilor,  pe  Domnul  nostru  Iisus  Hristos, 
Iar  preţul  plătit  pentru  răscumpărarea  icoanei  este  jertfa 
de  pe  Golgota,  este  sângele  Său,  este  crucea  care  străjueşte 
deasupra  catapetesme!  altarului,  crucea  prin  care  se  mân- 
tuesc  în  veac  toate  sufletele  credincioase. 

Acum,  după  cele  expuse,  cred  că  putem  să  înţelegem 
cu  uşurinţă  ceea  ce  altfel  la  început  ne-ar  fi  fost  poate 
foarte  greu,  sau  chiar  absolut  cu  neputinţă  de  a  înţelege 
şi  anume :  de  ce  Mântuitorul  nostru  Iisus  Hristos,  învingând 
ceata  diavolilor  care  chinuiau  cumplit  pe  îndrăcitul  din 
ţinutul  Gadarenilor,  a  permis  să  intre  în  turma  de  porci, 
turmă  care  din  cauza  acestor  duhuri  rele  s'a  aruncat  apoi 
în  mare  şi  s’a  înecat. 

Prin  această  lucrare,  Dumnezeu  a  voit  să  ne  arăte  încă 
odată  că  între  valorile  de  ordin  spiritual  şi  cele  de  ordin 
material  există  o  deosebire  de  esenţă  şi  că  între  ele  nu 
se  poate  face  nici  un  fel  de  comparaţie. 

Prin  minunea  din  ţinutul  Gadarenilor,  Dumnezeu  ne 
arată  că  în  faţa  Tronului  ceresc  şi  în  faţa  veşniciei,  mân¬ 
tuirea  chiar  şi  a  unui  singur  suflet  valorează  mai  mult 

decât  toate  turmele  pământului.  In  faţa  lui  Dumnezeu,  tin 
suflet  mântuit  preţueşte  mai  mult  decât  lumea  întreagă. 

Trăim  vremuri  cu  totul  excepţionale.  Nu  ştim  dacă 
Dumnezeu,  prin  războaie  cumplite,  prin  lipsuri  şi  foamete, 
prin  cutremure  şi  prăbuşiri  de  cetăţi  puternice,  prin  su¬ 
ferinţă  şi  moarte,  pune  la  încercare  răbdarea  noastră  sau 
pedepseşte  nevrednicia  şi  păcatele  lumii  contimporane... 

Dar  ştim  atât  că  şi  într'un  caz  şi  în  celălalt,  suntem 
datori  să  nu  ne  lăsăm  amăgiţi  de  ispitele  şi  deşertăciunile 
vieţii  trecătoare  şi  nici  înfrânţi  de  greutăţile  zilei  şi  mai 
ales  să  nu  pierdem  nici  o  clipă  din  vedere  valoarea  unică 
şi  eternă  a  sufletului  nostru.  De  aceea  suntem  datori,  mai 
ales  în  aceste  vremuri  grele,  să  purtam  grijă  de  toate,  dar 
mai  presus  de  toate  să  purtăm  grija  sufletului.  Să  căutăm 
—  după  cuvântul  Scripturii  —  să  dobândim  mai  întâi  îm¬ 
părăţia  lui  Dumnezeu  şi  toate  celelalte  se  vor  adăuga  nouă. 


(£>e) 


LUMINA  DIN  RĂSĂRIT 

de 

Diacon  NICOLAE  MLADIN 

Spiritualitatea  europeană  arde  încă  în  vâlvătăile  cău¬ 
tării:  e  la  răscruce  de  veac.  Epuizată  în  anumite  energii 
şi  forme,  tânjeşte  după  isvoarele  înnoirii.  E  cert:  istoria 
ei  este  o  succesiune  de  epoci  cu  seva  trăirii  spirituale  din 
ce  în  ce  mai  slăbită,  mai  desorientată.  Dela  teocraţia  me¬ 
dievală  la  satanocraţia  bolşevică  e  o  întreagă  evoluţie,  care 
apune  în  propria  ei  neputinţă.  Totuşi  destrămarea  istoriei 
nu  este  şi  destrămarea  spiritului.  Dovadă  credinţa  că  stăm 
în  pragul  unei  noui  istorii,  slujirea  fanatică  a  acestui  crez. 
Din  credinţa  aceasta,  duhul  european  soarbe  puteri  de 
lupta  împotriva  bolşevismului  şi  a  propriei  lui  disperări. 
Există  aşadar  o  unitate  negativă  a  Europei:  în  definirea 
ei  antitetică  faţă  de  comunism,  în  refuzul  de-a  accepta 
stingerea  finală ;  şi  o  unitate  pozitivă :  în  credinţa  că 
din  sbuciumul  de  jertfă  şi  nostalgii  al  vremii,  se 
deschid  zări  de  viaţă  nouă.  De  sigur  stăm  încă  la  cumpăna 
nedumeririlor  :  presimţim,  bănuim,  nădăjduim,  credem. 
Poate  zările  acelea  nu  le  vom  vedea  curând;  avem  însă 
certitudinea  că  le  vom  vedea,  că  suntem  premergătorii  şi 
luptătorii  unui  veac  de  vaste  rezonanţe  creatoare.  Carac¬ 
teristic  este  —  pentru  nouile  tendinţe  —  din  punct  de  ve¬ 
dere  religios,  interesul  crescând  faţă  de  spiritualitatea  ori¬ 
entală.  Interes  nu  în  sens  pur  ştiinţific,  ci  în  sens  pozitiv, 
constructiv.  Nu  e  atât  de  departe  vremea  când  Ortodoxia 
pentru  Apus  era  o  mare  necunoscută,  etichetată  cu  atri¬ 
butul  „tradiţie  statică",  bigotism  sau  schismă.  Tradiţia  vie 
a  Ortodoxiei,  pentru  că  era  trăire  în  adâncime  pe  aceleaşi 
coordonate  dogmatice,  fără  desfăşurări  formale,  apărea 
spiritului  occidental,  obişnuit  cu  perspectiva  evoluţionistă, 
ca  o  apă  stătută,  apa  moartă  a  lacurilor  neprimenite  de 
apele  vii  ale  pâraielor  de  munte.  Era  o  iluzie  firească. 
Occidentul  trăia  în  istorie.  Orientul  era  încă  în  afara  isto- 

riei.  Astăzi  perspectivele  sunt  total  deosebite:  Occidentul 
e  la  capătul  unei  evoluţii;  Orientului  i  se  deschid  zările 
istoriei.  De  aici  întrebarea  firească,  de  o  capitală  impor¬ 
tanţă  :  nu  cumva  în  spiritualitatea  ortodoxă  înmuguresc  ener¬ 
giile  înnoirii,  potenţialităţile  creatoare  ale  unei  noui  istorii? 
Poate  că  întrebarea  vizează  zări  prea  îndepărtate ;  ea  însă 
corespunde  unor  anumite  realităţi  spirituale,  cari  antici¬ 
pează  veacul. 

De  sigur  părerile  sunt  împărţite.  Există  profeţi  cari 
mărturisesc  apusul  Europei,  precum  există  nebuni  cari 
cred  în  bezna  de  haos  a  paradisului  sovietic.  Ambele  per¬ 
spective  sunt  triste  ca  o  presimţire  funerară.  Ele  sunt  pro- 
ecţia  disperării.  Există  şi  mărturisitori  cari  cred  într’o 
nouă  istorie,  dar  nu  mai  cred  într'un  destin  creştin  al  Eu¬ 
ropei.  Pentru  ei  creştinismul  e  o  simplă  formă,  care  dis¬ 
pare  din  lipsă  de  vitalitate.  Noul  veac  trebuie  să -şi  cre¬ 
eze  un  nou  orizont  spiritual,  Ne-am  afla  astfel  într’o  pe¬ 
rioadă  de  definitivă  destrămare  a  principiilor  de  viaţă  creş¬ 
tine:  un  eon  alexandrin,  de  babilonică  haotizare,  din  ne¬ 
buloasa  căreia  se  va  închega  un  nou  cosmos.  Pe  cărările 
veacului  se  caută  statura  de  iluminat  a  unui  nou  profet, 
care  să  transforme  haosul  în  cosmos,  să  deschidă  pentru 
orizonturile  istoriei  zările  de  flacără  şi  crez  ale  unui  cer 
nou,  ale  unei  spiritualităţi  necunoscute.  Se  aşteaptă  un  nou 
Iisus,  într’o  nouă  ţară  a  făgăduinţiî,  nu  în  „urgisita"  ţară  a 
Mării  Moarte. 

Se  aşteaptă - Aşteptare  deşartă.  Tot  atât  de  deşartă 

ca  mesianismul  talmudic-iudaic.  Şi  într’un  sens,  o  simplă 
transplantare  a  acestui  mesianism  orgolios  şi  fără  sens 
în  viziunea  unor  filosofi  cu  veleităţi  de  profeţi.  Pentru  că 
dincolo  de  creştinism  nu  există  nimic  altceva  decât  ceea  ce 
a  fost  înaintea  lui,  dacă  nu  ceva  mai  rău ;  dincolo  de  Hris- 
tos  nu  poate  exista  nici  măcar  un  profet  asemenea  lui;  în 
afara  luî  Hristos,  ceî  mai  mari  profeţi  sunt  doar  umbre  pro¬ 
meteice,  exponenţi  ai  tragicului  destin  uman  fără  perspec¬ 
tiva  salvării,  fără  luminile  învierii.  Zeii  antichităţii,  zeii 
veacurilor  precreştine  puteau  fi  depăşiţi,  pentru  că  erau 
făcuţi  după  statura  omenească  :  amurgul  lor  a  fost  amur¬ 
gul  unei  istorii  care  nu  mai  putea  crede  în  existenţa 

Olimpului.  Era  o  lume  cu  potenţialităţile  epuizate, 
pentru  că  erau  potenţialităţi  omeneşti.  Mintea  ome¬ 
nească  se  ridicase  peste  lumea  zeilor,  ca  să  postuleze  exis¬ 
tenţa  unei  singure  Fiinţe,  ca  temelie  a'ntregei  existenţe. 
Era  o  zare  depăşită . . .  întrebarea  e :  se  poate  vorbi  azi, 
în  acelaş  sens,,  de  amurgul  creştinismului  ?  Se  poate  susţine 
cu  temeinicie  că  veacul  actual  a  atins  şi  tinde  să  se  ridice 
peste  statura  moral-spirituală  a  lui  Iisus?  Nu.  Hristos  stă 
încă  în  inima  istoriei  ca  întrupare  unică,  neegalată  şi  ine¬ 
galabilă  :  în  făptura  Lui  pământească  se  răsfrânge  frumuseţea 
dumnezeească  a  supremelor  culmi  spirituale  spre  cari  că¬ 
lătoresc  încă  dorurile  omenirii.  Dacă  Antichitatea  este  ce- 
eace  a  putut  omul  să-şi  fixeze  sieşi  ca  ideal,  creştinismul 
este  ceeace  Dumnezeu  a  întrupat  —  în  carne  şi  duh  —  ca 
model  al  perfecţiunii  umane.  De  aceea,  dacă  se  poate  vorbi 
de  o  depăşire  a  Antichităţii,  a  mărturisi  o  depăşire  a  ză¬ 
rilor  creştine  e  o  absurditate.  Un  om  asemenea  lui  Iisus  n'a 
fost,  nici  nu  va  mai  fi,  pentru  că  el  nu  era  numai  om :  el 
e  Fiul  lui  Dumnezeu  în  chip  omenesc,  e  Frumuseţea  cea 
necreeată  strălucind  într'un  vas  de  vremelnicie  şi  lut.  El 
este  peste  vremi :  vremile  se  rostogolesc  spre  crestele  Lui  de  lu¬ 
mină  fără  a  le  atinge  vreodată,  fără  ale  depăşi.  Şi  dacă 
omenirea  se  îndepărtează  de  Hristos,  nu  e  pentru  că  ar  fi 
progresat  dincolo  de  El  —  cum  a  fost  posibil  saltul  dincolo 
de  zei  —  ci  pentru  că  nu-1  cunoaşte  sau  pentru  că  idealul 
pe  care  îl  propovădueşte  creştinismul  i  se  pare  prea  înalt, 
inaccensibil  pentru  neputinţele  ei  de  ţărână.  Aşadar  nu 
dincolo  de  Hristos,  ci  în  mizeria  neputinţii;  nu  deasupra 
Creştinismului,  ci  sub  zările  lui  de  lumină,  sub  realitatea 
lui  transfiguratoare.  Creştinul  —  reflex  al  personalităţii  lui 
Iisus  —  este  cea  mai  nobilă,  cea  mai  înaltă  expresie  a 
umanului,  în  ceeace  are  el  mai  pur,  mai  autentic,  mai  plin 
de  lumină.  Chipul  natural  al  omului,  pe  lângă  chipul  lui 
creştin,  este  o  umbră  pierdută  în  lumea  biologiei  pure: 
mai  mult  un  animal  decât  un  om. 

Şi  totuşi  se  vorbeşte  de  anumite  forme  moarte  ale 
creştinismului,  forme  cari  şi-au  epuizat  energiile,  a  căror 
stingere  este  neîndoelnică.  Aceasta  mai  ales  în  Apus.  Există 
acolo  de  sigur  o  tradiţie  luciferică,  o  necontenită  osârdie 

de  descreştinare  a  spiritului  omenesc,  de  încadrare  între 
graniţele  imanentului.  Glăsuieşte  însă  —  parţial  —  şi  un 
adevăr  când  se  vorbeşte  de  anumite  forme  ce  se  sting. 
De  faptul  acesta  catolicismul  şi  protestantismul  îşi  dau  seama 
mai  bine  decât  ceice  propovăduesc  amurgul  creştinismului. 
Formele  occidentale  ale  creştinismului  sunt  mult  prea  le¬ 
gate  de  istorie  ca  să  nu  simtă  duhul  înnoitor  al  veacului. 
Această  istoricizare  a  credinţei  este  şi  un  avantaj,  dar  este 
mai  ales  un  defect :  ea  vede  prea  mult  latura  pur  omenească 
a  istoriei  şi  se  potriveşte  ei,  ascunzând  astfel  sub  vremel¬ 
nicie  ceeace  este  esenţial  şi  veşnic.  Ea  prilejueşte  critica¬ 
rea  creştinismului,  când  în  realitate  se  critică  numai  o 
aparenţă  vremelnic  falsificată  a  lui;  ea  aşează  creştinismul 
pe  acelaş  plan  cu  celelalte  forţe  creatoare  de  istorie.  Totuşi, 
sub  varietatea  formelor,  Hristos  este  acelaş  pretutindeni 
aşa  cum  apare  din  sf.  Evanghelii. 

Este  incontensabil  că  creştinismul  occidental  străbate  un 
moment  de  criză.  Criză  de  adaptare.  Spiritul  şi-a  schimbat 
direcţia,  orientările  veacului  sunt  cu  totul  noui,  metodele 
vechi  sunt  fără  efect,  anumite  forme  sunt  chiar  vătămă¬ 
toare,  Sufletul  contimporan  nu  se  potriveşte  cu  cel  de 
altădată.  El  vrea  o  credinţă  simplă,  se  doreşte  după  liniile 
de  lumină  ale  unor  coordonate  absolute,  cari  să-l  aprindă 
în  focul  de  dăruire  şi  jertfă  al  fanatismului  ziditor  de  veac. 
Se  pun  din  nou  întrebările  cele  dintru  început;  însetăm 
iarăşi  după  un  raport  viu,  concret,  imediat  între  suflet  şi 
misterul  existenţial,  între  viaţă  şi  sensurile  ultime  ale  exis¬ 
tenţii.  Lumea  ştiinţismului  abstract  e  sfărâmată,  ca  să  nă¬ 
vălească  lava  fierbinte  a  trăirii  întru  dăruire :  individul  nu 
mai  trăeşte  pentru  sine,  ci  pentru  anumite  sensuri  cari 
îl  depăşesc. 

E  necesară  deci  o  înnoire  de  metodă,  o  primenire  de 
spirit,  o  adâncire  în  substanţa  originară  a  creştinismului, 
o  convertire  la  esenţial.  O  mărturiseşte  masiv,  fără  înconjur, 
Romano  Guardini,  una  din  cele  mai  proeminente  figuri  ale 
catolicismului  actual:  „Este  clar  pentru  oricine  că  acum 
se  sfârşeşte  o  epocă  de  muncă  pastoral- duhovnicească. 
Anumite  metode,  cari  inainte  erau  bune,  nu  mai  au  efect ; 
aceasta  pentru  că  s'au  schimbat  relaţiunile  exterioare,  înainte 

de  toate  însă  pentru  că  felul  general  de  gândire  şi  de  sim¬ 
ţire  a  devenit  altul... 

Dacă  nu  ne  înşelăm,  în  viitor  acţiunea  duhovnicească 
va  fi  - —  într’o  măsură  necunoscută  până  acum  —  mărgi¬ 
nită  asupra  a  ceeace  este  propriu  (specific)  religios." 
(Ein  Wort  zur  liturgischen  Frage,  Mainz  1940  p,  4). 
Aşa  dar  o  întoarcere  din  istoricism  la  esenţă,  la  trăirea 
spirituală,  la  ceace  constitue  sâmburele  atitudinii  religioase. 
Este  în  această  convertire  la  esenţă  o  necesitate  a  vremii. 
Semnificativ  e  faptul  că  sub  apăsarea  veacului,  formele  oc¬ 
cidentale  ale  creştinismului  descopăr  permanenţa  lui  sub¬ 
stanţială  în  Ortodoxie.  Se  tinde  spre  o  transplantare  a  spi¬ 
ritualităţii  ortodoxe  în  Apus.  Aceasta  —  încă  odată  —  nu 
dintr'un  simplu  interes  teologic,  nici  din  năzuinţa  unionistă 
care  determină  apropieri  şi  o  cunoaştere  reciprocă  mai 
temeinică  între  biserici,  ci  din  însăşi  imperativele  spirituale 
ale  vremii.  Ortodoxia  —  dintre  toate  formele  actuale  ale 
creştinismului  —  este  cea  mai  încărcată  de  potenţialităţi, 
cea  mai  potrivită  ca  să  dea  sens  noului  veac  tocmai  pen¬ 
tru  că  e  forma  lui  cea  mai  adâncă,  mai  densă  de  duh,  mai 
plină  de  fiorul  transfigurării.  Nu  ştim  până  unde  se  va  în¬ 
tinde  transplantarea  aceasta  şi  cari  vor  fi  sorţii  ei  de  bi¬ 
ruinţă  ;  faptul  în  sine  însă  e  profund  semnificativ.  El  mar¬ 
chează  începutul  orientării  Apusului  spre  Răsărit:  spiritu¬ 
alul  anticipează  veacurile,  deschide  cărările  viitorului. 

Cari  sunt  semnele  prin  cari  se  manifestă  înfluinţa  du¬ 
hului  ortodox  asupra  Apusului  creştin  ?  In  formularea  unui 
tânăr  teolog  romano-catolic  —  mărturisire  făcută  într'un 
cerc  preoţesc  — :  1.  trăirea  mistică  în  Hristos  (transfigu¬ 
rarea)  ;  2,  viaţa  (duhul)  liturgică  (cultul).  Sunt  două  aspecte 
conexe,  cari  nu  se  pot  despărţi.  Accentul  cade  nu  atât  pe 
contribuţia  omenească,  cât  pe  latura  supranaturală  a  creş¬ 
tinismului.  Când  inima  veacului  se  vrea  aprinsă  în  vâlvorile 
fanatismului,  creştinismul  trebue  să  ofere  acestei  vreri  dă¬ 
ruirea,  sacrificiul,  iubirea,  fanatismul  pentru  Hristos,  celce 
este  Viaţa  lumii.  Creştinismul  nu  e  numai  învăţătură,  nu¬ 
mai  morală,  numai  activism  ştiinţific  sau  social  —  astăzi  nu 
trebue  să  fie  numai  atât :  —  sâmburele  lui  lăuntric  e  trăirea 
în  Hristos,  cu  Hristos  pentru  Hristos,  Măduva  lui  e  viaţa  sfinţi - 

toare  a  harului,  prin  care  devenim  o  nouă  făptură  în  lisus  Hristos, 
prin  care  fiii  pământului  devin  fii  ai  veşniciei.  E  cea  mai 
sublimă  dăruire,  cel  mai  nobil  fanatism,  cea  mai  fericitoare 
iubire  din  câte  cunoaşte  veacul :  iubirea  lui  Hristos.  Ceeace 
sf.  Apostol  Pavel  concretiza  în  cuvintele :  „Nu  eu  mai  trăesc, 
ci  Hristos  trăeşte  întru  mine“.  E  unirea  mistică  prin  care  ne 
îmbrăcăm  în  Hristos,  devenim  întrupări  vii  ale  chipului 
Lui  în  lume.  „ Lumea  are  lipsă  de  sfinţi,  aceasta  e  toată 
taina.  Nu  în  iscusinţa  apărătorilor  zace  viitorul  creştinis¬ 
mului,  ci  în  efectiva  putere  a  celor  ce  au  îmbrăcat  pe 
Hristos,  în  cari  Hristos  a  dobândit  statură",  este  consta¬ 
tarea  unui  alt  teolog  romano-catolic  (Otto  Kuss).  De  aceea 
„în  Biserica  (occidentală)  de  azi  e  vie  o  puternică  vrere 
de  a  împleti  în  lumea  naturală  energiile  supranaturale,  Şi 
a  le  face  accesibile  într'o  proporţie  din  ce  în  ce  mai  mare“  : 
să  se  simtă  seva  divină  a  harului  atât  în  indivizii  singuratici, 
cât  şi  în  viaţa  de  acţiune  şi  rugăciune  a  comunităţii  bise¬ 
riceşti,  ca  fiecare  creştin  să  fie  „un  membru  viu  al  trupului 
lui  Hristos".  Trăirea  mistică  în  Hristos,  care  transfigurează 
zările  sufletului,  a  constituit  puterea  creştinismului  primar : 
el  e  sâmburele  evlaviei  orientale,  Hristocentrismul. 

De  aici  şi  importanţa  ce  se  dă  „spiritului  liturgic". 
Viaţa  primilor  creştini  era  viaţa  liturgică ;  evlavia  orientală 
creşte  sub  aceeaşi  boltă  a  harurilor  liturgice.  Este  ceeace  se 
realizează  astăzi  în  Apus,  nu  din  spirit  de  imitaţie  ci  pen- 
trucă  aşa  o  cere  duhul  veacului :  „Una  din  primele  şi  cele 
mai  importante  condiţii  pentru  aceasta  (adică  pentru  evi- 
denţierea  a  ceeace  este  specific-religios)  —  continuă  Ro¬ 
mano  Guardini  —  este  ca  liturghia  să  sufere  desvoltarea 
de  care  are  nevoie...  Altarul  a  fost  întotdeauna  centrul 
vieţii  bisericeşti  —  cel  puţin  ar  fi  trebuit  să  fie  întotdeauna : 
—  probabil  va  constitui  în  curând  nu  numai  centrul,  ci  chiar 
plinătatea  acestei  vieţi "  (p,  5).  Sensul  Liturghiei  nu  mai 
e  înţeles  didactic  sau  moralizator :  misiunea  ei  primordială 
nu  este  „a  învăţa,  a  da  reguli  ascetice,  a  acţiona  educativ". 
„Primul  şi  cel  mai  însemnat  sens  al  Liturghiei  este  de-a  prea¬ 
mări  pe  Dumnezeu  şi  a  lăsa  pe  credincioşi  să  respire  şi 
să  crească  în  atmosfera  sfintei  slujbe...  Ea  lucrează  ca  o 
lumină  liniştită  care  arde  în  permanenţă,  ca  un  jar  dulce, 

care  încălzeşte  necontenit...1'  (p.  13).  „Liturghia  pretinde 
pentru  Dumnezeu  omul  întreg,  fără  rezervă.  Şi  tocmai  pen¬ 
tru  că  ea  nu  este  în  primul  rând  doctrină,  asceză,  peda¬ 
gogie,  ci  preamărire  a  lui  Dumnezeu  şi  mijlocire  a  vieţii 
celei  noui  în  Hristos,  din  viaţa  nouă  urmează  şi  o  faptă 
nouă.  Aceasta  însă  nu  e  morală,  ci  rodire  pentru  viaţa 
veşnică  în  Hristos".  Trăirea  liturgică  modelează  fizionomia 
spirituală  a  omului  terestru  după  fizionomia  de  mărire  şi 
strălucire  dumnezeească  a  lui  Iisus ;  ea  e  întâlnirea  concretă, 
reală,  transfiguratoare  dintre  Hristos  şi  credincios.  E  isvorul 
vivificator  al  vieţii  creştine.  Hristos  devine  centrul  activi¬ 
tăţii,  gândirii  şi  vrerii  umane :  sufletul  e  ieslea  sălăşluirii 
întru  care  se  naşte  Hristos. 

Din  trăirea  aceasta  —  alături  de  transfigurarea  lăun¬ 
trică  individuală  —  creşte  organic  şt  conştiinţa  unităţii  în 
aceeaş  comunitate  bisericească:  creştinii  se  simt  mădulare 
vii  ale  trupului  lui  Hristos,  care  este  Biserica.  Este  ceeace 
mărturisea  sf.  Apostol  Pavel  în  cuvintele :  Pentru  că  —  mulţi 
fiind  —  ne  împărtăşim  din  aceeaşi  pâine,  suntem  un  singur 
trup.  O  unitate  de  destin,  o  comuniune  luptătoare  şi  bi¬ 
ruitoare. 

Aceste  perspective  —  largi  cât  veşnicia  —  cari  totuşi 
se  suprapun  în  mod  firesc  nouilor  năzuinţe  ale  istoriei, 
mărturisesc  viu  despre  actualitatea  Ortodoxiei  şi  influinţa 
ei  rodnică  asupra  creştinismului  occidental.  Este  ca  o  re¬ 
vărsare  de  viaţă  pnevmatică  peste  ogoarele  creştine  ale 
Apusului,  ca  seva  vivificatoare  şi  sfinţitoare  care  se  infu¬ 
zează  —  din  trunchiul  Ortodoxiei  —  în  ramurile  occidentale 
ale  Bisericii.  Apusul  se  întoarce  spre  Răsărit  ca  să-şi 
adape  însetarea  din  fântânile  de  viaţă  şi  duh  ale  Adevă¬ 
rului  veşnic. 

Cine  pune  în  cumpănă  aceste  realităţi  incontestabile: 
1.  Reînvierea  Ortodoxiei  la  o  nouă  viaţă  în  toate  ţările 
răsăritene  —  după  veacuri  lungi  de  martiraj  creştin  ;  —  2, 
Descoperirea  —  în  Apus  —  a  zărilor  Ei  pozitive,  vii,  ere- 
atoare  şi  fructificarea  duhului  Ei  transfigurator  pentru  spi¬ 
ritualitatea  occidentală,  —  nu  poate  sta  indiferent  faţă  de 
chemările  vizionare  ale  viitorului  ce  dinamizează  prezentul 
şi  cari  mărturisesc  că  va  veni  un  veac  —  şi  vremurile  lui 

nu  sunt  prea  departe  —  când  Europa  va  trăi  un  nou  mo¬ 
ment  de  preamărire  a  Ortodoxiei,  când  rătăcirile  spirituale 
europene  se  vor  adânci,  spre  rodnicie  şi  iransfigurare,  în 
solul  de  taină  şi  har  al  Ortodoxiei.  Pentru  aceasta  luptăm : 
nu  ca  să  supunem  veacul  unei  stăpâniri  terestre,  ca  în 
Evul  Mediu,  ci  ca  să  arcuim  ’  peste  pilaştrii  culturii 
şi  istoriei  umane  lumina  veşnică  a  înţelepciunii  divine, 
bolta  de  răsfrângeri  cereşti  a  Sofiei,  care  este  Hristos  — 
Demnul  şi  Stăpânul  creaturii  —  unicul  sens  mântuitor  al 
omenirii,  ca  şi  al  cosmosului  întreg. 


Viena,  Octomvrie  1942 


COLPORTAJUL  VECHILOR  CÂRTI 
BISERICEŞTI 

de 

Prot.  Stavrofor  Dr.  SEBASTIAN  STANCA 

Consilier  episcopesc,  Cluj 

Cine  îşi  ia  răgaz  să  răsfoiască  vechile  noastre  cărţi 
bisericeşti,  cari  stau  de  veghe  de  peste  două  sute  de  ani 
în  altarele  şi  stranele  bisericilor  noastre,  are  prilej  să  con¬ 
state  că  nu  este  aproape  nici  o  singură  carte  veche  în 
care  să  nu  se  afle  felurite  însemnări  pe  faţa  dinlăuntru 
a  tablelor,  pe  foile  albe  dela  începutul  şi  sfârşitul  cărţii 
şi  chiar  şi  pe  marginile  albe  ale  paginilor  tipărite. 

Preoţii  sau  cântăreţii  mai  destoinici  în  mânuirea  pe¬ 
nelor  de  gâscă,  însemnau  cu  grele  litere  chirilice  diferite 
întâmplări  demne  de  reţinut  din  satele  lor. 

Toate  însemnările  acestea  sunt  însă  străbătute  de  un 
duh  atât  de  curat  de  sinceritate,  încât  nu  poate  fi  nici  o 
îndoială  că  ceea  ce  spun  este  aevea  şi  adevărat.  Mai  ales 
şi  pentru  faptul  că  toate  cărţile  acestea  sunt  considerate 
sfinte  şi  sunt  legate  cu  grele  blesteme  şi  afurisenii  pentru 
cei  ce  ar  îndrăzni  să  le  înstrăineze  dela  biserică. 

Oricât  de  neînsemnate  ar  fi  Ia  aparenţă  aceste  notiţe, 
relatând  anumite  întâmplări  locale,  cele  mai  multe  au  to¬ 
tuşi  o  valoare  documentară  incontestabilă  pentru  complec- 
tarea  unor  anumite  amănunte  istorice  ale  trecutului  nostru. 

O  seamă  din  aceste  însemnări  au  fost  utilizate,  găsite 
incidental  în  lucrările  istoricilor  noştri,  dar  o  culegere 
sistematică  şi  complectă  până  acum  nu  s'a  făcut.  Cunoa¬ 
ştem  în  Ardeal  numai  trei:  cele  culese  de  I,  Bârlea  din 
bisericile  Maramurăşului,  cele  de  Dorin  Pop  din  judeţul 
Satumare  şi  ale  lui  Valeriu  Literat  din  ţara  Oltului.  Pe 
lângă  acestea  şi  o  colecţie  începută,  dar  încă  neterminată, 
la  episcopia  noastră  din  Cluj. 

Din  acestea  spicuim  de  astă  dată  câteva  informaţiuni  des- 

pre  colportajul  vechilor  cărţi  bisericeşti.  Călugări  şi  slu¬ 
jitori  ai  bisericii  cutreerau  ţara,  plasându-îe  pe  la  biseri¬ 
cile  satelor  noastre. 

Astfel  dela  călugării  din  mănăstirea  Bârsana  din  Ma¬ 
ramureş  cumpără  Popa  Grigorie  din  Sârbi  un  Penticostar 
dela  Râmnic,  Popa  Pahomie  din  Strâmtura  un  Evhologiu 
dela  Târgovişte,  diaconul  Lup  Ciceu  în  1757  un  Mînologiu 
şi  în  1751  un  Mărgăritar. 

Diacul  Ştefan  din  ţara  Moldovei  duce  în  1734  din  Mă¬ 
năstirea  Humorului  un  Octoih  tlavon  manuscris  la  bise¬ 
rica  din  Borşa, 

Un  călugăr  dela  Cernica  trece  Carpaţii  şi  vinde  în 
Sebeşul  de  sus,  jud.  Făgăraş,  în  1827,  o  Pravilă. 

Un  călugăr  din  ţara  românească  vinde  în  1704  dia¬ 
cului  din  Bucerdea,  jud.  Alba,  „fiind  la  Popa  Ştefan  din 
Galda  de  jos“,  Evanghelia  din  Snagov  dela  1695. 

Monahul  Tanase  cumpără  în  1745  un  Triod  slavon 
din  mănăstirea  Moisei,  „când  am  şezut  aici  în  mănăstire  ju¬ 
mătate  de  an  apucându-mă  iarna  aici". 

Alţi  călugări  din  Moldova  umblă  prin  târguri  şi  dela 
aceştia  cumpără  în  1768  Timotei  Bora  din  Maramureş  un 
Catavasier,  în  târgul  dela  Hârlău,  Sunt  şi  unii  preoţi  cari 
se  îndeletnicesc  cu  vânzarea  cărţilor  bisericeşti. 

Popa  Dumitru  din  Lăpuşul  românesc,  jud.  Someş,  vinde 
cărţi  în  satul  Poeni  din  Maramureş. 

Popa  Petre  Fernezel  vinde  în  1788  şi  1789  în  Slatina 
un  Minologîon  dela  Blaj. 

Popa  Maxim  Mihali  din  Cecârlău  vinde  în  1801  în 
satul  Ilba  un  apostol  dela  Blaj, 

Popa  Filip  din  Călineşti-Susani  spune  că  „de  şapte 
ori  am  umblat  în  Ardeal  pentru  acest  sf.  Trifolion"  (An- 
tologionul  de  Râmnic  1737)  pe  care  în  sfârşit  îl  cumpără 
cu  40  florinţi.  De  aceea  remarcă :  , .Dumnezeu  să  nu-mi 
piarză  osteneala  că  mai  într'un  an  am  umblat  după  el". 

Popa  Nicolae  din  Apşa  de  jos  umblă  prin  Ardeal  cu 
cărţi  bisericeşti  şi  cumpără  în  1773  un  Antologion  de  Râm¬ 
nic  dela  Popa  Eremia  din  Turda  şi  vinde  bisericii  din 
Apşa  Straşnicul  dela  Blaj. 

Popa  Radu  din  Borşa  cumpără  în  1769  dela  „jupan 
Cinaive,  dascălul  bogasierilor  din  Bucureşti,  un  Penticostar 
cu  bani  gata  tl  5  împreună  cu  alte  cărţi,  Octoih  românesc, 
Ostmoglasnic  cu  opşte  în  bani  337,  o  Psaltire  rom,  de  cele 
mari  cu  tl  2,  o  Liturghie  veche  dela  mănăstirea  dintr'un 
lemn-,  mâna  care  au  scris  va  putrezi,  iar  hârtia  slabă  va 
rămânea". 

Popa  Ioneşel  din  Vinteşti,  în  Maramureş,  aude  că  „au 
lăsat  nişte  dieci  din  acei  ce  purtau  cărţi,  la  Popa  Gheorghe 
din  Daneş"  şi  dela  acesta  la  Morar  Ion  din  Băiţa.  Popa 
Ioneşel  merge  la  Băiţa  şi  cumpără  în  1752  dela  Morar  un 
Penticostar  de  Râmnic  cu  12  îlor. 

Un  colportor  mirean  este  Ionîţă  Voiţa  Moldoveanul 
din  Suceava,  care  cutreeră  satele  Maramureşului  şi  vinde 
în  1766  în  satul  Crăceşti  o  Evanghelie  dela  Iaşi  şi  în  Că- 
lineşti  vinde  lui  Jurca  Vasile  un  Ciaslov  dela  Iaşi.  Se  în¬ 
deletniceşte  şi  cu  compactarea  cărţilor,  „legând"  în  1766 
un  Antologion  de  Râmnic  în  satul  Deseşti  şi  în  1768  un 
Minologion  slavon  manuscris  în  satul  Hărniceşti. 

Un  colportor  ardelean  este  mireanul  Dumitru  Tăba  ot 
Sibiel,  feciorul  lui  Gurca  Tăban  din  ţinutul  Sibiului,  care 
vinde  în  1724  lui  Popa  Lupu  din  Văleni  un  Octoih  şi  un 
Evhologiu  de  Bucureşti,  iar  în  1738  lui  Popa  Lup  din 
Brebi,  jud.  Sălaj,  un  Octoih. 

Alt  colportor  mirean  esta  „diacul"  (cântăreţ)  Oprea 
Andrei  din  Chiuza,  „varmeghia  Dejului".  Cutreeră  în  anii 
1773 — 1800  satele  din  jud.  Satumare,  Maramureş  şi  Sălaj 
şi  vinde:  în  1769  o  Evanghelie  de  Blaj  preotului  Volosan 
din  Apşa  de  jos,  în  1773  un  Straşnic  de  Blaj  în  satul  Şe- 
bişa,  în  1798  un  Octoih  în  Săturărel,  în  1799  un  Liturgier 
de  Sibiu  în  Apşa-Joseni,  un  Penticostar  şi  Triod  de  Blaj 
în  Slatina,  în  1779  un  Minologion  de  Blaj  bisericii  din 
Potău,  în  1779  Biblia  lui  Bob  „lavriaşilor"  din  Glod  şi  în 
1800  un  Straşnic  în  Sătmărel. 

In  1799  îl  aflăm  alături  de  fratele  său  Oprea  Gavrilă 
în  satul  Glod. 

Pe  diacul  Timotei  Popel  ot  Moldova  dela  Hotin  îl 
aflăm  în  1675  în  satul  Borlascoveţi  unde  scrie  feciorului  lui 
Popa  Vasile  un  Antologion  slavon. 

Dascălul  Nicolai  din  Ţara  Muntenească  scrie  în  Dra- 
gomireşti  o  Evanghelie  românească  pe  seama  lui  Popa  Sa- 
muilă  Gârbo,  „sterp  de  copii". 

Dascălul  Ardei  Ievon  din  Vidicul  Sunucului  este  în 
1724  în  Cuhea,  unde  ,, învaţă  coconii  în  casa  lui  Mariş 
Vasile",  însemnând  aceasta  pe  un  Octoih  rusesc. 

Dascălul  Grigorie  din  Ardeal  duce  în  1767  o  Evan¬ 
ghelie  de  Blaj  în  satul  Botiza  dela  Satumare. 

Logofătul  Ioniţă  Olănescu  este  în  1745  în  Săpânţa  din 
Maramureş,  unde  vinde  Popii  Ion  ot  Drăgoeşti  un  Anto- 
logion  de  Râmnic, 

Moldovan  Costan  din  Tăuţi  este  în  1767  în  Drago- 
mîreşti  şi  vinde  lui  Zubaşcu  Ilca  un  Antologion  de  Bucureşti, 

Simion  Nătarul  din  şcoala  dela  Râmnic  vinde  în  1730, 
în  Sebeş- Alba,  unui  Popa  Gheorghe,  un  Liturgier  de  Bu¬ 
cureşti. 

Jupanul  Enache  Craioveanul  şi  Radu  Bârlădeanul  vând 
in  1706  o  Pravilă  de  Târgovişte  Popii  Crăciun  ot  Bogata, 
jud.  Târnava  mică,  şi  înseamnă:  ,,Bun  e  condeiu,  greu  e 
temeiu". 

Câtă  patimă  curată  şi  cucernică  se  cheltuia  pentru 
posedarea  unei  cărţi  bisericeşti  o  dovedeşte  însemnarea 
Mitropolitului  Varlaam,  făcută  de  el  însuşi  cu  semnătura 
şi  pecetea  sa,  în  Cazania  dela  1643,  arătând  marea  pricină 
între  satele  Rogoz  şi  Lăpuşul  românesc  din  jud.  Someş, 
cari  revendicau  amândouă  această  carte-  Mitropolitul  în¬ 
suşi  s'a  deplasat  în  Rogoz,  unde  a  ţinut  mare  sobor  cu 
preoţii  din  jur  şi  cu  credincioşii  din  amândouă  satele,  is- 
butind  să  facă  pace  şi  cartea  să  rămână  proprietatea  bi¬ 
sericii  din  Rogoz, 

Aceeaşi  confirmare  şi  întărire  o  face  arhiepiscopul  Mi- 
hail  Molodeţ'din  Maramureş  în  1651,  în  Evanghelia  din 
comuna  Vişăul  de  mijloc,  unde  vine  în  acest  an  şi  scrie:  „cu 
mâna  sa  au  scris  şi  cu  pecetea  sa  au  întărit",  că  a  cumpă¬ 
rat  această  carte  anume  Evanghelie  învăţătoare  robul  lui 
Dumnezeu  Roman  Tomoiagă  pentru  iertarea  păcatelor  sale, 
ale  soţiei  şi  copiilor  săi,  şi  s'a  dat  la  hramul  „preapodoam- 
nei  Paraschiva  în  satul  Vişăul  de  mijloc.  Dă-i  Doamne 
bună  sănătate  şi  iertare  de  păcate". 

Este  interesantă  şi  însemnarea  din  Antologionul  de 
Râmnic  (1737)  dinGiuleşti,  în  care  Popa  Petru  Saîca,  asesor 
consistorial  şi  protopop  în  1860  spune :  „Mineiul  acesta  este 
aparţinător  besericei  gr,  filiale  dela  Mănăstirea  Giubeş- 
tilor,  numita  beserecă  l-au  căpătat  dela  parohia  Napkor 
în  comitatul  Szabolcs,  care  oarecând  de  Români  era  locuită 
cari  însă  s'au  rutenetizat". 

Cele  de  mai  sus  sunt  abia  câteva  crâmpee  din  ma¬ 
terialul  extrem  de  bogat  şi  încă  neexploatat  care  zace  în 
vechile  cărţi  bisericeşti.  Sunt  încă  foarte  multe  nescoase 
la  lumină  şi  cu  siguranţă  de  importanţă  pentru  trecutul 
satelor  noastre, 

O  colecţionare  oficială  nu  ştim  să  se  fi  făcut  până 
acum.  Episcopia  Clujului  a  iniţiat  acum  zece  ani  adunarea 
tuturor  acestor  însemnări,  dând  preoţilor  îndrumări  în 
acest  scop-  Şi  s’au  adunat  cu  prilejul  vizitaţilor  canonice 
şi  a  diferitelor  deplasări  oficiale  dela  centru  peste  600 
asemenea  însemnări.  Mai  sunt  însă  peste  800  de  cărţi 
vechi  în  bisericile  eparhiei,  cari  încă  n’au  fost  consultate. 
Evenimentele  din  1940  au  întrerupt  această  lucrare. 

Problema  aceasta  credem  că  merită  şi  ea  o  atenţiune 
deosebită.  Sunt  încă  mulţi  preoţi  bătrâni  şi  chiar  şi  mai 
tineri,  cari  au  putinţa  să  descifreze  aceste  însemnări.  Ar 
fi  poate  cazul  ca  o  iniţiativă  oficială  să  ia  în  mână 
această  problemă,  salvând  din  bună  vreme  un  material 
destul  de  important  pentru  cei  ce  se  ocupă  de  trecutul 
nostru. 


FILOSOFIA  RELIGIOASĂ  A  LUI 
NICOLAE  BERDIAEFF1 

de 

Preot  Dr.  ISIDOR  TODORAN 

Profesor  la  Academia  teologică  din  Cluj 

3.  Spirit  şi  natură,  Dela  început,  Berdiaeff  se  ridică  în  contra 
metafizicei  abstracte,  a  cărei  categorie  esenţială  este  aceea  de  sub¬ 
stanţă.  Metafizica  abstractă  a  operat  o  „substantificare"  a  fenome¬ 
nelor  vieţii  psihice,  a  fenomenelor  materiale  şi  a  lumii  ideilor,  de 
unde  a  rezultat  spiritualismul,  materialismul  şi  idealismul.  Toate  aceste 
direcţii  de  gândire  au  luat  drept  esenţă  a  realităţii  fie  partea  ei  ab¬ 
stractă,  fie  ideile  abstracte  ale  subiectului.  Insă  existenţa  ca  vieaţă 
le-a  scăpat.  Ele  au  obiectivat  vieaţa,  naturalizând-o.  In  felul  acesta 
întreaga  fiinţă  (ceeace  este]  a  devenit  —  în  concepţiile  acestea  — 
substanţă  obiectivă,  în  analogie  cu  obiectele  materiale.  Dumnezeu  în¬ 
suşi  şi  spiritul  apar  ca  substanţe,  ca  obiecte.  Toate  metafizicile  pre- 
kantiene  au  acest  caracter :  sunt  naturaliste  şi  substanţialiste,  indife¬ 
rent  dacă  sunt  de  nuanţă  spiritualistă  sau  materialistă. 

Metafizica  naturalistă  a  influinţat  în  rău  asupra  conştiinţei  re¬ 
ligioase  şi  asupra  teologiei,  introducând  în  concepţia  despre  Dum¬ 
nezeu  un  realism  naiv,  după  care  Dumnezeu  este  o  realitate  obiec¬ 
tivă  la  fel  cu  alte  realităţi  ale  naturii.  Insă  Dumnezeu,  fiind  spirit, 
este  activitate  şi  libertate,  nu  pasivitate  şi  necesitate.  De  aceea  Dum¬ 
nezeu  nu  poate  fi  substanţă. 

Dumnezeul  lui  Aristotel,  conceput  ca  act  pur,  este  lipsit  de 
viaţă  interioară  activă  şi  transformat  în  obiect  fix.  Dacă  în  Dumnezeu 
nu  mai  există  potentă,  unde  mai  este  mişcarea  şi  vieaţa  Lui  7  Tomisnml, 
mergând  pe  aceeaşi  cale,  conţine  aceeaşi  eroare.  Distincţia  făcută  de 
tomism  intre  natural  şi  supranatural  nu-1  scoate  de  sub  tirania  me¬ 
tafizicei  naturaliste,  pentrucă  supranaturalul  nu  este,  în  tomism,  decât 
un  natural  mai  înalt  şi  mai  larg. 

Asupra  concepţiei  despre  Dumnezeu  a  lui  Berdiaeff,  vom  reveni. 


1  Urmare  dela  pagina  436. 

Desigur,  scrie  Berdiaeff,  metafizica  şi  teologia  naturalistă  nu 
trebue  considerate  pur  şi  simplu  şi  pe  de-a'ntregul  o  greşală.  Ele 
corespund  unor  stadii  fireşti  ale  vieţii  religioase  şi  ale  cunoaşterii, 
unei  epoci  a  desvolt&rii  spirituale  a  omului,  care  nu  se  poate  plasa 
dintr'odată  în  centrul  luminii  cunoştinţei  adevărate,  ci  se  apropie  de 
ea  pe  încetul  şi  cu  trudă.  Greşala  constă  în  a  se  opri  la  aceste  stadii, 
care  reprezintă  concepţia  statică  a  vieţii  religioase.  Dacă  nu  se  de¬ 
păşeşte  această  concepţie  statică,  nu  se  înţelege  ce  este  spiritul  şi 
vieaţa  spirituală. 

Cel  care  încearcă  o  eliberare  din  mrejiie  metafizicii  naturaliste 
este  idealismul  german,  care  a  pus  problema  spiritului  şi  a  vieţii  spi¬ 
rituale  şi  a  înţeles  adevărul  că  „fiinţa  este  acţiune  şi  nu  substanţă, 
mişcare  şi  nu  imobilitate,  vieaţă  şi  nu  lucru".1  Dar  nici  idealismul 
german,  transformând  subiectul  gânditor  sau  categoriile  gândirii  în 
realităţi  substanţiale  şi  manifestând  o  tendinţă  „monofizită",  nu  ajunge 
la  concretul  spiritului. 

Pentru  sesizarea  fiinţei  spiritului,  nu  opoziţia  dintre  spirit  şi 
materie  sau  dintre  psihic  şi  fizic  este  fundamentală,  ci  aceea  dintre 
spirit  şi  natură.  Opoziţia  aceasta  însă  nu  înseamnă  dualism  metafizic, 
căci  ea  se  afirmă  într’o  altă  sferă  decât  aceea  a  existenţei  obiecti¬ 
vate,  naturalizate.  Spiritul  nu  este  o  realitate  în  sensul  în  care 
natura  este  o  realitate.  Opoziţia  spirit-nalură,  fără  a  introduce  un 
dualism,  aduce  o  viziune  particulară  a  realităţii  însăşi.  Ea  exprimă 
antiteza  dintre  vieaţă  şi  lucru,  dintre  libertate  şi  necesitate.  Spiritul 
este  vieaţa,  este  experienţa ;  el  nu  este  o  substanţa.  0  cunoaştere  ra¬ 
ţională  a  spiritului  nu  este  cu  putinţă,  căci  vieaţa  nu  se  prinde  decât 
în  experienţă.  Cunoaşterea  spiritului  este  cunoaştere  intuitivă,  în 
care  obiectul  nu  se  mai  opune  subiectului.  „Cunoaşterea  vieţii 
este  vieaţa  însăşi".8 

Pentru  înţelegerea  spiritului,  piatră  de  temelie  a  gândirii  iui 
Berdiaeff,  trebue  indicată  şi  distincţia  lui  dintre  spirit  şi  suflet.  Su¬ 
fletul  sau  psihicul  deşt  este  o  altă  entitate  decât  corpul  sau  materia, 
aparţine  tot  planului  natural,  ca  şi  corpul,  este  exteriorizat,  natura¬ 
lizat.  Ale  spiritului  insă  se  petrec  toate  în  interior  şi  în  adâncime. 
Spiritul  este  o  realitate  deosebită,  de  alt  plan  decât  naturalul,  dar 
cu  toate  acestea  nu  stă  într'o  izolare  absolută,  ci  absoarbe  —  din 
interior  şi  din  profunzime  —  sufletul  şi  corpul,  iluminându-ie,  trau- 


>  Esprit  et  Liberii,  p,  26. 
1  Esprit  el  Liberte,  p,  33. 

sfigurându-le,  într'un  mod  neinteligibil  pentru  intelectul  natural.  In  pro- 
îunzime  inefabilă,  natura  însăşi  se  transfigurează  în  spirit.  Pentru 
aceea  opoziţia  spirit-naiură  nu  este  un  dualism  metafizic,  dar 
nici  un  monism.  E  o  distincţie  între  spirit  şi  suflet,  fără  a  fi  o  sepa~ 
raţie  între  spiritual  şi  psihic. 

Vieaţa  spirituală  este  o  viaţă  reală,  concretă,  care  se  revelează 
în  aceia  care  o  trăiesc.  Dar  ea  nu  este  nici  o  realitate  obiectivă, 
nici  una  subiectivă.  Obiectivă  sau  subiectivă  este  natura,  nu  spiritul. 
„Vieaţa  spirituală  este  o  realitate  extra-obiectivă . . .  este  realitatea 
vieţii  iniţiale'1.1  Vieaţa  spirituală  nu  se  reduce  la  experienţa  psihică; 
este  o  realitate  sui  generis,  o  experienţă  de  ordin  mistic.  Cei  care 
n'o  posedă,  nu  se  pot  pronunţa  pe  drept  asupra  ei.  In  vieaţa  spiri¬ 
tuală  dispar  limitele  transcendente  care  izolează  pe  om  de  Dumne¬ 
zeu  şi  de  lume.  Acest  lucru  n’ar  fi  posibil  dacă  spiritul  ar  fi  sub¬ 
stanţă,  căci  substanţele  se  separă  unele  de  altele.  Spiritul  însă  este 
mişcare,  el  este  de  natură  heracliteană,  nu  parmenidică,  şi  de  aceea 
în  vieaţa  lui  nu  există  eterogeneitate  nici  impenetrabilitate  desăvârşită. 

Spiritul  este  în  primul  rând  libertate.  Natura  este  substanţialitate 
şi  osificare,  existenţă  exterioară,  „extrinsecistâ",  cum  o  numeşte  Ber- 
diaeff.  Spiritul  este  interioritate  şi  profunzime,  în  el  nu  există  nimic 
inert  şi  impenetrabil. 

In  lumea  naturală,  spaţială  şi  temporală,  există  extrinsecism,  di- 
vizibilitate  şi  opoziţie  între  unitate  şi  pluralitate.  In  experienţa  spiri¬ 
tuală  dispar  toate  acestea,  „Eu  sunt  întru  Tatăl  meu  şi  voi  întru 
mine  şl  eu  întru  voi",  zice  Mântuitorul  (Ioan  14,  20);  „nu  eu  mai 
trăiesc,  ci  Hristos  trăieşte  întru  mine",  scrie  sfântul  Apostol  Pavel 
(Galateni  2,  20),  Vieaţa  spirituală  este  de  alt  ordin  decât  realitatea 
fizică  şi  psihică,  dar  nu  se  izolează  în  mod  absolut  de  vieaţa  lumii 
—  sensul  adânc  al  ascetismului  nu  stă  in  izolare  —  ci,  ca  spiritua¬ 
litate  concretă,  transfigurează  şi  iluminează,  vieaţa  naturală,  aceasta 
din  urmă  fiind  „simbolizare"  şi  reflex  al  stărilor  interioare  ale  vi¬ 
eţii  spiritului.  Vieaţa  spirituală  nu  se  descopere  prin  analiza  psiholo¬ 
gică  a  proceselor  psihice,  căci  acestea  aparţin  sferei  naturale,  ci  se 
prinde  în  intuiţie  particulară,  dinlăuntru  şi  nu  din  afară.  Marile  cre¬ 
aţii  ale  culturii,  „monumentele  vieţii  spirituale  a  umanităţii",  nu 
pot  fi  cu  adevărat  cunoscute  prin  analiză,  ci  prin  retrăire  a  spiritului 
din  ele,  a  vieţii  concrete  din  ele.  Pentru  aceea  Berdiaeff  cere  din 


*  Esprtt  et  Liberte,  p.  36. 

partea  Cercetătorului  de  ştiinţă  istorică  transpunere  în  obiectul  cer¬ 
cetat  şi  identificare  cu  acesla.  Altfel  îi  rămâne  străin. 

Semnul  că  ne  aflăm  în  lumea  naturală,  a  corporalului  şi  psihi¬ 
cului,  este  faptul  că  existenţa  ne  apare  ca  străină,  ca  opusă  şi  în¬ 
depărtată.  In  vieaţa  spiritului  dispar  aceste  bariere.  Spiritul  nu  este 
numai  libertate,  ci  şi  „dragoste,  uniune,  pătrundere  reciprocă  a  păr¬ 
ţilor  fiinţei  în  vieaţa  unică  şi  concretă".1  Vieaţa  spiritului  este  sfera 
de  întâlnire  a  părţilor  fiinţei  (existenţei  totale).  Ea  este  paradoxală 
şi  antinomică  pentru  raţiune,  pentrucă  în  ea  se  realizează  identitatea 
contrarelor :  unitate  şi  pluralitate,  imanenţă  şi  transcendenţă,  Dum¬ 
nezeu  şi  lumea.  încercările  metafizicei  şi  teologiei  naturaliste  de  a 
înlătura  paradoxul  din  vieaţa  spirituală  sunt  manifestări  ale  unui  rea¬ 
lism  naiv.  Victoria  asupra  naturalismului  se  câştigă  prin  mistica  re¬ 
ligioasă,  pentru  care  totul  se  petrece  în  adâncime  şi  nu  în  exterior 
şi  pentru  care  nu  există  graniţe  între  planurile  existenţei.  Misterele 
vieţii  spirituale  nu  pot  fi  învăţate  decât  dela  misticii  creştini. 

In  vieaţa  spirituală,  neexistând  opoziţie  între  obiect  şi  spirit,  nu 
se  pune  problema  unui  criteriu  al  adevărului.  Aici  criteriul  adevă¬ 
rului  este  manifestarea  insăşi  a  spiritului;  Totul  e  identic  în  viaţa 
spirituală.  Adevărul  în  ea  este  vieaţa  însăşi,  nu  un  adevăr  abstract 
sau  o  relaţie,  ci  concretul  vieţii.  Cel  care  cunoaşte  spiritual,  se  tran¬ 
sportă  în  profunzimea  fiinţei,  pentrucă  spiritul  pătrunde  fiinţa.  Cunoaş¬ 
terea  nu  este  o  refiexiune,  ci  o  iluminare  a  fiinţei.  Adevărul  din 
lumea  spirituală,  Dumnezeu,  este  singurul  criteriu  al  adevărului  şi 
omul  îl  posedă  prin  vieaţa  în  El.  E  drept  că  această  posesiune 
reprezintă  mai  mult  un  ideal,  căci  ori  cât  ar  fi  de  înaltă  vieaţa 
spirituală  umană,  ea  nu  atinge  desăvârşita  puritate,  deoarece  omul 
natural  nu  dispare  prin  absorbţia  lui  în  spiritual. 

Spiritualul  nu  se  separă  de  psihic  şi  de  corporal,  ci  le  traver¬ 
sează,  spiritualizându-le.  Creştinismul,  religia  spiritului,  nu  este  exclu¬ 
siv  spiritual  şi  psihic,  —  creştinismul  este  In  lume  fără  a  fi  din 
lume  —  lucrează  în  lumea  naturală,  descinde  în  lumea  păcatului 
pentru  a  o  transfigura.  Aceasta  arată  că  nu  există  un  dualism  ire¬ 
ductibil  intre  Creator  şi  creatură,  cum  pretind  unele  sisteme  teo¬ 
logice. 

Spiritul  nu  se  opune  trupului  şi  nu-1  reneagă  pe  acesta,  ci  îl 
pătrunde,  luminându-1  din  interior,  Creştinismul  ca  religie  a  spiritului, 


r  Espril  et  Liberte,  p.  44. 

Sanctifică  trupul.  Cei  care  opun  spiritul  trupului,  îl  naturalizează. 
Spiritul  şi  trupul  rămân  însă  distincte.  Spiritul  pătrunde  totul,  nu  in 
sensul  că  totul  este  spirit  —  ceeace  ar  fi  o  formă  de  panteism  — 
ci  în  sensul  că  totul  este  spirit  (panenteism). 

Spiritul  este  unitate  vie  atotcuprinzătoare,  natura  este  osificare 
în  opoziţie  şi  diviziune.  Natura  nu  este  tot  cosmosul,  ci  numai  partea 
lui  încremenită,  desspiritualizată.  Există  o  plenitudine  a  vieţii  cos¬ 
mice  care  se  intuieşte  în  spiritualitatea  concretă.  Deci  opoziţia  spi- 
rit-natură  nu  implică  negarea  cosmului,  ci  afirmarea  lui.  Omul  spiri¬ 
tual  nu  se  separă  de  cosmos  şi  de  viaţa  lui.  Numai  pentru  omul 
natural  cosmosul  este  exterior  şi  străin,  obiect  al  acţiunii  tehnice  şi 
al  ştiinţelor  naturale.  Natura  este  aşa  dar  rezultatul  unei  optici  osi- 
ficatoare,  solidificatoare,  cum  l-ar  spune  Bergson  (neamintit  de  Ber- 
diaeff),  exteriorizante ;  spiritul  e  vieaţâ  integrală.  De  aceea  spune  Ber- 
diaeff  că  „Dumnezeu  este  imanent  spiritului,  însă  este  transcendent 
omului  psiho-corporal,  lumii  naturale11.1 

In  doctrina  asupra  spiritului,  Berdiaeff  excelează  în  impreciziuni, 
Poate  pentrucă  preciziunea  ar  fi  o  categorie  raţionalistă -naturalistă, 
nu  spirituală,  iar  el  vrea  să  rămână  în  spiritual,  Efuziunea  mistică 
cu  care  vorbeşte  despre  spirit  are,  e  drept,  părţi  foarte  frumoase,  o 
poezie  care  poate  atrage  prin  chiar  obscuritatea  ei,  dar  care  întinde 
peste  toate  o  ceaţă  groasă,  iăsându-ne  desorientaţi.  Pe  de  o  parte 
Berdiaeff  afirmă  infinitatea  vieţii  spirituale,  pe  de  alta  restrânge  această 
vieaţă  la  vieaţa  mistică,  din  care  se  elimină  cu  desăvârşire  graniţele 
dintre  subiect  şi  obiect.  Este  greu  de  susţinut  că  toată  vieaţa  spiritu¬ 
ală  se  reduce  Ia  mistic  şi  că  tot  ce  nu  are  acest  caracter  trece  în 
domeniul  naturii.  Oare  activitatea  raţiunii,  cu  întreaga  ei  dialectică, 
trebue  trecută  în  sfera  naturii? 

Inexistenţa  oricărui  criteriu  al  adevărului  în  cunoaşterea  mis¬ 
tică  este,  sub  unghiu  uman,  o  deficienţă  a  acestei  cunoaşteri  şi  nici¬ 
decum  un  indiciu  al  superiorităţii,  cum  vrea  Berdiaeff.  Prin  ce  se 
mai  deosebeşte  atunci  mistica  de  pseudo-mistică  sau  gnoza  adevărată 
de  cea  falsă  ? 

Ar  fi,  poate,  prea  mult  să-i  cerem  lui  Berdiaeff  o  definiţie  a 
spiritului  după  regulele  logicii,  prin  genul  proxim  şi  diferenţa  speci¬ 
fică,  dar  credem  că  nu-î  prea  mult  să  ne  aşteptăm  să  nu  ne  pro¬ 
ducă  nedumeriri  la  tot  pasul.  Spiritul  apare,  !a  Berdiaeff,  ca  Dum- 

I  Espril  et  Liberii,  p.  69, 

ttezcu  însuşi,  ca  imaginea  lui  Dumnezeu  imprimată  creaturii,  ca  li¬ 
bertate,  ca  fond  a  unită  ţii-dualităţi  dintre  divin  şi  uman,  ca  loc 
de  întâlnire  a  celor  două  firi,  dumnezeească  şi  omenească,  ca 
sferă  care  cuprinde  toate  năzuinţele  spre  divinitate  şi  ca  întreagă 
cultura  spirituală  a  omului,  toată  vieata  lui  intelectuală,  morală,  artis¬ 
tică,  ceea  ce,  după  Hegel,  se  numeşte  spirit  obiectiv.  Spiritul  este 
vieaţă,  vieaţă  iniţială  şi  profunzime,  dar  Berdiaeff  nu  ne  lămureşte  su¬ 
ficient  asupra  înţelesului  vieţii  iniţiale  şi  al  profunzimii.  Oricum,  sunt 
prea  multe  lucruri  denumite  cu  acelaş  termen. 

Mai  departe,  nu  ni  se  pare  creştină  negarea  substanţialităţii 
spiritului.  Conceptul  de  substanţă  nu  implică  în  chip  necesar  imobi¬ 
litate,  fixitate,  izolare  şi  necesitate,  cum  pretinde  Berdiaeff.  Spiritul 
poate  ft  substanţă,  fără  a-1  naturaliza  prin  aceasta  şi  fără  a-i  răpi 
vieaţa  interioară.  De  altfel,  un  nimic  substanţial  mai  poate  fi  viu  şi 
activ  ?  Berdiaeff  poate  să  susţină  că  spiritul  nu  este  o  realitate  în 
acelaşi  înţeles  în  care  natura  este  o  realitate,  dar  pentru  aceasta  nu-i 
necesar  să  i  se  nege  substanţialitatea.  Fireşte,  o  altă  substanţialitate 
decât  cea  naturală. 

In  sfârşit,  expresiuni  ale  lui  Berdiaeff  ca:  „Natura  exterioară 
este  osificarea  spiritului11.1  sau  aflrmaţiunea  unei  vieţi  cosmice  totale 
în  Intimitatea  căreia  omul  intră  spiritualiceşte,  nu  pot  avea  decât  un 
înţeles  panteist,  (Va  urma) 


(se) 


Esprit  et  Liberte,  p,  65. 

NATURA  Şl  VALOAREA  TIMPULUI' 

de 

Preot  Dr.  CORNELIU  SÂRBU 

Nu  trebue  să  confundăm  timpul  cu  spaţiul  sau  să  con¬ 
taminăm  ideea  de  timp  de  cea  de  spaţiu,  atribuind  celui 
dintâiu  însuşirile  şi  calităţile  celui  din  urmă,  cum  greşit 
fac  unele  concepţii  moderne  despre  timp.  Timpul  înţeles 
ca  o  linie  pe  care  se  înşiră  momentele  din  trecut  către 
viitor  este  un  timp  spaţializat.  Timpul  nu  este  a  se  concepe 
extensiv ;  toate  determinările  şi  descrierile  lui  spaţiale  sunt 
necorespunzătoare  şi  neavenite,  deoarece  în  conceptul  de 
timp  nu  este  nici  o  relaţiune  la  un  punct  de  vedere  în 
spaţiu;  o  atare  relaţiune  este  în  întregime  extrinsecă  con¬ 
ceptului  de  timp.  Un  glas  din  perioada  patristică  observă 
în  această  privinţă;  „Căci  timpul  este  pentru  spaţiu,  nu 
în  loc,  ci  măsura  {modul)  expresivă  a  celui  care  rămâne 
în  etate1 2'.*  Esenţa  misterioasă  a  timpului  nu  se  lasă  a  fi 
despuiată  de  misterul  ei;  de  aceea  toate  imaginile  folosite 
în  determinarea  timpului  nu  pot  exprima,  deplin  şi  adec¬ 
vat,  esenţa  lui.3  Timpul  nu-i  intuibil  în  accepţiunea  gene¬ 
rală  a  cuvântului,  adecă  el  nu  poate  fi  intuit  ca  un  pom 
sau  ca  o  casă;  totuşi  poate  fi  vorba  de  o  intuiţie  mistică, 
prin  trăire  spontană  a  timpului,  dar  ceea  ce  se  intueşte  în 
mod  mistic  nu  poate  fi  redat,  deplin  şi  corespunzător, 
prin  cuvinte. 

Contaminarea  spaţială  este  primejdioasă,  pentru  că  duce 
la  desfigurarea  concepţiei  sănătoase  despre  timp.  Sub  înrâ¬ 
urirea  contaminării  spaţiale,  unii  cugetători  au  propus  anu¬ 
mite  tipizări  ale  timpului,  şi  anume  au  susţinut  că  există 


1  Urmare  dela  pagina  435. 

2  Hilar  ius :  De  Trinitate,  lib.  II.  n.  17.  Migne,  P.  L.  10,  col,  62  B:  „Tem pus 
enim  est  spatii,  non  in  loco,  sed  in  aetate  manentis  significata  moderatio", 

*  Cf.  şi  Schmidt  t  O,  C.  p.  229  şi  233, 

„un  fel  de  timp  liniar,  un  timp  ciclic,  un  timp  cu  mai 
multe  dimensiuni,  un  timp  omogen,  continuu  şi  discon¬ 
tinuu,  reversibil  şi  ireversibil,  psihologic  şi  biologic,  obi¬ 
ectiv  şi  subiectiv,  practic  şi  ştiinţific  (teoretic)". 1  Fără  a 
ne  reţine  detaliat  asupra  criticei  acestor  încercări  de  tipi¬ 
zare  a  timpului,  observăm  că  tipizările  timpului  —  ca  şi 
cele  ale  spaţiului 2  —  introduc  în  perspectiva  noastră  asupra 
realităţii  un  punct  de  vedere  prea  rigid  şi  inert,  oarecum 
static,  care  încercueşte  şi  încremeneşte  procesul  de  des- 
voltare  a  realităţilor  cosmice,  întrucât  îi  impune  un  cadru 
prea  fix  de  manifestare,  stânjenind  astfel  varietatea  şi 
spontaneitatea  acestui  proces.  Tipizarea  timpului  însem¬ 
nează  însăşi  tipizarea  existenţei  (dată  fiind  legătura  in¬ 
disolubilă  dintre  ele),  ceea  ce  nu  se  împacă  cu  dinamis¬ 
mul  vieţii  cosmice.  Cu  aceasta  nu  vrem  nicidecum  să 
afirmăm  teza  contrară,  că  adecă  în  alvia  timpului  este 
posibila  o  desvoltare  nelimitată  şi  fără  nici  o  noimă,  nu : 
ci  în  vadul  timpului  încape  numai  desvoltarea  concepută 
şi  orânduită  de  Dumnezeu  în  inima  firii,  o  desvoltare  în 
limitele  posibilităţilor  şi  legilor  puse  de  Dumnezeu  în  na¬ 
tură.  Totuşi  în  cosmos  nu-i  tipizare  —  nici  spaţială  şi  nici 
temporală  —  ci  numai  o  ierarhizare  după  diferitele  zone 
ontologice  ale  existenţei  create.  Crearea  continuă  a  timpului 
fiind  cuprinsă  în  unul  şi  acelaşi  act  de  proniere  a  lumii 
de  către  Dumnezeu,  e  clar  că  Dumnezeu  nu  dă  timpului 
numai  existenţa  şi  structura,  ci  şi  un  ritm  corespunzător 
destinului  existenţei. 

Dacă  timpul  e  creat  de  Dumnezeu,  atunci  veşnicia  nu 
desfiinţează  timpul,  ci-1  naşte  şi  susţine,  coexistând  cu  el. 
Intre  timp  şi  veşnicie  este,  fără  îndoială,  o  mare  deosebire 
ontologică  şi  calitativă ;  totuşi  ambele  se  întâlnesc,  fără  a  se 
sdruncina  sau  desfiinţa  esenţa  lor,  Timpul  este  din  veşnicie 
(adecă  dela  Dumnezeu),  dar  veşnicia  nu-i  din  timp.  Cu  toate 
acestea  între  veşnicie  şi  timp  nu-i  un  raport  de  exclusi¬ 
vitate  şi  nici  de  antagonism.  Valoarea  primordială  revine 
veşniciei,  dar  şi  timpul  are  valoare,  mai  ales  când  e  bine 


1  lonescu:  O,  c.  p,  534  sq. 

2  Cf.  şi  lonescu ;  O.  c.  p,  534. 

întrebuinţat ;  în  acest  caz,  el  duce  la  fericire  veşnică.  Veş- 
nicia^este  şi  începutul  şi  sfârşitul  timpului,*  ea-i  supratem- 
poralitate  în  sensul  că  depăşeşte  timpul,  dar  nu  şi  în  acela 
c'ar  pluti  indiferentă  deasupra  'timpului ;  dimpotrivă  veş¬ 
nicia  umple  timpul,  e  prezentă  şi  activă,  în  mod  decisiv 
pentru  lume,  în  alvia  lui.  Ea  colaborează  cu  realităţile  cos¬ 
mice  spirituale :  pe  linia  veşnicie-timp  este  o  dinamică  în¬ 
treţinută  de  forţele  divino-umane,  care  constitue  dinamismul 
istoriei.  întrepătrunderea  timpului  cu  veşnicia  este  un 
mister  tot  aşa  de  adânc  ca  şi  aceea  a  finitului  cu  infinitul ; 
realitatea  ei  ne-o  asigură  şi  asimilează  numai  credinţa,  nu 
raţiunea. 

Din  acestea  rezultă  cu  evidenţă  că  eternitatea  nu-i 
ridicarea  sau  desfiinţarea  timpului,  cum  profund  eronat 
susţine  teologia  dialectică  protestantă.  Dacă  eternitatea  ar 
fi  ridicarea  timpului,  atunci  ar  însemna  că  timpul  nu  poate 
exista  alături  de  eternitate  şi  deodată  cu  ea.  Realitatea 
actuală,  adecă  coexistenţa  timpului  cu  eternitatea  în  ac¬ 
tuala  structură  şi  orânduire  a  lumii,  dovedeşte  tocmai  con¬ 
trarul,  Dacă  teza  teologiei  dialectice  ar  fi  .  corectă,  atunci 
viaţa  cosmică  n’ar  mai  fi  posibilă,  atunci  n’ar  mai  avea  rost 
să  vorbim  cu  sf.  Apostol  Pavel  de  iconomia  divină  care  de¬ 
termină  destinul  istoriei,  atunci  n’ar  mai  exista  istorie.  Atunci 
nu  mai  înţelegem  de  ce  Dumnezeu  n'a  pronunţat  deja  asu¬ 
pra  lumii  sentinţa  de  moarte,  de  ridicare  a  timpului. 1 

Nu  numai  că  între  timp  şi  eternitate  nu-i  antagonism 
şi  exclusivitate,  ci  mai  mult :  între  aceste  două  realităţi 
există  un  raport  de  înrudire ,  de  afinitate.  Timpul  ca  mediu 
cosmic  în  care  se  desfăşoară  existenţa  lumii,  este  solidar 
legat  de  destinul  acesteia  şi'n  consecinţă  are  în  sine  vir¬ 
tualităţi  de  dimensiuni  infinite.  De  aceea  Plato  a  văzut  pe 
drept  în  timp  chipul  veşniciei.  Indreptându-şi  privirile  spre 
timp  ca  succesiune  a  lui  „acum"  care  se  naşte  şi  trece 
fără  întrerupere,  Plato  a  numit  timpul  chipul  eternităţii: 
„S'a  preocupat  să  facă  o  oarecare  imitaţiune  mobilă  a 
eternităţii,  şi  organizând  cerul,  a  făcut,  din  eternitatea  imo¬ 
bilă  şi  una,  acest  chip  etern  care  progresează  după  legea 


f  Cf.  Schmidt  t  O.  c.  p:  28, 


REVISTA  TEOLOGICA 


505 


numerelor,  acest  lucru  pe  care  noi  îl  numim  timp*';1 2  şi 
mai  pregnant  se  exprimă  ceva  mai  la  vale,  zicând  despre 
timp :  „fusese  făcut  după  modelul  substanţei  eterne,  de 
aşa  fel  ca  să  i  se  asemene  cât  mai  mult  posibil,  după  ca¬ 
pacitatea  saV  De  fapt,  succesiunea  clipelor  este  neîntre¬ 
ruptă  ;  oricât  de  adânc  am  pătrunde  în  această  succesiune, 
continuitatea  timpului  nu  se  distruge  şi  apare  ca  un  con¬ 
tinuu  şi  infinit  prezent.  Dacă  —  aplicând  lui  Dumnezeu 
conceptul  de  durată  —  eternitatea  ar  fi  un  prezent  fără 
început  şi  fără  sfârşit,  atunci  iată  că  timpul  ne  apare,  într’o 
oarecare  măsură,  ca  chip  sau  imagine  a  veşniciei.  Această 
succesiune  continuă  şi  neîntreruptă  a  clipelor  ne  face  mai 
lămurită  şi  plausibilă  virtualitatea  de  dimensiuni  infinite  a 
timpului. 

In  fond,  toate  încercările  de  a  determina  natura  timpului 
se  reduc  la  două  concepţii:  Realismul  obiectivist  şi  idea¬ 
lismul  subiectivist.  Cel  dintâiu  profesează  părerea  că  timpul 
ar  fi  o  existenţă  real-obiectivă ,  de  care  luăm  act  printr’o 
intuiţie  adecvată;  al  doilea  concepe  timpul  ca  o  simplă 
formă  subiectivă  a  sensibilităţii  noastre  sau  a  imaginaţiei 
noastre  teoretice,  căreia  nu-i  corespunde  nimic  în  realitate, 
ea  fiind  numai  o  proiecţiune  a  eului  cunoscător,  o  condiţie 
prealabilă  —  dar  prin  excelenţă  subiectivă  —  a  cunoaşterii. 

In  lumina  metafizicei  şi  a  cosmologiei  creştine ,  singura 
concepţie  sănătoasă  şi  admisibilă  este  realismul  obiectivist. 
Timpul  posedă  o  existenţă  real  -  obiectivă  şi  nu  numai 
una  ideal  -  subiectivă ;  el  este  o  realitate  concretă  de  di¬ 
mensiuni  cosmice,  rezultată  din  actul  de  creaţiune  şi  susţinută 
mai  departe  şi  guvernată ,  prin  actul  de  proniere  a  lumii ,  de 
către  Dumnezeu. 

Realitatea  obiectivă  a  timpului  se  întemeiază  pe  faptul 
creării  lui  de  către  însuşi  Dumnezeu,  căci  ceea  ce  creiază 


1  TIMAIOi],  37  d.  şi  e. :  „s?x<n  SVirevoei  xtv/jţov  uva  ai’wvog  xorijcrat, 
xai  8taxoa[jt(&v  aţia  oOpav&v  noul  pevovtog  aftnvog  lv  evi  y.ai  aptdţiov  ?o0c;av 
aftîmov  sîx6v«,  toOrov  8v  5tj  ^povov  d>vo}id!xafJ,sv“. 

2  Ibidem,  38  b,:  ^xai  x«i t.  oh  izo’.ţK&osi'fpot  rijg  Stawovtag  cposswg,  :V  tbg 
OjlOtOIOTOg  autfjj  xaicb  o6va[MV.  1“  această  privinţă  şi  [a  ţăranul  nostru  găsim  ceva 
similiar  cu  Plato,  căci  la  dânsul  „veacul  apare  nu  în  sine  ca  timp  istoric,  ci  ca  o 
contra-faţă  c  unei  alte  existenţe",  (Bemea:  0.  c.  p.  21), 

Dumnezeu  nu  poate  să  aibă  numai  o  existenţă  fictivă  sau 
subiectivă,  ci  una  reală  în  mod  obiectiv,  ca  şi  întreg  cos¬ 
mosul  creat  de  EL  Inerent  şi  concrescut  cu  realitatea  cos¬ 
mică,  timpul  e  constitutiv  creaţiunii  lumii ;  în  noţiunea  lui 
el  implică,  ca  şi  creaţiunea,  puterea  lui  Dumnezeu  asupra 
sa,  prezenţa  puterii  lui  Dumnezeu  în  el.  Ca  şi  lumea, 
timpul  nu  se  poate  menţine  în  existenţă  fără  voinţa  şi 
puterea  Creatorului,  care-1  susţine  prin  acţiunea  Sa  pro- 
nietoare,  Dacă  pronia  cerească  este  o  creaţiune  continuată 
a  lumii,  „un  fel  de  creaţiune  în  fiecare  clipă  a  lumii  prin 
Dumnezeu", 1  o  „revărsare  necontenită  de  putere  nouă  în 
lume",2  atunci  însemnează  că  timpul,  element  constitutiv 
lumii  ca  mediu  cosmic  în  care  se  desfăşoară  fenomenele 
duratei  şi  ale  succesiunii,  —  este  în  continuu  creat  de  Dum¬ 
nezeu.  Şi  de  fapt,  fiecare  clipă  apare  şi  dispare  în  neant, 
spre  a  crea  Dumnezeu  alta  în  locul  ei.  Dela  El  avem  fie¬ 
care  moment.  Adevărul  acesta  e  mărturisit  clar  în  sf, 
Scriptură :  „Căci  din  el  şi  prin  el  şi  întru  el  sunt  toate"  ;3 
„A  ta  este  ziua  şi  a  ta  este  noaptea".4  La  fel  şi  patristica, 
Sf.  Vasile  cel  Mare  zice:  „Dumnezeu  care  a  întemeiat 
natura  timpului..,", 5  iar  Fer.  Augustin:  „Căci  unde  puteau 
să  treacă  nenumăratele  secole,  pe  care  însuţi  tu  le  făcuşi, 
când  eşti  autorul  şi  întemeietorul  tuturor  secolelor,  sau 
care  timpuri  au  fost  care  să  nu  fie  întemeiate  de  tine?" ; 6 
sau:  „Tu  ai  făcut  toate  timpurile,"  7  Iar  Patriciu  zice  despre 
timp :  „Căci  orice  este  făcut,  are  început ;  şi  orice  are 
început,  fără  îndoială  că  este  creat  nu  de  altul  decât  de  Dum- 


>  şi  2  Slăniloae  Dumitru  Dr, :  Dumnezeu  şi  timpul.  „Revista  teologica”  Anul 
XXVII,  Dec.  1937,  Nr.  12  p.  46l. 

3  Rom,  XI,  36. 

4  Ps.  73,  v.  16. 

5  Omilia  II.  despre  Hexaimeron  n.  8.  Migne,  P,  G.  29,  co).  50  C:  „c 
iou  ypâvou  ţuatv  xxtxaxsudaac  0s6ţ“. 

6  Confess,  lib.  XI.  n.  XIII.  o.  15.  Migne,  P.  L,  32,  col,  815  :  „Nam  unde  po- 
terant  inumerabilia  saecula  praelerire,  quae  ipse  non  feceras,  cum  sis  omnium  sae- 
culorum  auctar  et  conditor  ?  aut  quae  tempora  fuissent  quae  abs  te  condita  non 
essent." 

7  Confess,  lib.  XI.  c,  XII,  n.  16.  Migne,  P,  L.  32,  col  815  :  „Omuia  tempora 
fu  fecisti-” 

nezeu  cel  nefăcut,  ci  făcător  a  toate."  1  Toţi  sfinţii  Părinţi 
confirmă  acest  adevăr  prin  peana  savantă  a  sf.  Ioan  Da- 
maschinul,  care  mărturiseşte  astfel  despre  Dumnezeu:  „în¬ 
suţi  ai  făcut  secolele,  cel  care  erai  înainte  de  veacuri." 2 3 
O  frântură  din  rugăciunea,  pe  care  Biserica  noastră  o 
adresează  la  fiecare  început  de  an  lui  Dumnezeu,  mărtu¬ 
riseşte  acelaşi  adevăr :  „Stăpâne,  Doamne,  Dumnezeul  nostru, 
isvorule,  al  vieţii  şi  al  nemuririi,  făcătorul  a  toată  făptura 
văzută  şi  nevăzută,  Carele  ai  pus  vremile  şi  anii  întru  a 
Ta  stăpânire,  şi  îndreptezi  toate  cu  economia  Ta  cea  ce¬ 
rească  şi  întru  tot  bună."  Şi'n  concepţia  ţăranului  nostru 
„timpul  ca  existenţă  este  legat  de  o  existenţă  extratempo- 
rală. "  *  Dacă  timpul  e  creat  şi  susţinut  de  Dumnezeu  odată 
cu  lumea,  însemnează  că-i  o  realitate  obiectivă  ca  şi  uni¬ 
versul,  căruia  îi  serveşte  ca  mediu  cosmic  şi  de  care  e 
indisolubil  legat. 

Deci,  timpul  este  un  ce  real  în  sens  obiectiv.  Ca 
atare  poate  fi  considerat  numai  prezentul,  căci  numai  el 
are  o  realitate  ontologică ;  trecutul  şi  viitorul  există  numai 
în  conştiinţă,  în  amintire  şi  în  aşteptare.4  Ca  mediu  cosmic 
în  care  se  desfăşoară  fenomenele  duratei  şi  ale  succesiunii, 
timpul  se  naşte  odată  cu  realitatea  schimbabilă  şi  încetează 
odată  cu  aceasta.  E  ceva  propriu  lui  să  fie  legat  de  miş¬ 
care  şi  schimbare.  De  aceea  unde  nu  există  mişcare  sau 
schimbare,  acolo  nu-i  nici  timp  real ;  timpul  absolut,  adecă 
posibilitatea  pur  cugetată  a  unei  succesiuni  a  lucrurilor, 
timpul  imaginar  nu-i  real,5 

Realitatea  transsubiectivă  sau  obiectivă  a  timpului  ne-o 
dovedesc  —  în  afară  de  aceea  că-i  creat  de  Dumnezeu 
—  şi  următoarele  fapte : 6  a)  Pentru  noi  e  absolut  clar, 


1  De  tribus  habitaculis,  cap.  V.  Migne,  P.  L.  53.  col.  837  A  :  „Quidquid  enim 
factum  est,  iuitiutn  habet ;  et  quidquid  initium  habet,  sine  dubio  factum  est,  non 
ab  alio  nisi  a  Deo  non  facto,  sed  omnia  faciente". 

2  Expunerea  exactă  a  credinţei  ort.,  cartea  II.  cap,  I.:  „  A'JtOţ  tofrf  ot?u>V®î 

sTtotvjaev,  o  r'P°  «&> vu>v“. 

3  Bernea :  O.  c.  p.  22. 

4  Baur:  O.  c.  p,  139;  Berdiaeff ;  O.  c.  p.  137. 

’  Cf.  Baur:  O.  c.  p.  139  sq. 

6  Cele  de  sub  a  —  e  sunt  luate  după  Baur:  O.  c.  p,  140  sq. 

că  durata  şi  succesiunea  senzaţiilor  noastre  (deci  timpul 
subiectiv  psihologic)  dau  indiscutabil  durata  reală  de  timp,1 
De  aceea  noi  căutăm  ca  dela  aprecierea  subiectivă  a  timpului 
s'ajungem  la  măsurarea  obiectivă  a  lui,  O  dovedesc  aceasta 
diferitele  metode  de  măsurare  a  timpului.  Această  strădu¬ 
inţă  naturală  n’ar  avea  nici  un  sens  dacă  temporalitatea 
n'ar  fi  întemeiată  real. 

b)  Idealismul  subiectivist  nu-i  în  stare  să  explice 
faptul,  în  urma  căruia  în  conştiinţa  mai  multor  oameni  (de 
pildă  la  auzirea  unei  bucăţi  muzicale)  e  prezentă  aceeaşi 
urmare  de  succesiuni,  durată  şi  coincidenţă  a  momentelor 
temporale  desemnate  în  senzaţie  prin  singuraticele  tonuri. 
In  consecinţă,  nu-i  rămâne  nimic  altceva  de  făcut  decât 
să  se  retragă  pe  punctul  de  vedere  absurd  al  solipsismului 
(ceeace  însemnează  a  nega  respectivul  fapt)  sau  să  admită 
o  conştiinţă  generală,  misterioasă  şi  supraindividuală,  care 
produce  în  toţi  aceeaşi  succesiune  temporală. 

c)  Obiecţiunile 2  lui  Kant  împotriva  caracterului  real 
obiectiv  al  timpului  se  reazimă  pe  presupuneri  nepotrivite. 
Concepţia  despre  timp  nu  poate  fi  desfăcută  de  fenomene, 
ci  ne  e  dată  cu  şi  în  ele.  Noi  n'avem  puterea  să  dăm  con¬ 
ţinutului  experienţei  cutare  sau  cutare  relaţie  temporală. 
Relaţiile  temporale  concrete  nu-s  inteligibile  pe  pământul 
explicaţiunii  kantiene, 

d)  Realitatea  obiectivă  a  fiinţei  timpului  ne-o  dove¬ 
deşte  şi  faptul  că  timpul  are  un  rol  esenţial  în  procesele 
naturale  şi  în  formularea  lor  ştiinţifică.  In  fenomenele  fizice, 
chimice  şi  de  altă  natură,  schimbarea  factorului  timp  are 
totodată  ca  urmare  şi  o  schimbare  a  fenomenului  real.  De 
aici  rezultă  că  factorul  timp  are  aceiaşi  însemnătate  obi¬ 
ectivă  ca  şi  massă,  viteză,  grabă,  etc. 

e)  Conştiinţa  timpului  nu-i  legată  numai  de  experienţa 
simţurilor,  ci  însoţeşte  toate  actele  sufleteşti-  Insă  ea  se 
bazează  fiinţial  pe  aşa  numitele  simţuri  ale  timpului  în 
sens  mai  restrâns,  şi  anume  pe  simţul  tactil  şi  pe  auz. 


4  Cf.  şi  Geyser  :  O.  c.  ii.  B.  p.  363  sq. 

*  Vezi  argumentele  lui  Kant  Împotriva  realităţii  obiective  a  timpului  la  Pe- 
trovicl'.  Viaţa  şi  opera  lui  Kant,  p.  103-109, 

Elementele  psihice  care  vin  în  mod  deosebit  în  conside¬ 
raţie  la  formarea  reprezentării  de  timp,  sunt  aşa  numitele 
senzaţii  tactile  interne  (în  special  senzaţiile  kinestetice),  ca 
şi  sentimentele  lor  însoţitoare  în  mişcările  tactile  ritmice 
şi  aritmice  ale  mâinilor  şi  picioarelor,  la  mers.  Mai  pre¬ 
cise  şi  mai  pozitive  sunt  senzaţiile  de  auz  la  succesiunea 
discontinuă.  Sufletul  reţine  în  caracterul  lor  particular  sin¬ 
guraticele  senzaţii  produse  şi  le  distinge  clar;  el  trebue 
să  le  conceapă  pe  acestea  ca  pe  unele  care  se  întâmplă 
una  după  alta  şi  totodată  să  determine  viteza  şi  forma 
ritmică  a  succesiunii  lor. 

f)  Că  timpul  n’are  numai  o  realitate  subiectivă  ideală, 
ci  şi  una  obiectivă,  transsubiectivă,  metafizică,  ne  dove¬ 
deşte  şi  faptul  că  timpul  este  independent  de  fiinţa  eului 
nostru,  dar  fiinţa  eului  nostru  e  dependentă  de  timp.  Ca 
temeiul  care  face  posibilă  viaţa  noastră  personală,  timpul 
este  cel  mai  lăuntric  element  al  vieţii  noastre  şi  exercită 
o  putere  considerabilă  asupra  noastră.  Timpul  îşi  urmează 
cursul  său  neclintit,  adeseori  în  contradicţie  cu  cea  mai 
intimă  fiinţă  a  noastră.  Nici  o  clipă  ce  sboară  nu  se  opreşte 
pe  loc  la  dorinţa  noastră :  Rămâi,  eşti  aşa  de  frumoasă ! 
Timpul  este  oarecum  stăpân.  Aceasta  denotă  că  timpul  trans- 
cende  eul,  că  timpul  nu-i  numai  în  eu,  ci  şi  peste  eu. 
Prin  urmare,  timpul  transcende  psihologicul,  el  are  o  rea¬ 
litate  transsubiectivă, 1  obiectivă, 

g)  Dacă  teza  idealismului  subiectivist  ar  fi  corectă, 
atunci  ar  însemna  că  orice  succesiune,  orice  schimbare  pe 
care  o  observăm  în  noi  şi  în  afară  de  noi,  ar  fi  numai  o 
părere  subiectivă. 2  Ba  mai  mult:  idealizarea  şl  subiecti- 
vizarea  timpului  însemnează  negarea  directă  a  realităţii  obi¬ 
ective  a  cosmosului  întreg,  dată  fiind  legătura  indisolubilă 
dintre  el  şi  timp.  De  aceea  încă  Pîotin  a  observat,  în  această 
privinţă,  foarte  just  următoarele  :  „A  zice  că  timpul  constă 


1  Schmidt :  O.  c.  p,  242  ;  Cf.  şi  Baur :  O,  c.  p.  141,  InsuşiKant,  făcând  din  timp 
o  formă  de  intuiţie  a  eului  uman,  a  voit  să-I  scoată  pe  om  fpe  care  din  punct  de 
vedere  al  capacităţii  morale  l-a  inarmat  până  în  dinţi  cu  aptitudini  excepţionale)  de 
sub  puterea  timpului,  răpindu-i  suveranitatea  asupra  existenţei  şi  dându-o  subiec¬ 
tului  uman. 

2  Hqgemann-Endres ;  O,  c,  p.  38, 

în  oarecare  lucru  care  n'are  nici  substanţă,  nici  existenţă, 
e  ca  şi  când  ai  spune  că  Dumnezeu  însuşi  se  înşală,  zicând : 
cutare  fiinţă  a  fost  şi  va  fi" . 1 

Gândirea  curentă  e  ancorată  în  credinţa  că  timpul 
există  aevea ; 2  şi  ţăranul  nostru  atribue  timpului  o  reali¬ 
tate  obiectivă.3  Cât  priveşte  filosofia  profană,  observăm 
că  mulţi  reprezentanţi  ai  ei,  cari  admit  teoria  idealităţii 
spaţiului,  nu  acceptă  şi  pe  aceea  a  idealităţii  timpului,  obi¬ 
ectând:  Dacă  admitem  ca  adevărată  teoria  kantiană  că 
timpul  —  ca  şi  spaţiul  —  este  o  simplă  formă  ideală,  „atunci 
nu  numai  lumea  fizică,  încadrată  în  spaţiu,  ar  deveni  o 
aparenţă,  dar  chiar  şi  viaţa  psihică,  isbăvită  de  spaţiu,  dar 
încadrată  în  forma  timpului,  decade  si  ea  la  rang  de  apa¬ 
renţă."  4 

Ca  mediu  cosmic  constitutiv  creaţiunii,  timpul  poate 
fi  considerat  ca  o  fiinţă  în  sine,  ca  o  existenţă  distinctă, 
indiferent  de  modurile  în  care-1  trăim  şi  de  felurile  va¬ 
riate  în  care  încercăm  să-i  suprindem  prezenţa. 5  Insă  fiindcă 
el  e  legat  în  mod  inerent  şi  indisolubil  de  realitatea  cos¬ 
mică  şi  de  starea  schimbătoare  a  acesteia,  timpul  nu  este 
a  se  cugeta  şi  considera  ca  o  fiinţă  de  sine  stătătoare ,  ca 
o  fiinţă  cu  existenţă  independentă  de  realitatea  cosmică.  6 

De  lămurirea  aproximativă  a  naturii  timpului  ţine  şi 
răspunsul  la  întrebarea  următoare :  Există  vreo  deosebire 
între  timpul  dinainte  şi  cel  de  după  căderea  omului  în 
păcat?  Filosoful  rus  Berdiaeff  se  pronuţă  astfel  în  această 
privinţă :  „Timpul  căzut  (dechu),  timpul  lumii  noastre,  este 
consecinţa  căderii  survenite  în  sânul  existenţei. 7  Modul 
acesta  de  exprimare  nu-i  destul  de  clar  şi  precis,  căci 
foarte  uşor  putem  crede  că  filosoful  rus  profesează  opi¬ 
nia  protestantizantă  că  timpul  este  consecinţa  păcatului  şi 


!  Enneades,  III.  c.  VII.  n.  13.  Ed.  Brehier,  p.  147. 

2  Peirovici:  Viaţa  şi  opera  lui  Kant.  p,  109. 

3  Bemea :  O.  c.  p,  22  şi  54  sq. 

4  Petrooici:  Viaţa  şi  opera  lui  Kant,  p.  111, 

5  Cf.  lonescu  :  O.  c.  p.  539. 

6  Cf.  şi  Hagemann-Bnâres )  O.  c.  p.  33;  Carrel:  O.  c.  p.  171;  And  rut  sos :  O. 
c.  p,  109. 

7  O.  c.  p.  134. 

că,  deci,  daca  nu  s’ar  fi  produs  păcatul  original,  n'ar  fi  exi¬ 
stat  nici  timpul.  Ar  fi  aceasta  o  părere  cu  totul  greşită, 
deoarece  timpul  a  început  şi  a  existat  deodată  cu  cosmosul, 
deci  şi  înainte  de  păcat ;  el  nu-i  o  consecinţă  a  păcatului, 
ci  un  rezultat  al  creaţiunii. 

Totuşi  între  timp  şi  păcatul  strămoşesc  este  o  strânsă 
legătură,  pe  care  o  lămurim  luând  ca  punct  de  plecare  so¬ 
lidaritatea  dintre  om  şi  cosmos.  Dumnezeu  a  creat  întreaga 
lume  materială  în  vederea  facerii  omului  şi  pentru  om. 
Raţiunea  de  a  fi  a  cosmosului  nu  poate  fi  deslegată  de  fi¬ 
inţa  omului. 1 2  Din  acest  fapt  rezultă  raportul  solidar  dintre 
cosmos  şi  om,  în  baza  căruia  odată  cu  omul  se  schimbă 
şi  cosmosul.  Deci,  dacă  între  firea  înconjurătoare  şi  om 
este  o  legătură  şi  corespondenţă  tainică,  *  dacă  întreg  cos¬ 
mosul  s’a  resimţit  în  urma  păcatului  şi  firea  „s’a  supus 
deşertăciunii"  şi  suspină  după  mântuire  (Rom.  8,  20 — 22), 
dacă  chipul  lumii  acesteia  a  fost  afectat  şi  îngroşat  de 
păcat, 3  rezultă  în  mod  logic  şi  firesc,  că  prăvălirea  omului 
în  păcatul  strămoşesc  s'a  repercutat  şi  asupra  timpului, 
acesta  fiind  un  element  inerent  şi  integrant  al  realităţii 
cosmice.  Viaţa  primului  om,  deîa  crearea  şi  până  la  căde¬ 
rea  lui  în  păcat,  s’a  depănat  desigur  în  vadul  timpului, 
care  a  avut  asupra  lui  numai  înrâurire  pozitivă,  nu  şi  ne¬ 
gativă,  adecă  i-a  promovat  existenţa  şi  i-a  servit  ca  mediu 
în  care  avea  să  se  urce  tot  mai  sus  pe  scara  desăvârşirii, 
dar  nu  l-a  atras  în  curgerea  sa  neostoită,  căci  primul  om 
fiind  destinat  deadreptul  nemuririi  (fără  să  treacă  prin 
moarte),  se  bucura  de  o  nemurire  virtuală,  pe  care  avea 
s'o  actualizeze  în  fapt  împlinit  şi  care  nu  era  compatibilă 
cu  vremelnicia  şi  moartea:  „Nu  putem  avea  o  stare  fixă 
a  timpurilor  în  secolul  prezent,  în  care  venim  trecători  şi 
însuşi  acest  a  trăi  ai  nostru  este  a  trece  în  fiecare  zi  din 
viaţă.  Este  evident  că  primul  om  na  putut  avea  înainteze 
vină  această  cădere  a  timpurilor ,  fiindcă  timpurile  treceau, 


1  Mmteanu  Nai.:  împărăţie  deasupra  efemerului.  In  revista;  „Cultura  creş¬ 
tină,"  Anul  XXI  Oct, -Nov, -Dec.  1941,  Nr,  10-12,  p,  631, 

2  Cf.  Dr.  T.  Bodogae  ;  Descătuşarea  firii  in  slujba  Paştilor.  „Telegraful  Român", 
An.  LXXXIX,  Nr,  17,  p,  3. 

3  Stăniloue  D. :  învierea  Domnului,  „Telegraful  Român”,  Anul  XC,  Nr.  14,  p.  2. 

el  stând.  Insă  după  ce  a  greşit,  s’a  aşezat  pe  sine  într'o 
oarecare  temporalitate  ca  într'un  alunecuş,"  1  După  căderea 
în  păcat,  timpul  sa  pervertit,  intervenind  în  structura  sa  — 
ca  şi  în  a  întregii  realităţi  cosmice  —  puterea  răului,  care 
l-a  desfigurat  şi  l-a  făcut  de  o  factură  şi  calitate  inferioare 
celor  din  starea  primordială.  Adevărul  acesta  îl  confirmă 
glasuri  care  subliniază  deosebirea  calitativă  dintre  timpul 
de  dinainte  şi  de  după  căderea  în  păcat,  relevând  totodată 
faptul  că  odată  cu  înlăturarea  puterii  răului  se  va 
schimba  şi  chipul  timpului;  aşa  sf.  Grigorie  cel  Mare  co¬ 
mentând  locul  scripturistic  lob  3,  1 — 3  zice :  „In  adevăr 
omul  a  fost  întemeiat  în  ziua  dreptăţii,  dar  deja  născut  în 
timpul  vinei.  Căci  Adam  a  fost  întemeiat,  dar  Cain  a  fost 
născut  cel  dintâiu.  Deci  ce  este  a  blestema  ziua  naşterii, 
dacă  nu  a  zice  pe  faţă :  Să  piară  ziua  schimbabilităţii  şi 
să  isbucnească  lumina  eternităţii, “ 2  Şi  mai  lămurit:  „Căci 
timpul  prim,  în  care  a  fost  creat  Adam  la  începutul  cre- 
aţiunii,  şi  încă  nu  se  călcase  legea  lui  Dumnezeu,  şi  se 
hrănia  din  alimentele  paradisului,  acel  timp,,,  era  sfânt.  In 
mod  similar  e  sfânt  şi  acel  timp,  în  care  vor  fi  îndreptaţi 
în  zilele  cele  mai  de  pe  urmă.,."  3  De  aceea  omul  simte  aşa 
de  acut  apăsarea  şi  dintele  timpului,  care-1  duce  mai  întâiu 
spre  moarte  şi  nu  direct  spre  transfigurare,  cum  s'ar  fi 
întâmplat  în  cazul  când  n’ar  fi  survenit  păcatul  în  lume. 
Insă  timpul,  ca  şi  cosmosul  întreg,  n'a  rămas  cu  această 
întunecată  perspectivă.  Restaurarea  lumii  în  Hristos  se  re¬ 
simte  şi  asupra  timpului.  Deşi  cosmosul  întreg  —  şi  cu  el 


1  Taio:  Sententiarum  lifa.  I.  cap.  XXV.  Migne,  P.  L.  80,  col,  755  D  sq. :  „Fixum 
statum  te  nporum  in  praesenti  saeculo  habere  non  possumus,  ubi  transituri  venimus 
atque  hoc  ipsura  nostrum  vivere  quotidie  a  vita  transire  est,  Quem  videlicet  lapsum 
teroporum  primus  homo  ante  culpam  habere  non  poiuit,  quia  tempora,  eo  stante, 
transibant.  Sed  postquam  deliquit,  in  quodam  se  quasi  lubrico  temporalitas  posuit." 

2  Moralium  Iib.  IV.  In  cap.  III.  B.  lob,  n.  4.  Migne,  P.  L,  75,  col.  640  A: 
„In  die  quippe  justitiae  homo  est  conditus,  sed  jam  in  tempore  culpae  natus.  Adam 
enim  conditus,  sed  Cain  primus  natus  est.  Quid  est  ergo  diei  nativitatis  maledicere 
nisi  aperte  dicere ;  Dies  mutabilitatîs  pereat,  et  lumen  aeternitatis  erumpat." 

s  Procopiu  Gazeu :  Comentarii  la  Exod,  Migne,  P,  G.  87,  col.  575  şi  576  Ar 
„Nam  prium  tempus,  quo  conditus  est  Adamus  in  intio  crsation's,  et  nondum  trans- 
gressus  erat  legem  Dei,  vescebaturquc  paradişi  alimentis,  il lud.. .  tempus  sanclum 
erai.  Similiter  eanctum  est  et  illud  tempus,  quo  in  extremis  diebus  justificabuntur..." 

şi  timpul  ca  element  constitutiv  al  său  —  este  deja  virtual 
înnoit  prin  învierea  Domnului  ca  o  transfigurare  anticipa¬ 
ţi  vă'  a  înnoirii  totale  a  cosmosului  ce  va  să  fie  la  sfârşi¬ 
tul  veacului  lumii  acesteia,  totuşi  —  prin  voinţa  lui  Dum¬ 
nezeu  şi  desigur  ca  plată  a  păcatului  —  timpul  rămâne 
încă  sub  apăsarea  grea  a  puterii  răului  şi  numai  dincolo 
va  fi  slobozit  de  această  legătură  a  chipului  lumii  actuale. 
Totuşi  —  datorită  puterii  şi  lucrării  harului  divin  care  în- 
noeşte  şi  sfinţeşte  toată  făptura  —  timpul  mai  răsbate  câ¬ 
teodată  această  stare  de  apăsare  şi  tresaltă  de  bucuria 
transfigurării  sale  anticipative  sub  flacăra  de  foc  a  harului 
şi  mai  ales  sub  dogoarea  harului  învierii  Domnului.1 2 

Nu  putem  încheia  această  primă  parte  a  studiului 
nostru  fără  a  nu  releva  principalele  trăsături  specifice  şi 
deosebitoare  ale  principalelor  spiritualităţi  creştine.  Căci 
şi  ’n  problema  timpului,  Ortodoxia  a  imprimat  pecetea  du¬ 
hului  său  specific,  distant  deosebit  de  Romano-catolicism  şi 
de  Protestantism . 

Ca  mai  în  toate  problemele,  şi  ’n  aceea  a  timpului  cu¬ 
getarea  catolică  e  dominată  de  influenţa  aristotelică.  Sub 
înrâurirea  lui  Aristotel,  scolasticii  au  definit  timpul  ca 
„măsura  mişcării  după  mai  înainte  şi  mai  târziu. “  3  Pe 
această  linie  se  mişcă  şi  cugetarea  somităţii  scolasticei  me¬ 
dievale,  Toma  Aquinatul :  „timpul  —  zice  el  —  se  compune 
din  momente  prezente  după  cum  linia  se  compune  din 
puncte.** 4  Teologia  romano-catolică  actuală  fiind  o  exaltare 
a  teologiei  Aquinatului,  amintita  concepţie  despre  timp 
domină  până  azi  în  Biserica  apuseană.  Ca  şi  definiţia  lui 
Aristotel,  definiţia  scolastic  -  catolică  dată  timpului  este 
prea  naturală  şi  prea  empirică;  oricum,  pare  că  şi  ea  su¬ 
feră  de  contaminarea  spaţială.  E  apoi  prea  rigidă  şi  ab¬ 
stractă  şi  nu  văd  cum  se  poate  încadra  în  ea  toată  bogăţia 
de  valoare  şi  sens  caracteristică  timpului.  Mai  ales  că 
timpul  apare  în  spiritualitatea  catolică  oarecum  prea  în- 


1  Ci.  Stdniloae :  O.  c.  p.  2. 

2  Cf.  şi  Bodogae:  O.  c.  p.  3. 

2  Sansiverlno :  O.  c.  t.  II  p.  100. 

4  Id.  ibid.  t.  II,  p.  101,  nota  subliniară, 

chis  şi  secularizat  în  perspectiva  istorică  a  prezentului  şi 
’n  consecinţă  aspectul  său  eshatologic  e  mai  întunecat. 

Pentru  teologia  dialectică  (expresia  cea  mai  reprezen¬ 
tativă  şi  autentică  a  cugetării  teologice  protestante  actuale), 
dominată  şi  obsedată  chiar  de  pesimismul  stăpânirii  pu¬ 
terii  răului  în  lume,  timpul  este  expresia  păcatului,  este  forma 
de  existenţă  defectuoasă  şi  păcătoasă  a  lumii  noastre,  în  care 
Dumnezeu  e  absent  cu  desăvârşire. 1 

Cu  totul  altfel  se  înfăţişează  fizionomia  concepţiei  despre 
timp  in  Ortodoxie,  Străină  de  ştienţismul  raţionalismului 
exagerat  al  Romano-catolicismului,  Ortodoxia  nu  s’a  în¬ 
cercat  şi  nici  s'a  ostenit  a  scruta  prea  insistent  structura 
intimă  a  timpului  (pe  care  o  socoteşte  aproape  misterioasă) 
şi  a-1  defini,  ci  s'a  mulţumit  să-l  trăiască  din  plin.  In  con¬ 
cepţia  ei,  timpul  stărue  ca  ceva  organic  legat  de  lume  şi 
de  fiinţa  noastră  şi-i  dominat  de  perspectiva  viitorului  şi 
străfulgerat  de  viziunea  unei  împărăţii  veşnice  dela  sfâr¬ 
şitul  veacurilor.  Aceeaşi  concepţie  sălăşlueşte  şi  ’n  sufletul 
popoarelor  ortodoxe,  care  văd  totdeauna  timpul  ca  ceva 
umplut  de  viaţa  omului,  încărcat  de  spiritualitatea  ei. 

Ori  de  câte  ori  se  cugetă  mai  adânc  la  timp,  duhul 
ortodox  suspină  nostalgic  după  vremuri  mai  bune,  pe  care 
le  va  apuca  în  împărăţia  cerurilor, 

In  special,  ţăranul  român  nu  are  concepţia  intelectu¬ 
alului,  de  timp  omogen,  ci  ’n  concepţia  lui  despre  timp 
stărue  un  timp  cu  reliefuri,  cu  frânturi,  uneori  foarte  fa¬ 
vorabil  unei  acţiuni  a  omului,  iar  alteori  pe  atât  de  ne¬ 
favorabil,  2  E  aici  conştiinţa  vie  a  prezenţei  şi  înrâuririi 
lui  Dumnezeu  asupra  timpului,  de  care  depinde  în  primul 
rând  reuşita  strădaniilor  noastre.  Atribuirea  pe  seama  tim- 


1  Stăniloae:  Dumnezeu  şi  timpul,  p.  458  sq ;  Schmidit  0.  c.  p.  27,  Până  nu 
demult,  problema  timpului  a  fost  tratată  in  teologia  protestantă  numai  superficial, 
mulţumindu-se  de  regulă  cu  două  mersuri  de  idei  asupra  timpului;  şi  anume:  o 
noţiune  despre  timp  era  formală  şi  fără  confinut,  iar  cealaltă  era  cu  an  confinut  de¬ 
terminat,  insă  ca  totul  fără  valoare.  [Frtck  Hetnrich,  Die  verborgenne  Herrlichkeil 
Cbristi  und  ihre  kunftige  Enthullung.  In  „Mysterium  Christi."  Berlin  (Furche  Ver- 
lag)  1931,  p.  316. 

2  Stăniloae  D. :  Legea  neamului.  In  rev.  „Luceafărul.11  Serie  nouă.  Februarie 
1942,  Anul  II,  Nr.  2,  p.  47. 

pului  de  semnificaţii  şi  calificaţii  deosebite  de  cele  clima¬ 
tice,1  dovedeşte  că  ’n  concepţia  ţăranului  nostru  timpul 
are  o  valoare  şi  un  sens  mai  înalt  decât  cuprinsurile 
imanenţei,  De  aceea  la  noi  prevalează  întrebuinţarea  cuvân¬ 
tului  vreme,  care  exprimă  timpul  umplut  de  conţinutul  spi¬ 
ritual  al  realizărilor  noastre,  în  care  factorul  primordial  — 
şi  ca  sens  şi  ca  dinamică  —  este  Dumnezeu ;  şi  nu  cuvân¬ 
tul  timp  care  exprimă  mai  mult  timpul  fizic  omogen,  ab¬ 
stract  şi  gol  de  spiritualitate.  Acum  înţelegem  de  ce  „oa¬ 
menii  din  popor  nu  iau  calendarul  drept  un  cadru  omogen 
de  timp,  ci  îl  iau  drept  un  organism  viu,  în  care  sfinţii 
îşi  au  zilele  lor,  zi  anume  pentru  fiecare,  fără  să  se  poată 
înlocui  una  cu  alta."2  Pentrucă  „Calendarul  în  viaţa  ţă¬ 
ranului  român  fiind  ceva  viu  şi  organic  nu  vine  pentru  a  mă¬ 
sura  cantităţi  de  timp,  ci  vine  să  dea  o  expresie  timpului 
trecător,  să  dea  un  chip  mersului  vremii.  Calendarul  or¬ 
ganizează  timpul  ţăranului  român,  dar  nu  în  înţeles  mate¬ 
rial,  ci  în  înţeles  sufletesc ;  momentele,  datele  şi  perioadele 
din  calendar  nu  sunt  unităţi  de  măsură  ci  unităţi  de  ritm, 
timpul  fiind  ceva  viu,  calendarul  apare  ca  un  ritm  al 
său."3  Nu  la  întâmplare,  ci  intenţionat  am  ales  două  apre¬ 
cieri  dela  neteologi,  care  sunt  concludente  în  ceea  ce  pri¬ 
veşte  concepţia  despre  timp  la  ţăranul  nostru. 


(2K2) 


1  Idem  ibidem. 

2  Rădulescu-Motru :  O,  c,  p,  139;  cf.  şi  Bernea :  0.  c.  p.  49. 

3  Bernea  :  O.  c.  p.  49. 


ATITUDINI 

„ TINĂRULE ,  ŢIE-ŢI  ZIC  SCOALĂ-TE"  ; 

...  Şi  unicul  fiu  al  văduvei  din  Nain  s’a  sculat  din  patul  morţii, 
pe  care  cine  ştie  ce  rea  întâmplare  i-l  gătise  mult  prea  de  vreme, 
ca  atâtor  alţi  lujeri  fragezi  ai  spiţei  omeneşti  (cf.  Luca  7,  11  urm). 

Un  Ierarh  de  mare  prestigiu,  recunoscut  în  deobşte  ca  om  de 
cultură,  respectuos  mai  presus  de  toate  faţă  de  cultura  dublată  de-o 
desăvârşită  educaţie  religioasă,  printro  genială  intuiţie,  le-a  hărăzit  ca 
titlu  irezistibilelor  îndemnuri  către  tineret,  ieşite  din  truda  binecuvântată 
a  renumitului  dascăl  braşovean  Dionisie  Făgărăşianu,  pe  cari  le-a  scos 
din  umbra  uitării  şi  le-a  trimis  la  propovăduire  în  două  volume  frumos 
imprimate  de  harnicele  teascuri  ale  tiparniţei  noastre  şaguniene  dela 
Sibiu.  , 

Festivităţile  de  deschidere  a  noului  an  universitar  1942 — 43,  cari 
au  însufleţit  recent  capitala  vremelnică  a  Ardealului  şi  cetatea  de  scaun 
a  Ţării  noastre,  ne -au  dat  prilej  să  medităm  îndelung  asupra  dumne- 
zeeştei  porunci  biruitoare  de  moarte  care  a  răsunat  oarecând  în  bibli¬ 
cul  Nain.  Ni  se  părea  că  ecourile  ei  au  răsbătut  neînfrânte  de  vreme, 
neasurzite  de  clocotul  veacurilor,  până’n  zilele  noastre.  Era  multă  su¬ 
ferinţă  în  cetatea  care  a  asistat  înmărmurită  la  triumful  vieţii  asupra 
morţii.  Şi  dacă  minunea  se  repetă  şi  la  noi,  explicaţia  trebue  căutată 
în  identitatea  celor  două  situaţii.  Patria  noastră  România  e  prea  în¬ 
durerată  astăzi  ca  să  nu-şi  aducă  aminte  —  ca  văduva  din  Nain  — 
de  unica  nădejde  a  măririlor  ei  viitoare,  de  chezăşia  permanenţei  ei 
peste  veacuri:  tineretul. 

Păgâneştile  ceremonii  de  odinioară  s’au  topit  ca  ceara  de  faţa  fo¬ 
cului.  înţeleaptă  zicală  pe  care  o  întâlniam  oarecând  pe  prima  pagină 
a  cărţilor  de  şcoală  primară:  „Totdeauna  lucrul  tău  să-l  începi  cu 
Dumnezeu" ,  a  răsbit  iarăşi  la  consideraţiunea  pe  care  i-o  acordau 
precursorii  noştri,  cel  puţin  tot  atât  de  învăţaţi  ca  şi  noi  şi,  pe  dea¬ 
supra,  ceva  mai  virtuoşi  decât  slârpiturile  fără  credinţă  şi  fără  Dum¬ 
nezeu  cărora  li  s'a  năzărit  la  un  moment  dat  să  salute  de  pe  catedre 
universitare  sau  din  pernele  comodelor  fotolii  ministeriale  apariţia  zo¬ 
rilor  unui  ev  nou,  care  nu  mai  vrea  să  ştie  nimic  de  ffristos  şi  de  pu¬ 
terile  de  viaţă  dătătoare  ale  Evangheliei  Lui  mântuitoare. 

Când  am  văzut  pe  rectorul  pribegei  noastre  Alma  Mater  Napo- 
censis  suind  în  fruntea  profesorilor  şi  studenţilor  universitari  treptele 
Catedralei  mitropolitane  din  Sibiu,  pentru  a  cere  în  rugă  smerită  să  se 
pogoare  binecuvântarea  cerească  asupra  flamurilor  tricolore  aduse  la 
sfinţire  şi  asupra  strădaniilor  Universităţii  Ardealului,  am  încercat  sen¬ 
zaţia  înălţătoare  a  unei  răspântii  de  veac:  „Cele  vechi  au  trecut ;  iată, 
toate  s’au  făcut  noui "  (II  Cor.  5,  17). 

Tineretul  universitar,  cu  indefectibilul  său  simţământ  pentru  bine, 
nu  s’a  despărţit  nici  odată  de  Biserică  şi  na  dispreţuit  învăţătura  lui 
Hristos.  A  îngenunchiat  în  faţa  altarelor  pe  cari  El  se  preamăreşte 
din  veac  chiar  şi  atunci  când  unul  sau  altul  dintre  îndrumătorii  săi 
oficiali  acoperea  de  sarcasme,  în  sălile  de  curs  sau  în  laboratorii,  chi¬ 
pul  aureolat  de  splendorile  luminii  neapuse  al  Mirelui  ceresc.  Şi  —  de 
ce  nam  spune-o  ?  —  evocarea  acestor  soroace  de  decădere  a  spiritului 
„pur",  eliberat  de  tutela  Cerului,  ne  doare  şi  ne  umileşte.  Tragem  vălul 
uitării  şi  prăznuim  cu  inimi  înălţate  bucuria  înstăpânirii  şi  în  Univer¬ 
sitatea  românească  —  atâta  vreme  cerşetoare  pe  la  uşi  străine  —  a 
idealului  nostru  de  veacuri:  o  turmă  —  aceasta,  românească;  o  nă¬ 
zuinţă  —  munca  fără  preget ;  un  dor  —  redobândirea  moştenirii  pier¬ 
dute;  un  gând  —  acela  de-a  o  merita;  o  vrere  —  aceea  de-a  o  păş¬ 
iră  pentru  deapururi ;  o  credinţă  —  în  veşnicia  Neamului ;  şi  mai 
presus  de  toate  un  Domn  —  lisus  Hristos. 

Credem  tare,  credem  orbiş  că  până  ce  nu  vom  reaşeza  toate  de¬ 
taliile  vieţii  noastre  publice  şi  personale  în  Hristos,  până  ce  nu  vom 
vedea  tot  genunchiul  plecându-se  întru  numele  Mântuitorului,  ţara  vi¬ 
surilor  noastre  va  rămânea  cum  este  azi:  un  biet  „copil  al  suferinţii". 
Tineretul  universitar  a  înţeles  de  mult  acest  adevăr.  Şi  ţine  la  el.  Ţine 
muceniceşte.  Ţine  astăzi  toată  Universitatea  românească.  Bucuria  re¬ 
găsirii  pe  linia  gândului  românesc  şi  creştinesc  de  totdeauna,  este  de 
nedescris. 

Căci  regăsire  se  chiamă  mişcătoarea  prezenţă  a  profesorilor  şi 
studenţilor  universitari  la  sfintele  slujbe  de  început  a  actualului  an 
şcolar. 

îndemnurile  cari  au  răsunat  în  biserici  şi  în  sălile  de  festivităţi 
ale  ‘Universităţilor  din  Cluj-Sibiu  şi  Bucureşti,  au  fost  la  înălţimea 
simţămintelor  de  înfrăţire  manifestate  cu  prilejurile  amintite.  Am  asistat 
fără  surprindere  la  un  fel  de  inversiune  a  rolurilor:  I.  P.  Sf.  Mitro¬ 
polit  Nicolae  al  Ardealului  a  celebrat  cu  fremătâtoarea-i  elocvenţă  însem¬ 
nătatea  drapelului  naţional  pentru  actuala  generaţie ;  Prorectorul  Univer¬ 
sităţii  ardelene,  Păr.  Prof.  Dr.  I.  Lupaş,  întro  lecţie  de  deschidere  cu  su¬ 
biect  de  pură  specialitate,  a  făcut  onorurile  cuvenite  celui  mai  ales  oaspe  al 
sufletului  omenesc :  credinţa'n  Dumnezeul  părinţilor  noştri,  iar  filosoful 
care  dirigueşte  cu  încercată  înţelepciune  şi  cu  tot  atâta  pricepere  de¬ 
partamentul  reconfortării  sufleteşti  a  naţiunii  române,  dl  Prof.  I.  Pe- 
trovici,  a  rostit  o  pledoarie  a  idealismului  robust  demnă  de-un  doc¬ 
trinar  al  desăvârşirii  creştine  şi  de-un  patriot  luminat. 

Dela  Arhipăstorul  dreptcredincioşilor  creştini  români  de  dincoace 
de  munţi,  tineretul  universitar  a  învăţat  să  vadă  în  flamurile  tricolore 
„toată  comoara  etnicului  nostru,  sufletul  strămoşilor  şi  al  părinţilor 
noştri,  cu  simţirile  şi  concepţiile  lui“.  Şi  cum  „steagul  reprezintă  neamul 
nu  ca  realitate  statică,  ci  ca  forţă  în  marş,  ca  voinţă  de  victorie  prin 
luptă  şi  sacrificiu",  I.  P.  Sf,  Mitropolit  Nicolae  al  Ardealului  i-a  legat 
de  suflet  studentimii  grija  de-a  nu-l  păstra  „ca  pe  un  obiect  decorativ", 

ci  de-al  duce  „peste  linia  despărţitoare  de  fraţi  în  cuprinsul  Ardealului 
mucenică Căci  „în  jurul  steagului  nu  există  altă  atitudine  decât  de- 
mişcare  hotărâtă  înainte,  spre  realizarea  idealurilor  naţionale ". 

„Terram  nostrom  nullatenus  concedimus,  nobis  viventibus“  (Cât 
vom  trăi ,  nu  vom  ceda  nici  o  felie  din  pământul  străbun)  —  a  spus  Pro¬ 
rectorul  Universităţii  clujene,  tălmăcind  prin  aceste  cuvinte  de  foc, 
smulse  din  năprasnicele  mărturisiri  ale  celor  trecute  vremi,  crezul  unui 
şir  întreg  de  generaţii.  Pentru  a  adăuga  apoi: 

„ Nu  voiu  conteni  să  atrag  mereu  atenţiunea  studenţilor  mei  asu¬ 
pra  adevărului  care  răsare  din  freamătul  şi  din  legea  pământului,  ca 
şi  din  glasul  sângelui  românesc,  dar  simultan  şi  asupra  actelor  de  răs¬ 
plată  şi  dreptate  îndrumătoare  ale  vieţii  umane,  asupra  permanenţelor 
divine  în  istorie,  asupra  forţelor  tainice,  creatoare  şi  cari  picură  din 
milostivirea  cerească.  Nu  voiu  lipsi  a  le  reîmprospăta  cât  mai  des  în 
memorie  adevărul  rostit  de  profundul  cugetător  Mihail  Eminescu:  Is¬ 
toria  lumii  cugetă,  deşi  încet,  însă  sigur;  istoria  omenirii  este  însaş 
desfăşurarea  cugetării  lui  Dumnezeu",  Convins  că  „ numai  CU  ajutorul 
acestei  metode  istorice,  care  lămureşte  şi  edifică  în  ace  laş  timp,  poate 
fi  înarmat  sufletul  tineretului  nostru  universitar  cu  arma  credinţei  în 
Dumnezeu  şi  în  viitorul  neamului",  după  ce  a  articulat  un  mişcător 
îndemn  la  muncă  fără  preget.  Păr.  Prof.  I.  Lupaş  a  încheiat  spunând : 
„Nici  unul  să  nu  uite  sfatul  şi  porunca  Scripturii:  Până  la  moarte  să 
lupţi  pentru  adevăr,  şi  Domnul  Dumnezeu  va  lupta  pentru  tine". 

Dela  Bucureşti,  câteva  zile  mai  târziu,  ocârmaitorul  şcoalei  ro¬ 
mâneşti,  dl  Ministru  Prof.  I.  Petrovici,  avea  să  dea  o  replică  strălucită 
bunelor  îndrumări  de  cari  s’a  împărtăşit  studenţimea  ardeleană.  „Dacă 
ar  mai  fi,  pe  lângă  îndemnul  la  muncă  neobosită,  să  mai  indic  în  clipa 
aceasta  tineretului  şi  alte  directive,  scoase  din  experienţa  mea  de  viaţă 
şi  din  dragostea  mea  pentru  el,  aş  mai  avea  de  spus  următoarele :  întâi 
şi  mai  presus  de  toate,  să  creadă  mai  puţin  în  realitate  decât  în  ideal. 
Bine’nţeles,  aceasta  nu  în  sensul  unui  romantism  juvenil  care  se  refu¬ 
giază  în  negura  himerelor,  ci  în  înţelesul  că  silinţele  noastre  nu  trebue 
să  meargă  să  ne  facem  un  ideal  din  realitate,  ci  invers,  o  realitate  din 
ideal,  —  am  vrut  să  zic  să  nu  coborâm  idealul  la  nivelul  realităţii 
brutale,  ci  să  săltăm  realitatea  la  Înălţimea  idealului.  Nu  idealul  să 
rămână  un  vis  ce  nu  poate  fi  atins,  ci  realitatea  să  ajungă  un  vis 
depăşit.  Rostul  cosmic  al  omenirii  nu  este  numai  să  oglindească  reali¬ 
tatea,  ci  să  o  transforme,  inălţând-o“... 

* 

Un  tineret  pornit  pe  muncă  eroică,  încolonat  sub  flamura  tricoloră, 
umbrit  de  semnul  biruitoarei  Cruci,  nu  mai  poate  fi  o  generaţie  sacri¬ 
ficata  pentru  cei  ce  cred  în  misiunea  lui  reparatoare. 

Şi  noi  credem  în  această  misiune,  cu  toată  ardoarea  sufletelor 
noastre  de  creştini  şi  de  români.  Dr.  GRIGORTE  T.  MARCO 

aceasta,  de  altfel  şi  acestea  atât  de  măgulitoare  chiar  pentru  cel  mai 
exigent  critic  şi  om  de  ştiinţă. 

Lucrarea  are  patru  capitole :  I.  Viaţa  împăratului  Iulian  (p.  21 — 
55),  II.  Reforma  pâgânismului  (p.  56 — 82),  III,  Polemica  anticreştină  a 
împăratului  Iulian  (p.  83 — 145),  IV.  Persecuţia  împotriva  creştinilor 
(p.  146 — 208).  înaintea  şi  la  sfârşitul  lor  se  aşează  o  introducere  şi 
o  concluzie  pline  de  lumină  şi  de  mărturii  convingătoare.  Bibliogra¬ 
fia  foarte  bogată  (p.  221 — 260),  începând  cu  isvoarele  în  limbile 
greacă  şi  latină  şi  sfârşind  cu  cele  mai  moderne  studii  şi  cercetări 
împrăştiate  în  atâtea  limbi  şi  biblioteci  vestite,  vine  să  întregească 
lucrarea  atât  de  valoroasă  a  Păr.  I.  Pulpea. 

Problema  atrăgătoare  şi  interesantă  pe  care  a  format-o  în  faţa 
literaţilor  şl  a  cercetătorilor  de  totdeauna  atât  figura  cât  şi  strădania 
nepotului  lui  Constantin  cel  Mare  de  a  opri  pe  Ioc  istoria  devenirii 
creştine  a  lumii,  a  făcut  ca  autorul  să  poată  găsi  destul  de  uşor  în¬ 
treg  materialul  şi  cercetările  necesare,  pentru  a  lămuri  într’un  chip 
strălucit  (pentru  prima  oară  în  faţa  publicului  românesc)  capitolul 
acesta  atât  de  pasionant  din  istoria  Bisericii  şi  a  culturii  creştine 
în  general.  Este  însă  meritul  autorului  că  a  ştiut  să  se  ţină  pas  de 
pas  de  esenţialul  temei  şi  să  ne  dea  într'o  limbă  care  sporeşte  şi 
mai  mult  valoarea  lucrării,  toată  neputincioasa  încercare  a  lui  Iulian 
Apostatul  de  a  reîntrona  păgânismul  în  lume.  Cele  câteva  cercetări 
risipite  prin  revistele  noastre  de  teologie  şi  teze  de  licenţă  sau  alte 
studii  mai  noui  —  între  cari  pomenim  la  loc  de  frunte  cele  două  fru¬ 
moase  publicaţii  ale  Păr,  Prof.  Dr.  I.  Coman,  publicate  în  cadrele  In¬ 
stitutului  român  de  Bizantinologie  (Nr.  5  şi  6,  Bucureşti  1938)  —  erau 
prea  puţin  faţă  de  adâncile  studii,  monografii,  articole,  etc.  pe  care, 
de  pildă,  cercetători  ca  J.  Bidez  —  cel  mai  bun  cunoscător  al  pro¬ 
blemei  —  ca  F.  Cumont,  P.  Allard,  J.  Geffken,  W.  Koch,  C.  Neu- 
mann,  etc.  le  dădură  în  bogatele  literaturi  ale  Apusului.  De  aceea,  chiar 
dacă  noi  nu  avem  în  româneşte  atât  de  frumoasa  monografie  a  lui 

I.  Bidez  (tradusă  de  curând  şl  în  limba  germană),  ne  putem  bucura 
că  datorită  Păr,  I,  Pulpea  avem  întreaga  problemă  Iulian  Apostatul 
atât  de  bine  pusă  la  punct. 

Vreme  de  trei  veacuri  şl  mai  bine,  Biserica  lui  Hrîstos  biruise 
toate  piedecile  pe  care  Iudaismul  şi  lumea  greco-romană  reuşiseră  să 
I  le  pună  în  cale.  Mai  mult!  La  sângele  martirilor  se  adăogase  şi 
experienţa  bogată  în  a  duce  şi  răsboiul  cel  intern,  al  sistematizării 
dogmelor.  Cu  domnia  Iui  Constantin  cel  Mare,  Biserica  ajunsese  şi  la 
libertate  de  acţiune  şi  de  acum  înainta  victorioasă  pe  cărările  isto¬ 
riei-  Au  urmat  însă  anii  de  politică  nedecisă,  ba  uneori  atât  de  duş¬ 
mănoasă  Bisericii,  ai  celor  trei  fii  ai  lui  Constantin.  Arianismul  şi  par¬ 
tidele,  pe  care  ei  Ie-a  creat  in  sânul  Bisericii,  săpau  la  temelia  bu¬ 
nului  mers  al  ei.  Episcopi  şl  Părinţi  bisericeşti  ajunseseră  în  exil,  pa¬ 
tima  partidelor  ariene  dicta  în  sinoade  şî  chiar  în  staturile  împăra¬ 
ţilor.  In  această  perioadă  intervin  cele  18  luni  de  domnie  a  lui  Iu¬ 
lian.  Crescut  pe  deoparte  în  medii  de  ură  şi  duşmănie  de  verii  săi, 
sistematic  îndepărtat  de  Capitală,  ca  nu  cumva  prin  inteligenţa  şi 
calităţile  sate  mal  înalte  să  pună  în  umbră  pe  fiii  lui  Constantin,  pe 
de  altă  parte  împărtăşindu-se  mai  mult  de  preoţi  şi  cateheţi  slabi,  Iulian 
a  primit  un  creştinism  superficial,  dela  care  va  apostasia  în  curând, 
primind  iniţierea  misterelor  neoplatonice  şi  mitriace  (351),  în  urma 
legăturilor  cu  retorul  Libaniu  şi  mai  ales  cu  elevii  şcoalei  lui  lam- 
blicus,  teurgul  Maxim  din  Efes,  episcopul  Pegasius  din  Troia  şi  în 
chip  covârşitor  Iăsânau-se  sedus  de  misterele  cultelor  orientale:  Isis, 
Serapis,  Hecata,  Demetra,  Dionysos,  Cybela,  Solinvictus  şi  Mitras  Faţă 
de  religia  oficială  şi  de  stat  a  păgânismului  greco-roman  dinainte  de 
anii  146,  aceste  mistere  orientale  ofereau  sufletului  păgân,  dornic  de 
mântuire,  posibilităţi  de  ispăşire  individuală.  Numai  astfel  ne  şi  pu¬ 
tem  lămuri  de  unde  şi-a  tras  acest  împărat  entuziasmul  proaspăt  de 
a  regenera  păgânismul  greco-roman,  care  pe  acea  vreme  era  nu  nu¬ 
mai  decadent,  ci  şi  părăsit.  In  schimb  religia  mitriacă,  despre  care 
Renan  spunea  că  de  ar  fi  fost  oprit  creştinismul  în  creşterea  sa  de 
vreo  boală  mortală,  azi  lumea  ar  fl  mitriacă  (p.  16),  a  sugerat 
lui  Iulian  şi  metodele  şi  l-a  dat  şi  puterea  să  facă  ceea  ce  a  făcut, 
fără  să-şi  dea  seama  că  năvala  asiaticului  iMitras  însemna  năvala 
barbarului  în  panteonul  clasic  al  elenismului.  Luând  dela  Romani 
ideea  lui  Fonti  tex  Maximus,  dela  grecul  Iamblicus  ideea  unui  cier 
păgân  stăpân  pe  toate  compartimentele  sufleteşti  ale  cetăţenii  or,  iar 
dela  orientali  năzuinţa  adeseori  sinceră  spre  purificare,  Iulian,  acest 
preot  pe  tron,  a  vrut  să  reorganizeze  ierarhia  păgână,  să  înfrumuse¬ 
ţeze  cultei,  să  restaureze  o  viaţă  păgână  mai  curată,  mai  simplă,  mai 
plină  de  instituţii  de  caritate,  după  o  teologie  de  şcoală,  Că  în  mod 
indirect  modelele  şl  mobilele  de  lucru  ale  colegului  sfinţilor  Vasile  şl 
Grigorie  de  Nazianz  n’an  fost  decât  multiplele  instituţii  atât  de  ro¬ 
buste  din  sânul  Bisericii  „Ga!ileenilor“,  pe  care  a  căutat  să  le  imite 
şi  să  Ie  întreacă,  e  un  lucru  pe  atât  de  cunoscut,  pe  cât  de  firesc. 
Păgânismul,  cu  toată  diplomaţia  şi  atitudinea  lui  adeseori  umani- 


REVISTA  TEOLOGICA 


521 


tară,  dar  pe  urmă  plină  de  venin  şi  de  perfidie,  nu  era  în  stare  a 
mai  opri  creştinismul  din  drumul  lui  firesc.  Toată  reforma,  toată  po¬ 
lemica  lui  şl  în  fine  toate  persecuţiile  din  ultimele  lui  zile  de  domnie, 
nu  puteau  nimic  contra  „Galileanului",  care  I-a  Învins  în  cele  din 
urmă.  Norul  a  trecut  uşor,  cum  spunea  Sf.  Atanasie  (p.  180).  Deo¬ 
dată  cu  moartea  lui  (28  VI.  363)  au  murit  şl  zeii,  cum  atât  de  frumos 
a  spus  N.  Merejkowski. 

Cartea  merită  să  fie  citită  de  orice  preot.  Noi  n'avem  decât 
să-i  mulţumim  autorului  şi  să-i  dorim  alte  asemenea  bogate  secerături, 

preot  Dr.  TEODOR  BODOGAE 

<±> 

Preot  Dr.  Ioan  Zugrav,  profesor  la  Facultatea  de  Teologie  din 
Cernăuţi:  INTRODUCERE  JN  TEOLOGIA  PASTORALĂ.  Cernăuţi 
1942,  p,  64,  Lei  100. 

Facultatea  de  Teologie  din  Cernăuţi  a  fost  şi  a  rămas  o  adevă¬ 
rată  grădină  spirituală,  în  care  s’a  cultivat  sistematic  şi  stăruitor,  cu 
nobilă  pasiune,  ştiinţa  teologică  românească.  Mulţumită  priceperii  şi 
strădaniilor  neobosite  ale  atâtor  iluştri  profesori  ai  acestei  Facultăţi, 
ştiinţa  teologică  românească  s'a  făcut  adeseori  cunoscută  şi  s'a  impus 
cu  autoritate  necontestată  chiar  şi  dincolo  de  graniţele  ţării  şi  ale 
graiului  românesc. 

Profesorii  de  astăzi  ai  acestei  înalte  şcoli  de  cultură  creştină 
ortodoxă  şi  românească,  au  ambiţia  deosebit  de  frumoasă  şi  de  no¬ 
bilă  de  a  se  păstra,  prin  munca  lor  cinstită,  pe  piscurile  însorite  ale 
ştiinţei  şi  realizărilor  vrednicilor  înaintaşi. 

Păr.  Prof.  Dr.  Ioan  Zugrav,  prin  cele  treisprezece  lucrări  pu¬ 
blicate  până  în  prezent,  nu  face  nimic  altceva  decât  continuă  glori¬ 
oasa  tradiţie  cărturărească  cernăuţiană.  In  cele  64  pagini  ale  studiului 
asupra  căruia  ne-am  propus  să  stăruim  aici,  cuprinde  destul  de  des- 
voltat  întreg  materialul  care  formează  preambulul  Teologiei  pastorale. 
Sunt  tratate  cu  limpezime  şi  cu  un  aparat  ştiinţific  ireproşabil,  care 
dovedeşte  că  autorul  este  la  curent  până  în  amănunte  chiar  şi  cu 
cele  mai  proaspete  date  de  specialitate,  următoarele  subiecte : 

1.  Noţiunea  şi  numirea  teologiei  practice  şl  a  celei  pastorale; 
2,  Desvoltarea  pastoralei  ca  disciplină  teologică ;  3,  Scopul  şl  cu¬ 
prinsul  teologiei  pastorale  ;  4.  împărţirea  teologiei  pastorale ;  5.  Carac¬ 
terul  ştiinţific  şi  cel  teologic  al  pastoralei.  Metoda ;  6.  Raportul  pa¬ 
storalei  cu  celelalte  discipline  ale  teologiei ;  7.  Importanţa  şi  necesi¬ 
tatea  teologiei  pastorale ;  8.  Isvoarele  teologiei  pastorale 5  9.  Ştiinţele 
fundamentale  şl  auxiliare  ale  pastoralei ;  10.  Literatura  pastorală. 

După  cum  vedem  din  aceste  subiecte,  Păr.  Prof.  Dr.  I,  Z„  prin  lu¬ 
crarea  de  faţă,  face  începutul  publicării,  după  ultimele  cerinţe  ale 
ştiinţei,  a  unui  nou  manual  de  Teologie  pastorală  în  limba  română. 
Având  în  vedere  faptul  că,  pe  lângă  toate  strădaniile  şi  pe  lângă 
toate  realizările  care  său  făcut  în  ultimele  trei  decenii  în  domeniul 
ştlfnţei  Teologiei  pastorale  în  limba  română,  suntem  încă  totuşi  de- 


522 


REVISTA  TEOLOGICA 


parte  de  a  avea  tot  ceeace  este  indispensabil,  putem  spune  că  lu¬ 
crarea  Pâr.  Prof.  Dr.  I.  Z.  este  o  nouă  şi  deosebit  de  preţioasă  contri¬ 
buţie  la  lămurirea  problemelor  de  Teologie  practică,  probleme  cari, 
în  urma  vremilor  pe  cari  le  trăim  şi  a  greutăţilor  pe  care  le  stră¬ 
batem,  sunt  —  şi  în  viitor  vor  il  şi  mal  mult  —  tot  mal  actuale  şi 
tot  mai  necesare  pentru  slujitorii  sfintelor  altare. 

Prot.  Dr.  SPIR1D0N  CÂNDEA 

'  Emilian  Vasilesca :  PROBLEME  DE  PSIHOLOGIE  RELIGIOASĂ 
ŞI  DE  FILOSOFIE  MORALĂ.  Bucureşti  1941,  p.  207,  Lei  80. 

Lucrarea  aceasta  apare  în  ediţia  II  amplicată  şi  cu  titlul  prin¬ 
cipal  schimbat.  Titlul  actual :  „Probleme  de  psihologie  religioasă  şi 
Filosofie  morală"  arată  mai  lămurit  conţinutul  lucrării.  Intenţia  au¬ 
torului  a  fost  de  a  spulbera  părerea  eronată  a  unora  că  între  Teo¬ 
logia  ortodoxă  şi  filosofie  ar  fi  o  prăpastie  de  netrecut.  Fără  pre¬ 
tenţia  de  a  avea  ultimul  cuvânt  în  aflarea  firelor  de  legătura  între 
filosofie  şi  religie,  iscusitul  şi  solidul  publicist  Emilian  Vasilescu  a  dat 
în  lucrarea  de  faţă  directivele  principale  în  explorarea  ştiinţifică  a 
adevărului  religios. 

Lucrarea  are  două  părţi : 

I.  Probleme  de  psihologie  religioasă.  In  această  parte  se  vorbeşte 
despre  intuiţia  mistică,  acest  mijloc  de  cunoaştere  a  realităţilor  ce  scapă 
raţiunii  discursive.  Aici,  în  cunoaşterea  mistică,  n’avem  de-aface  cu 
două  realităţi  deosebite,  subiectul  fiind  absorbit  în  obiect.  —  Graţia 
este  un  dar  supranatural;  psihologia  se  declară  incompetentă  în  ce 
priveşte  originea  graţiei.  Graţia  poate  constitui  obiect  de  cercetare 
numai  în  efectele  ei.  O  psihologie  religioasă  mai  suplă,  care  să-şi  în¬ 
găduie  accesul  pe  planul  intenţionalităţii  fenomenelor  religioase,  ar  fi 
în  stare  să  ne  reveleze  specificitatea  stării  de  graţie  şl  ceva  din 
esenţa  ei. 

Rugăciunea  este  înălţare  spirituală  către  Dumnezeu,  care  se 
obţine  prin  efort.  Efortul  trebue  susţinut  de  dorinţa  împlinirii  rugă¬ 
ciunii.  Efortul  şl  dorinţa  sunt  completate  de  încrederea  în  eficaci¬ 
tatea  rugăciunii,  încrederea  în  eficacitatea  rugăciunii  se  transformă 
curând  în  siguranţa  eficacităţii. 

In  continuare,  autorul  face  reflexii  asupra  sentimentului  religios 
sub  raport  individual  şi  social,  asupra  conservatismului  şi  inovaţiei  în 
viaţa  religioasă  şi  asupra  gradului  de  credinţă  pe  care  trebue  să-l 
aibă  psihologul,  „pentru  a  pătrunde  în  experienţa  religioasă  şi  a 
judeca  valoarea  ei"  (p.  48).  Fenomenul  religios,  pentru  a  putea  fi 
studiat,  cere  psihologului,  pe  lângă  metode  ştiinţifice,  şi  o  anumită 
atitudine  spirituală ;  altfel  ajunge  să  considere  manifestările  religioase 
simple  acte  de  sugestie,  autosugestie,  etc, , . . 

Miezul  primei  părţi  din  lucrarea  de  faţă  il  formează  două  studii : 
materialismul  medical  şi  misticism  şi  patologie.  Materialismul  medical 
a  încercat  să  explice  sufletul  ca  fiind  o  fosforescenţă  sau  o  secre- 
ţlune  a  creerului,  iar  religia  ca  un  fenomen  patologic.  Ipotezele  s  ul- 

tramaterialistă,  atavistă,  a  degenerării,  a  nevrozei  şi  a  delirului 
mistic,  au  ca  obiectiv  reducerea  omului  la  biologie,  prin  despuierea 
lui  de  elementul  spiritual,  religios  şi  moral.  Era  necesar  ca  autorul 
să  dea,  pe  lângă  prezentarea  istorică  şi  doctrinară  a  materialismului 
.medical,  şi  o  combatere  mai  amplă  a  ipotezelor  înşirate,  punând  în 
felul  acesta  în  mâinile  cititorilor,  armele  ştiinţifice  de  respingere  a 
inepţiilor  şi  ereziilor  lansate  de  adversarii  religiei  şi  ai  creştinismului. 
Mai  precis  şi  mai  limpede  sunt  trasate  liniile  demarcaţionale  dintre 
misticismul  sănătos  şl  aiurările  paranoicilor  din  spitalele  de  boli 
mintale. 

II.  Probleme  de  filosof  ie  morală.  In  această  parte  sunt  desbătute 
pe  scurt  următoarele  probleme  s  amoralismul  contimporan,  potrivit 
căruia  noţiunile  de  virtute  şi  viciu  şi-au  pierdut  înţelesul  de  odini¬ 
oară,  ştiinţa  şi  morala,  principiile  diriguitoare  ale  moralei  creştine, 
fizionomia  morală  a  câtorva  genii  ale  creştinătăţii  (sf.  Vasile  cel  Mare, 
Sf.  Ioan  Gură  de  Aur,  Toma  de  Aquino,  etc.),  Biserica  şi  pacea,  etc. 

Două  studii  mai  lungi  şi  mai  consistente  împodobesc  partea  II 
a  lucrării  •.  Problema  libertăţii  spirituale  în  filosofia  bergsoniană  şi 
Durkheim  moralist.  întemeiat  pe  multiple  date  bibliografice,  familiarizat 
cu  ideile  cele  mai  noui  şi  mai  năstruşnice  ale  filosoliei  din  ultima 
vreme,  precum  şi  cu  determinantele  adevărului  creştin,  autorul  ştie 
să  iasă  din  păienjenişul  aberaţiilor,  demonstrând  că  libertatea  — 
spre  deosebire  de  susţinerea  lui  Bergson,  potrivit  căreia  libertatea 
•este  „o  spontaneitate  care  iese  din  hasard"  sau  actul  liber  la  care 
„te  decizi  fără  motiv,  contra  oricărui  motiv",  care  a  fost  „ales  fără 
•motiv"  (p,  143)  —  este  o  proprietate  derivând  din  însăşi  natura 
noastră  de  fiinţe  inteligente.  Este  puterea  de  a  alege  conform  raţiunii 
şi  nu  puterea  de  a  alege  fără  motiv  sau  contra  motivelor  (p.  144). 
Lui  Durkheim,  care  prin  sistemul  lui  sociologic  transforma  morala 
într'o  ştiinţă  a  moravurilor,  deci  o  laiciza,  îi  opune  realitatea  vieţii 
individuale  şi  îndeosebi  a  conştiinţei  morale,  care  postulează  o  mo¬ 
rală  eteronomă. 

Lucrarea  se  termină  cu  două  anexe  ;  într'una  e  abordată  pro¬ 
blema  raportului  de  solidaritate  dintre  trup  şi  suflet,  iar  în  cealaltă 
se  demonstrează  posibilitatea  existenţei  unei  filosofii  creştine. 

Deşi  conţinutul  lucrării  îl  formează  articole  publicate  —  suc¬ 
cesiv  —  în  ziarul  „Calendarul",  în  revistele  „Raze  de  lumină",  „Studii 
Teologice"  şi  „Muncă  şi  Credinţă",  totuşi  prezintă  un  caracter  unitar, 
ceea  ce  denotă  că  autorul  a  oficiat  —  neşovăelnic  —  la  acelaş  altar 
al  credinţei  revelate,  încercând  să  statornicească  o  atmosferă  de  pace 
şi  de  înţelegere,  pentru  o  rodnică  împreună  lucrare  a  credinciosului 
cu  filosoful  sau  cu  eruditul  pasionat  de  cercetările  lui  ştiinţifice. 

Studiile  înmănuncheate  în  această  lucrare,  prin  caracterul  lor 
modest,  prin  forma  aleasă  ce-au  primit-o  şi  prin  documentarea  con¬ 
cisă  şi  stringentă,  se  impun  atenţiunii  cititorului,  dându-i  îndrumări 
■preţioase  pentru  menţinerea  sau  recâştigarea  echilibrului  religios. 

Preot  Prof.  IOAN  BUNEA 

Dr.  D,  I.  Beln,  profesor  la  Academia  teologică  din  Oradea-Timi- 
şoara;  IN  LEGATUR^  CU  VALORILE  MORALE.  (Extras  din  Anuarul 
Academiei  teologice  din  Caransebeş,  pe  anul  1940—41).  Caransebeş, 
Tipografia  Diecezană  1942,  p,  48. 

Lucrarea  a  isvorât  din  dorinţa  de-a  limpezi  înţelesul  noţiunii 
de  valoare  morală.  Expresia  este  de  rigoare.  Nu  există  „intenţie,  cuvânt, 
gest,  faptă,  învoială,  tratat,  etc.,  la  constatarea  cărora  să  nu  adăugăm 
şi  o  apreciere  din  punctul  de  vedere  al  valorii  lor  morale"  (p.  5), 
Interesul  pe  care  Părintele  Prof.  Dr.  D.  I.  B.  îl  arată  acestei  chestiuni, 
este  aşa  dar  pe  deplin  justificat. 

Intr'un  prim  capitol,  întitulat  „Valoarea  în  general11,  autorul  înşiră 
şi  examinează  feluritele  înţelesuri  pe  cari  le  îmbracă  această  expresie 
complexă  la  diferiţi  specialişti.  Psihologii  —  ne  dispensăm  de  numele 
amintite  în  lucrare  —  susţin  că  valorile  se  datoresc  afectivităţii  şi 
voinţei  individuale.  N'au  legătură  cu  lumea  exterioară  decât  în  mă¬ 
sura  în  care  le- o  atribuim  noi.  Sociologii  —  Durkheim  şi  în  genere 
adepţii  pozitivismului  sociologic  - —  pretind  că  valorile  sunt  realităţi 
create  şt  m^locite  de  societate.  Parodi  încearcă,  se  pare,  o  împăcare 
a  acestor  două  concepţii :  valoarea  isvorâşte  din  tendinţe  individuale, 
dar  mediul  social  îi  oferă  consistenţă  şi  o  obiectivizează.  In  concep¬ 
ţia  filosofică  (fenomenologică),  valorile  sunt  esenţlalităţi  ideale,  fiinţând 
în  sine  dincolo  de  existenţa  reală  şi  independent  de  ea. 

Acest  punct  de  vedere  se  apropie  de  adevăr,  cu  complectarea 
că  orice  existenţă  are  valoarea  ei  proprie.  Este  opinia  pe  care  o 
împărtăşeşte  Filosofia  creştină,  motivând-o  astfel;  existenţa  în  sine  e 
o  valoare  faţă  de  neexfstenţa  din  care  a  fost  creată  (vezi  Geneză  1, 
31);  ea  tinde  spre  o  stare  ideală,  care  o  depăşeşte  pe  cea  actuală 
(II  Petru  3,  13;  aşteptăm  „ceruri  noul  şi  pământ  nou  întru  care  sa 
locuiască  dreptatea"). 

In  concepţia  creştină,  lumea  este  alcătuită  din  categorii  existen¬ 
ţiale  conduse  de  legi  proprii  şi  dispuse  interior  una  către  alta,  for¬ 
mând  astfel  o  Ierarhie  în  fruntea  căreia  stă  omul.  „In  legăturile  lor 
cu  omul,  diversele  categorii  de  creaturi  destălnuesc  anumite  valori  : 
valorile  lor  proprii.  La  rândul  său,  omul  afirmă  şi  el  o  complexitate 
de  valori,  între  cari  figurează  şl  valorile  morale  (cf.  p.  19  urm.). 

Intr’un  al  doilea  capitol,  întitulat  „Valorile  morale.  Specificul 
lor",  autorul  răspunde  la  îndoita  întrebare :  Ce  sunt  valorile  morale  ? 
Cari  sunt  însuşirile  lor  specifice  ?  O  unitate  de  vederi  între  psihologi, 
sociologi  şi  filosofi  nu  se  realizează  nici  de  astă  dată.  Demnă  de 
reţinut  este  concepţia  în  chestiune  a  lui  N.  Hartmann. Valorile  morale  sunt 
Independente  de  subiectul  personal,  dar  intră  în  legătură  cu  persoa¬ 
nele  omeneşti.  EJe  sunt  dependente  de  libertatea  individuală,  întru 
cât  se  prezintă  faţă  de  aceasta  ca  norme  şi  porunci  obligatorii.  Ele 
sunt  obiective,  invariabile  şi  Inepuizabile.  Au  caracter  emoţional  şi 
deci  pot  fi  sesizate  numai  printr’o  intuiţie  emotivă. 

Această  ultimă  părere  este  cea  mai  apropiată  de  adevăr.  Ea 
indică  drumul  firesc  al  eticei,  îngrădind  exagerările  pozitiviste.  Totuşi. 

scăderile  ei  sunt  de  netăgăduit  Iată  una:  înţelegerea  valorilor  mo¬ 
rale  nu  se  face  numai  prin  mijlocirea  afectivităţii,  ci  prin  participarea 
întregef  vieţi  sufleteşti  a  unei  persoane. 

Părerile  sunt  împărţite  şi  în  ce  priveşte  „locul  valorilor  morale 
în  ierarhia  valorilor",  despre  care  e  vorba  în  ultimul  capitol  al  acestui* 
studiu.  Apropiată  de  adevăr  este  opinia  lui  Hartmann,  care  Ie  aşează* 
în  fruntea  valorilor,  cu  deosebirea  că  noi  Ie  considerăm  subordonate 
valorilor  religioase  —  şi  nu  independente  de  ele.  Omul  nu  se  poate 
desvolta  armonic  şi  deplin  decât  subordonându-se  de  bună  voe  va¬ 
lorilor  morale.  Prin  firea  lor,  acestea  exercită  o  anumită  suveranitate 
asupra  oricărei  creaţii.  Cine  le  învesteşte  cu  această  autoritate  ? 
Dumnezeu  ! 

Hartmann  crede  că  valorile  morale  nu  se  pot  baza  pe  existent* 
unui  spirit  personal  absolut,  căci  aceasta  ar  fi  o  risipire  şi  o  abatere 
a  forţei  morale  dela  adevăratele  valori  şi  dela  înfăptuirea  lor.  Dar 
valorile  morale  şi  persoana  omenească,  prin  fundamentarea  lor  in 
Dumnezeu,  îşi  măresc  demnitatea,  împlinind-o  în  gradul  cel  mai  înalt. 
Religia  revendică  din  om  tot  ce  poate  sluji  binelui  moral. 

Problema  în  sine,  cât  şi  modul  în  care  a  fost  solu{fonată,  ne  fac 
să  aşteptăm  revenirea  mai  amplă  pe  care  o  promite  autorul  la  sfâr¬ 
şitul  lucrării.  Prof.  SEPTIMIA  P.  GHERMAN 

Protos.  Dr.  Vasiîe  Vasilache,  predicatorul  Sf.  Patriarhii:  PE 
CĂILE  DOMNULUI.  Predici  rostite  la  Radio.  Bucureşti,  Editura  Con¬ 
timporană  1942,  p.  330,  Lei  300. 

Ori  de  câte  ori  îmi  cade  în  mână  o  carte  de  predici,  o  pri¬ 
vesc  ca  pe  un  nou  obuz  ce  sfredeleşte  văzduhul  inimilor  căzute  în 
tranşeele  celui  rău. 

Este  în  deobşte  ştiut  că  mai  ales  în  propovăduirea  Evangheliei  lui; 
Hristos,  cuvântările  sunt  acele  cari  scormonesc,  deşteaptă  şi  deter¬ 
mină  sufletele  pentru  noua  împărăţie  ;  iar  pilda  vieţii  celor  ce  cheamă 
sufletele  la  Hristos,  statorniceşte  şi  definitivează  hotărârea  credin¬ 
ciosului  de  a  nu  se  mal  deslipl  de  împărăţia  harului.  Cea  dintâi 
păşire  în  lume  a  creştinismului  a  fost  predica  şi  tot  prin  cuvânt  se 
arată  „căile  Domnului"  şi  azi. 

Păr,  Dr,  V.  V.  a  trimis  la  propovăduire  acest  volum  de  pre¬ 
dici  ca  să  „lumineze  calea  multora  în  acest  pelerinaj  pământesc".. 
P,  C.  Sa  este  un  iscusit  mânuitor  de  vorbă  şi  condei.  Cuvântul 
cărţii  pe  care  o  încrestăm  aici,  a  bătut  mai  întâi  Ia  uşa  multor 
Inimi  pe  calea  undelor.  Este  deci  o  îndoită  slujbă  pe  care  o  face 
Bisericii  Iui  Hristos  acest  harnic  cărturar. 

Dar  autorul  ne  desvălue  încă  ceva  în  primele  pagini  ale 
volumului.  In  vreme  ce  dânsul  luptă  în  tranşeele  Duhului,  cu  vorba 
şi  cu  fapta,  fratele  său  luptă  cu  arma  împotriva  celor  fără  Dum¬ 
nezeu,  murind  pentru  Cruce  şi  Patrie.  Lui  il  închină  autorul  aceste 
predici,  precedate  de  o  scrisoare  din  cale-afară  de  duioasă. 

Este  deci  lesne  de  înţeles  sufletul  pus  în  paginile  acestui  volum 
de  predici.  Poate  nu  fără  tâlc  îşi  începe  ciclul  cu  evocarea  marilor 
eroi  ai  lui  Hristos,  sfinţii  Petru  şi  Pavel,  deschizătorii  de  drumuri 
nouţ  şi  biruinţe  răsunătoare  în  bătălia  purtată  pe  vremuri  cu  cei 
fără  Dumnezeu. 

Volumul  cuprinde  câte  o  predică  de  fiecare  Duminecă  şi  săr¬ 
bătoare,  aşa  cum  vin  la  rând,  până  la  Paşti.  Autorul  ne  făgăduieşte 
că  predicile  dintre  Paşti  şi  sfinţii  Apostoli  ni  le  va  dărui  ceva  mai 
târziu,  într'un  alt  volum. 

File  pline  de  dulceaţa  cuvântului  şi  de  mireasma  dragostei  lui 
Hristos.  Fiecare  şir  loveşte  în  inimă.  Fiecare  chemare  este  o  putere 
căreia  nu-i  pot  rezista.  Aşa  sunt  predicile  Păr.  V,  V. 

Preote,  „ia  şi  citeşte*  I  Preot  NICODIM  BELEA 

■■■'  Preot  Simion  Radu,  profesor  la^  Liceul  „Gheorghe  Lazăr“  din 
Sibiu:  DUH  CREŞTIN  ŞI  DUH  ROMÂNESC.  Îndemnuri  către  tineret. 
Sibiu,  Tipografia  Arhidiecezană  1942,  p,  128,  Lei  130. 

Tânăr  şi  inimos  apostol  ai  lui  Hristos  şi  al  neamului,  însufleţit  de 
convingerea  misiunii  sale  grele  dar  frumoase,  Păr.  S.  R.  a  îmbogăţit  li¬ 
teratura  de  educaţie  religioasă  pentru  tineret  în  momentul  cel  mai  po¬ 
trivit  al  reînvierii  noastre  naţionale.  Nu  numai  România  nouă,  dar  chiar 
întreaga  Europă  nouă  face  apel  către  tineret  pentru  munca  uriaşe  ce-1 
aşteaptă  în  realizarea  planului  măreţ  de  zidire  din  temelii  a  unei 
lumi  mai  bune  şi  mai  fericite. 

Păr.  S.  R.  este  animat  de  gândul  sincer  de  a  face  să  se  sălăş- 
luiască  în  sufletele  tinere  un  duh  nou,  duhul  Evangheliei  Iui  Hristos, 
ca  să  le  cucerească  pentru  un  alt  ideal  de  simţire  şi  voinţă  româ¬ 
nească,  Cuvintele  Mântuitorului :  „Fără  de  Mine  nu  puteţi  face  nimic", ■ 
trebue  să  umplă  inima  tineretului,  care  în  elanul  său  primăvăratic 
ar  vrea  să  facă  totul  şi  să  schimbe  faţa  lumii. 

Acestui  tineret  însufleţit  de  idealuri  mari  îi  strigă  vrednicul  său 
dascăl:  Cu  Hristos  învingem  toate  greutăţile!  Viitorul  El  îl  hotărăşte, 
prin  idealul  cei  nou  al  formării  caracterelor  morale. 

Cunoscând  bine  sufletul  neamului  —  condiţie  esenţială  pentru  un 
educator  —  Par.  S.  R.  pleacă  dela  adevărul  fundamental  că  fără 
Hristos  sufletul  românesc  tânjeşte  şi  dispare,  fiindcă  acest  suflet  are 
o  structură  aparte,  zugrăvită  cu  multă  măestrie  în  corpul  lucrării  de 
faţă,  a  cărei  temă  iniţială  este. 

Cartea  cuprinde  trei  părţi,  având  fiecare  câte  un  titlu  general, 
şii  anume:  I.  Să  aşezăm  caracterul  moral  pe  temelia  educaţiei  religi¬ 
oase,  II,  Sufletul  neamului  românesc  în  sărbătoarea  Crăciunului,  III. 
Pe  linia  veşniciei  româneşti.  Toate  trei  cuprind  câte  un  ciclu  de 
ouvântări  adresate  către  părinţi,  educatori  şi  tineret,  cei  trei  fac¬ 
tori  principali  ai  unei  pedagogii  religioase  şi  naţionale,  dela  a  căror 
desăvârşită  colaborare  în  duhul  dragostei  creştineşti  depinde  înflorirea 
rîn  plina  sa  splendoare  a  tineretului  românesc  şi  printr'ânsul,  înflori¬ 
rea  neamului. 

Dacă  o  educaţie  religioasă  naţională  este  de  importanţă  vitală 
pentru  neam  —  şi  acest  adevăr  nu  poate  fi  tras  la  îndoială  de  nici 
un  bun  român  —  apoi  tot  aşa  de  necesară  este  şi  cartea  de  faţă  a 
inimosului  preot  profesor  S.  R.  De  aceea  o  recomandăm  cu  toată 
căldura.  Dr.  NICOI.AE  TERCHILĂ 

Grigore  Popa:  INVITAŢII.  Sibiu,  Editura  ziarului  „Ţara"  1942, 
p.  124,  Lei  100. 

încununat  cu  prestigiul  unei  vaste  culturi  filosofice  şi  dotat  cu 
o  rară  sensibilitate  lirică,  dl  Grigore  Popa  este  una  din  mândriile 
generaţiei  tinere.  Maestru  în  făurirea  versurilor,  călit  în  elaborarea 
minuţioaselor  studii  de  psihologie  şi  metafizică  şi  nu  mai  puţin  maestru 
al  eseului,  dsa  apare  drept  cea  mai  proeminentă  personalitate  cultu¬ 
rală  a  Ardealului  tânăr.  Şi  ceea  ce  ne  bucură  şi  mai  mult  este  mi¬ 
reasma  de  tămâe  ortodoxă  şi  românească  ce  se  desprinde  din  scrisul 
acestui  tânăr  filosof.  De  aceea  credem  că  putem  prezenta  cu  toată  în¬ 
crederea,  între  coloanele  unei  reviste  de  teologie,  cartea  unui  prieten 
drag  al  sfintelor  transfigurări  ortodoxe. 

Volumul  „Invitaţii11,  o  culegere  de  13  eseuri,  este  scris  cu  nerv 
de  scriitor  şi  entuziasm  de  mare  inspirat.  Titlul  „Invitaţii"  carac¬ 
terizează  de  minune  conţinutul  său.  Fiecare ''eseu  reprezintă  o  che¬ 
mare  plină  de  farmec  liric  şi  de  subtile  rezonanţe  metafizice  spre 
idealuri,  valori  şi  realităţi  cari  înalţă  pe  om  deasupra  cotidianului 
şi-l  fac  prieten  al  culmilor  şi  al  vieţii  veşnice.  Astfel  autorul  ne  invită 
uneori  orfeic,  alteori  profetic,  alte  ori  bucolic  :  la  frumos,  la  poezie, 
la  credinţă,  la  înţelepciune,  la  metafizică,  la  moarte,  la  aventură,  la 
câmp,  la  tradiţie,  la  comuniune,  la  românism  şi  la  eroism. 

Pretutindeni  se  simte  duhul  creştin,  fie  manifestat  printr’o  înaltă 
viziune  etică  a  lumii,  fie  printr'o  înclinare  profundă  în  faţa  miste¬ 
rului  divin.  Aşa  de  exemplu,  vorbind  despre  frumos,  dl  Grigore  Popa 
spune  între  altele  următoarele :  „O  operă  într'adevăr  mare,  trebue  să 
fie  în  acelaşi  timp :  morală,  frumoasă  şi  adevărată.  Toate  capodoperile 
de  profundă  şi  largă  respiraţie  ale  spiritului  omenesc :  Iliada,  Divina 
Comedie,  Faust,  sunt  în  acelaş  timp  psalmi  ai  frumosului,  evanghelii 
ale  binelui  şi  cristalizări  de  eterne  adevăruri"  (p.  16). 

Pretutindeni  întâlnim  numele  lui  Dumnezeu,  pretutindeni  se  po¬ 
meneşte  de  mântuitoarea  credinţă.  „Trei  sunt  drumurile  pe  cari  omul 
trudind,  din  rob  al  lui  Dumnezeu,  ajunge  colaborator  al  Său ;  credinţă 
fierbinte,  artă  mare  şi  gândul  metafizic",  zice  dl  Grigore  Popa  în 
„Invitaţie  la  Metafizică"  (p.  57). 

Credinţei,  autorul  îi  închină  un  eseu  anume.  Dsa  vede  tot  mira¬ 
colul  credinţei  cristalizat  în  sărbătoarea  sfântă  a  învierii.  „In  ziua  de 
Paşti  totul  respiră  în  pacea  unei  bucurii  paradisiace  Totul  se  primeneşte 
şi  totul  se  schimbă  la  faţă.  Omul,  natura,  cu  toate  vietăţile  ei,  îşi 
întorc  faţa  spre  cer.  Unic  moment  de  logodire  a  timpului  cu  eterni¬ 
tatea.  Căci  în  lumina  învăluitoare  a  „tainei  pascale"  omul,  prin  co- 

muniunea  cu  pânea  şi  vinul  tra  nssubstan  (ializate  Ia  suflarea  Duhului 
Sfânt  în  trupul  şi  sângele  Domnului,  devine  părtaş  al  veşniciei"  (p.  43). 

In  afară  de  atmosfera  generală,  plină  de  prezenta  lui  Dumnezeu 
şi  a  misterului,  totul  este  un  mozaic  de  gânduri,  admirabil  dăltuit. 
Este  o  carte  hărăzită  să  ocupe  cu  graţie  clipe  de  linişte  şi  să  dea 
uşoare  înfiorări  metafizice  unui  cititor  însingurat,  îndrăgostit  de  cărţi 
şi  de  eternitate.  Preot  IOAN  OPRIŞ 

& 

Preot  Gheorghe  Şoim  a,  profesor  la  Academia  teologică  „Andre- 
iană“:  DESPRE  RUGĂCIUNE  (Bibi,  „Popasuri  Duhovniceşti"  nr,  25). 
Sibiu,  Tipografia  Arhidiecezană  1942,  p.  62,  Lei  35. — 

Sufletul  reprezintă  suprema  favoare  pe  care  Ziditorul  a  toate 
i-a  făcut-o  omului.  El  este  expresia  „chipului  şi  asemănării"  Iui  Dum¬ 
nezeu  sălăşluite  în  noi.  Grija  faţă  de  el  trebue  să  covârşească  orice 
altă  preocupare  a  omului,  Element  de  legătură  între  pământ  şi  cer, 
el  are  trebuinţă,  ca  să  poată  sui  şi  odihni  la  sânul  Părintelui  ceresc, 
de-o  scară :  rugăciunea. 

Nu  ori  cine  se  ştie  ruga.  Nu  ori  cine  ştie  ce  să  ceară  lui  Dumne¬ 
zeu  şi  cum  să-i  mulţumească  pentru  binefacerile  pe  cari  le  revarsă 
îmbelşugat  asupra  noastră.  O  carte  de  rugăciuni  este,  de  sigur,  bună 
călăuză  în  această  privinţă.  Ea  îţi  oferă  texte  de  rugăciuni  pentru 
felurite  trebuinţe,  dar  nu  te  familiarizează  totdeuuna  cu  tainele  sfintei 
„arte"  a  convorbirii  cu  Dumnezeu. 

Păr,  Prof.  G.  Ş,  şi-a  luat  sarcina  de-a  aşterne  pe  hârtie  un  mă- 
nuncbîu  de  preţioase  îndrumări  pentru  rugători.  Lectura  lor  te  obligă 
să  admiţi  că  stal  în  faţa  experienţelor  unei  vieţi  de  rugăciune  stăru¬ 
itoare  şi  ccrectă,  E  cel  mai  frumos  elogiu  pe  care  I  ar  fi  putut  râvni 
o  astfel  de  lucrare.  Şi  autorul  ei  —  tot  aşa. 


d)<2) 


Dr  GRIG0R1E  T,  MARCU 


NOTE  Şl  INFORMAŢII 


HRISTOS  să  triumfe !  Să  tri¬ 
umfe  necondiţionat  în  viaţa  per¬ 
sonală  a  tuturor !  Iată  idealul 
care  a  însufleţit  strădaniile  mi¬ 
sionare  ale  fruntaşilor  creştină¬ 
tăţii  din  toate  vremurile  şi  de 
pretutindenea.  Fără  o  schimbare 
radicală  a  lăuntricului  omului 
contimporan,  este  cu  neputinţă 
înstăpânirea  unor  raporturi  paci- 
nice  între  popoarele  lumii  şi 
între  inşii  singuratici.  Ne  dăm 
prea  bine  seama  că  babilonia 
actuală  nu  va  putea  să  dureze 
o  vecinicie.  Sătulă  de  sânge  şi  de 
privaţiunile  tot  mai  simţitoare  pe 
cari  le  pricinueşte  starea  de  răs- 
boiu,  omenirea  se  va  dori  cu 
crescândă  ardoare  după  binefa¬ 
cerile  traiului  pacinic  de  care  a 
avut  parte,  din  nenorocire,  atât 
de  rar  şi  pentru  scurtă  vreme. 

Cine  să  i-o  organizeze?  Cine 
să  vegheze  la  menţinerea  ei  ? 
Numai  oamenii  păcii  vor  fi  în 
stare  să  ia  asupra  lor  această 
sarcină  anevoioasă  şi  s'o  ducă 
la  bun  sfârşit. 

Pe  aceştia,  zadarnic  i-ai  căuta 
în  rândurile  adepţilor  fanatici  al 
atâtor  concepţii  politice-socîale 
cari  îşi  dispută  cu  înverşunare 
crescândă  adeziunea  mulţimilor 
contimporane.  Am  sorbit  până 
la  fund  paharul  pe  care  ni  l-au 
îmbiat  spiritele  „eliberate"  de  tu¬ 
tela  Cerului.  Nu  ne  mai  trebue 
asemenea  băuturi :  sunt  amare 
ca  veninul.  Vrem  apa  cea  vie  a 
învăţăturii  lui  Hristos :  să  curgă 
gârlă  peste  creştetele  noastre,  pu- 
xificându-le,  răcorindu-le ;  să  ne 


umpli  sufletele,  să  le  aprindă  de 
dorul  înoirii  în  duh  şi  adevăr, 
să  le  prefacă  în  rug  nestins,  în¬ 
cins  de  dogoritoare  dragoste  fa¬ 
ţă  de  aproapele  căzut  între  tâl¬ 
harii  atâtor  miserii  sociale. 

Ne  trebue  aşa  dar  energii 
hrisostomice,  cari  să  reînsufle¬ 
ţească  amvoanele.  Ne  trebue 
apostoli  capabili  să  se  ridice  Ia 
altitudinea  alergăturilor  pauline. 
Numai  ei  pot  făuri  adevăraţii 
oameni  ai  păcii  pe  cari  îi  aşteap¬ 
tă  vremea  noastră.  Numai  aceşti 
împătimiţi  ai  idealurilor  evan¬ 
ghelice,  cari  nu-1  nesocotesc  pe 
Hristos  de  dragul  măruntelor 
lor  dara  veri  cotidiane.pot  schimba 
faţa  lumii,  direcţionând  elanurile 
obşteşti  spre  cele  înalte. 

Prin  cuvânt  s'au  zidit  toate 
cele  ce  sunt.  Prin  cuvânt  a  luat 
omenirea  contact  cu  vestea  cea 
bună  a  mântuirii  în  Hristos.  Prin 
cuvânt  a  răsbit  lumina  Evanghe¬ 
liei  pe  tot  întinsul  pământului, 
prin  cuvântul  cel  viu  şi  lucrător, 
mai  ascuţit  decât  o  sabie  cu  două 
tăişuri,  prin  cuvântul  însufleţit 
şi  îmbrăcat  întru  putere  de  re¬ 
vărsările  harului.  Vai  celui  ce 
nu-1  propovădueşte  cu  timp  şi 
fără  timp  !  Vai  celui  ce  se  păşu- 
nează  pe  sine  sau  sofia  înţelep¬ 
ţilor  veacului  acestuia ! 

A  fost  o  vreme  —  şi  nu-i  prea 
mult  de  atunci  —  când  predica 
fără  Hristos  înţelenise  amvoanele 
şi  răcise  sufletele.  Chiar  aici  la 
noi  ...  Ne  reamintim  cu  emo¬ 
ţie  şl  recunoştinţă  de  sforţările 
făcute  de  I.  P.  Sf.  Mitropolit  Ni- 

colac  —  pe  când  era  profesor  de 
Teologie  şi  după  aceea  —  pentru 
stârpirea  ei.  Amvonul  Catedralei 
noastre  mitropolitane  a  devenit 
astfel  un  laborator  predicatorial, 
un  teren  de  experienţe  omiletice. 
Şi  roadele  n'au  întârziat  să  se 
vădească.  Astăzi,  cei  ce-i  urcă 
treptele,  ştiu  că  ochiul  vigilent  al 
înaltului  Ierarh  supraveghează 
şi  sancţionează  ostenelile  lor  în¬ 
tru  cuvânt  şi  învăţătură.  Predi¬ 
cile  lor  trebue  să  întrunească 
barem  două  conditiuni  minimale  ; 
să  aibă  un  pronunţat  caracter 
hristocentric  şi  să  fie  temeinic 
pregătite. 

Cu  netăinuită  bucurie  recu¬ 
noaştem  că  ţelul  urmărit  a  fost 
atins.  Numai  în  toamna  aceasta 
au  răsunat  câteva  predici  cari 
au  răsbit  acolo  unde  trebue :  la 
suflet.  Credincioşii  le  ascultă  cu 
o  surprinzătoare  luare  aminte. 
Nu  se  mai  impacientează  ca  alte 
ori,  nu  mai  şopotesc  întreolaltă, 
nu  mai  părăsesc  sf.  lăcaş  de  în¬ 
chinăciune  când  s’a  isprăvit  de 
cântat  „Tatăl  nostru". 

E  un  câştig  pe  care  nu-1  mi¬ 
nimalizăm,  Şi  un  îndemn  totodată, 
pe  care  preoţii  noştri  îl  vor  de¬ 
sluşi  —  nu  ne  îndoim  —  cu  uşu¬ 
rinţă. 

& 

DACĂ  undeva  în  lume  se  co¬ 
mite  vreo  crimă  odioasă,  ome¬ 
nirea  este  străbătută  de  un  val 
de  indignare  fustă.  Dar  dacă 
bestiile  bolşevice  ucid  milioane 
de  oameni,  lumea  tace. 

Revoluţia  bolşevică  a  început 
în  anul  1917,  prin  înalta  trădare 
a  lui  Lenin,  care  începând  dela 
isbucnirea  războiului  mondial 
doria  înfrângerea  Rusiei,  pentru 


a  putea  exploata  desamăgirea  şi 
îndârjirea  oamenilor  în  favoarea 
scopurilor  sale  josnice,  iudaice. 
Ea  a  fost  executată  cu  o  teroare 
crâncenă,  care  din  criminali  or¬ 
dinari  a  făcut  nişte  eroi  revolu¬ 
ţionari.  Ea  s’a  impus  împotriva 
majorităţii  zdrobitoare  a  popu¬ 
laţiei,  care  la  alegerile  pentru 
adunarea  constituantă  se  pronun¬ 
ţase  cu  22  milioane  voturi  con¬ 
tra  bolşevicilor,  aceştia  obţi¬ 
nând  abia  9  milioane  voturi,  Râs- 
boiul  civil  a  făcut  ravagii  dela 
1917  până  la  1922  şi  a  fost  dus 
cu  o  cruzime  bestială  din  partea 
bolşevicilor,  cari  siliseră  5  mili¬ 
oane  de  oameni  să  ia  armele  şi 
să  lupte  împotriva  fraţilor  de 
acelaş  sânge.  După  izvoare  demne 
de  încredere,  în  timpul  răsboiu- 
lui  civil,  au  murit  în  luptă  sau 
au  fost  împuşcaţi  la  ordinul  bol¬ 
şevicilor  1,4  milioane  oameni. 
Astfel  jidanul  Trofki  a  pus  odată 
să  se  împuşte  un  batalion  întreg- 
de  muncitori,  dintr'un  motiv  ne¬ 
însemnat. 

Urmările  răsboiului  civil  au 
fost  şi  mai  groasnice  decât  anii 
de  luptă  propriu  zisă.  Ţăranilor 
Ii  se  luaseră  de  multe  ori  toate 
vitele  şi  rezervele  de  cereale. 
Ţinuturi  întregi  au  fost  pustiite. 
Satele  au  fost  incendiate.  Ogoa¬ 
rele  nu  au  fost  lucrate  decât 
în  parte. 

In  acest  timp  au  murit  de 
foame  în  Uniunea  Sovietică  10 
milioane  de  oameni. 

Bolşevicii  nici  n’au  încercat 
măcar  să  dea  vreun  ajutor  ţi¬ 
nuturilor  din  Sud-Est  ale  părţii 
europene,  cari  au  suferit  cel 
mai  mult,  ci  s’au  mulţumit  să  izo¬ 
leze,  prin  blocarea  căilor  ferate 
şi  a  şoselelor,  valul  oamenilor 

ce  fugeau  disperaţi  din  regiunile 
înfometate.  Există  dovada  au¬ 
tentică  a  numeroase  cazuri  de 
canibalism,  săvârşit  chiar  de 
părinţi  asupra  copiilor  lor.  Pe 
de  altă  parte,  zeci  de  mii  de 
copii,  ai  căror  părinţi  muriseră 
de  foame,  au  rătăcit  timp  de  ani 
de  zile  în  bande  „Besprizornije" 
prin  U.  R.  S.  S.,  într’o  decădere 
fizică  şl  morală  de  neînchipuit, 
furând  şi  jefuind  pe  unde  puteau. 
In  schimb,  despoţii  dela  Moscova 
au  reluat  exportul  de  cereale, 
ca  să  facă  rost  de  bani  pentru 
agresiunile  lor  criminale  împo¬ 
triva  siguranţei  interne  a  ţări¬ 
lor  civilizate. 

In  primii  cinci  ani  ai  revolu¬ 
ţiei  bolşevice,  organizaţia  Ceka, 
numită  mai  târziu  G,  P.  U.,  a 
ucis  fără  judecată  1.776.393  de 
oameni,  pe  motivul  că  ar  fi  fost 
contrarevoluţionari.  Sadismul  cel 
mai  respingător,  în  care  s'au 
distins  mai  ales  jidăncile,  a  de¬ 
venit  o  metodă  pentru  bolşevism. 
Au  fost  pedepsite  acţiuni  cari 
nu  aveau  nimic  de  a  face  cu 
politica.  In  multe  cazuri,  origi¬ 
nea  burgheză  era  suficienta  pen¬ 
tru  arestare.  Pentru  omorul  în 
massă,  Ceka  a  înfiinţat  abatoare 
în  care  victimele  nefericite  erau 
căsăpite  cu  mitralierele,  dacă 
procedura  Individuală  a  glonţu¬ 
lui  în  ceafă  era  prea  lungă. 

Şeful  acestei  bande  de  ucigaşi, 
care  îşi  avea  cartierul  general 
la  Moscova,  în  închisoarea  Lu- 
bianca,  şi  care  îşi  avea  filialele 
în  toate  părţile  Uniunii  Sovietice, 
era  polonezul  Dzerschinsky,  care 
este  socotit  printre  marile  ca¬ 
pete  ale  revoluţiei  bolşevice.  Pe 
atunci  a  fost  exterminată  partea 
cea  mai  mare  a  intelectualilor 


ruşi.  In  fiecare  noapte,  camioa¬ 
nele  transportau  din  oraşe  ca¬ 
davrele,  cari  erau  făcute  mor¬ 
mane,  şi  apoi  aprinse,  după  ce 
se  stropeau  în  prealabil  cu  pe¬ 
trol.  Fantezia  umană  este  prea 
slabă  pentru  a-şl  putea  imagina 
dimensiunile  acestei  beţii  de 
sânge. 

Iar  în  anii  1932-33,  din  vina^ 
bolşevicilor,  a  isbucnit  iarăşi  o  ca¬ 
tastrofă  a  foametei,  care  a  sece¬ 
rat  vieţile  a  peste  10  milioane 
de  oameni  din  nefericita  popu¬ 
laţie  a  Uniunii  Sovietice.  Prln. 
colectivizarea  forţată  începută  în 
anul  1929,  cu  care  ocazie  au  fost 
alungaţi  de  pe  gospodăriile  lor 
şi  împuşcaţi  6  milioane  de  ţă¬ 
rani  proprietari  mijlocii 
marii  proprietari  fuseseră  „lichi¬ 
daţi"  chiar  în  primii  ani  ai  re¬ 
voluţiei  —  s'a  văzut  că  în  în¬ 
treaga  Uniune  Sovietică  dom¬ 
neşte  haosul.  Mai  mult  de  ju¬ 
mătate  din  inventarul  animal  a 
murit  pur  şi  simplu  de  foame, 
mal  ales  după  sechestrarea  vite¬ 
lor  din  partea  statului. 

Populaţia  urbană  a  trebuit  să 
treacă  apoi  încă  odată  printr'o 
foamete  groasnică,  şi  a  început 
o  mortalitate  în  massă  de  neîn¬ 
chipuit  a  oamenilor  slăbiţi  prin 
anii  lungi  de  mizerie.  Cel  care 
cunoaşte  groaznicele  stări  igie¬ 
nice  din  oraşele  murdare  şi  supra¬ 
populate  ale  Uniunii  Sovietice, 
nu  va  fi  surprins  de  numărul 
îngrozitor  al  morţilor:  zece  mi¬ 
lioane  de  oameni  au  trebuit  să 
moară  fiindcă  bolşevismul  nu 
voia  să  tolereze  ţărani  liberi  în 
ţara  proletariatului.  Dela  colec¬ 
tivizarea  gospodăriilor  ţărăneşti, 
s’a  restabilit  la  ţară  robia,  cu 
singura  deosebire  că  în  loc  de 

nobili,  cnutul  este  mânuit  de 
comunişti,  aceştia  mai  ales  jidani. 
Alături  de  proletarul  desmoşte- 
nit  din  fabricile  sovietice,  se  gă¬ 
seşte  proletarul  din  colhozuri, 
care  trebue  să  lucreze  ca  un 
rob  pentru  dictatura  proletaria¬ 
tului. 

Stăpânii  Kremlinului  nu  mai 
contenesc  să  se  laude  în  fata 
lumii  cu  construcţiile  de  cana- 
luri  şi  de  căi  ferate  cari  urmează 
să  facă  reclamă  pentru  realiză¬ 
rile  civilizatorii  ale  bolşevismu¬ 
lui,  Ei  uită  însă  să  amintească 
faptul  că  aceste  lucrări  au  cos¬ 
tat  viaţa  a  8,600.000  de  oameni. 
Aceştia  au  murit  în  urma  mun¬ 
cii  forţate,  a  hranei  insuficiente, 
a  îmbrăcăminţii  mizerabile  şi  a 
lipsei  de  ajutor  medical. 

Aceasta  a  fost  şi  soarta  ţăra¬ 
nilor,  a  căror  singură  vină  era 
hărnicia  lor,  care  le  procurase 
o  bunăstare  modestă  şi  câteva 
vaci  în  loc  de  una  singură. 
Aceasta  a  fost  soarta  oamenilor 
cari  pentru  bolşevism  sunt  nişte 
criminali  numai  fiindcă  s’au  năs¬ 
cut  din  părinţi  burghezi. 

In  aceste  faimoase  tabere  de 
muncă  silnică  au  fost  internaţi 
şi  oameni  bănuiţi  de  antisemi¬ 
tism.  In  schimb  jidanii,  singurii 
uzufructuari  ai  bolşevismului,  tri¬ 
umfaseră  asupra  duşmanilor  lor. 

Treizeci  şi  două  milioane  de 
morţi  acuza . , . 

In  rezumat :  Numărul  oame¬ 
nilor  ucişi  până  în  anul  1937  de 
Ceka  (G.  P.  U.)  este  de  aproxi¬ 
mativ  11.600.C0O. 

Printre  aceştia  se  găseau,  ală¬ 
turea  de  familia  ţarului,  60  de 
episcopi,  4,860  preoţi,  7,824  pro¬ 


fesori  şi  învăţători,  8,920  medici, 
65.000  funcţionari  de  poliţie, 
75.490  ofiţeri,  120.600  funcţi¬ 
onari,  360.000  soldaţi,  420,000 
intelectuali,  48.000  jandarmi, 
892.000  muncitori  şi  9.600.000 
ţărani. 

E  bine  să  se  ştie!  GR.  T.  M, 

Q 

SUFERINŢA  Bisericilor  evan¬ 
ghelice  din  ţările  baltice,  într’un 
an  de  stăpânire  bolşevică,  a  fost 
imensă. 

Din  Iunie  1940— Iunie  1941  bise¬ 
ricile  evanghelice  din  Lituania, 
Letonia  şi  Estonia  au  fost  toate 
secularizate.  La  fel  şi  casele  paro¬ 
hiale,  familiilor  punându-li-se  la 
dispoziţie  câte  1-2  camere  de  3X3 
m.  Arestările  erau  la  ordinea  zilei. 
Un  preot  fu  adus  150  km.  până 
în  capitala  ţinutului,  spre  a  fi 
audiat  în  proces  20  de  ore.  Cel 
ce  relatează  aceste  fapte  a  fost 
de  trei  ori  arestat  şi  a  stat  de 
4  ori  în  faţa  G.  P,  U-uluf.  Şi  to¬ 
tuşi  slujbele  bisericeşti  au  fost 
frecventate  sârguincios.  Au  dis¬ 
părut  însă  11  profesori  şi  preoţi 
numai  în  Letonia,  în  vreme  ce  8 
prof .  şi  preoţi  şi-au  aflat  moartea. 
Alţi  23  au  fost  deportaţi  în  Si¬ 
beria,  iar  9  preoţi  au  fost  omo¬ 
râţi.  Fostul  episcop  eston  Raha- 
magi,  împreună  cu  toţi  preoţii 
din  Dorpat,  au  dispărut. 

Oraşele  au  suferit  mult.  In 
Dtinaburg  au  fost  distruse  2000 
case,  în  Riga  două  din  cele  mai 
vechi  biserici.  Din  Letonia  au  fost 
deportate  40,000  persoane  şi  to¬ 
tuşi,  poporul  evangh.lic  nu  mai 
încape  acum  în  biserică. 

Dar  sărmana  Biserică  ortodoxă 
din  aceste  trei  ţări  baltice  ? 

T.  B. 

